
Consumatori frecvenți ai mass-mediei, suntem bombardați 
zi de zi, la televizor sau la radio, cu tot felul de informații. Sociale, 
politice, economice sau de divertisment, acestea sunt formulate, 
uneori, într-o limbă română nu tocmai corectă: greşeli gramaticale 
sau cuvinte inventate. Din nefericire, şi jurnaliştii greşesc, aşa 
încât nu tot ceea ce auzim la radio sau la televizor trebuie 
considerat literă de lege. - Mass-media reprezintă, astăzi, un 
veritabil formator de opinie, oferind tinerilor modele pe care 
aceştia le urmează negreşit. În acest context, este de datoria 
noastră, a celor care ne ocupăm de educaţia lor, să le asigurăm 
cele mai bune metode de învăţare a limbii române. 

Acesta este şi motivul pentru care, împreună cu 
reprezentanții Consiliului Naţional al Audiovizualului, am 
considerat oportună editarea unei gramatici informale. Realizată 
de tineri lingviști, specialişti ai Academiei Române şi ai 
Universităţii din Bucureşti, aceasta se doreşte un „aşa nu” al 
limbii folosite de jurnalişti. 

Nu ne-am propus să arătăm cu degetul. Nu ne dorim să 
blamăm jurnaliştii. Vrem doar să vă oferim vouă, tinerilor, o nouă 
metodă pentru a vă construi un discurs coerent şi corect. 

Unii dintre voi veţi îmbrățişa cariera jurnalistică. Sau poate 
că nu. Chiar şi aşa, cu toții aveţi nevoie de cunoştinţe cât mai 
solide, pe care le acumulați în timpul şcolii. 


Dragi elevi, 

Vă urez tuturor mult succes, iar profesorilor voştri le 
doresc să fie mândri de voi atunci când veţi vorbi ireproşabil 
limba română! 


octombrie, 2008 Anton Anton 


Cuvântul Preşedintelui 
Consiliului Naţional al Audiovizualului 


De câte ori nu s-a întâmplat ca, din fotoliul de 
telespectator, să facem haz de necaz la auzul unei „perle” sau al 
unei grave: greşeli de exprimare, pentru care cu toții am plăti 
scump la un examen, la o teză de română sau, pur şi simplu, la un 
interviu? 

Cred că vă e clar că nu tot ce auziţi la radio şi vedeţi la 
televizor e corect sau are valoare de model. | 

Depinde de voi să nu înghiţiți tot ce vi se oferă, să 
judecaţi cu capul vostru, să selectați mesajele, să vă folosiți 
discernământul şi spiritul critic. 

„De voi depinde să puneţi preț pe felul cum vorbiţi, cum 
vă exprimaţi. Asta se învaţă la şcoală şi ține toată viața. Mai târziu 
poate fi prea târziu. Pentru că, la urma urmei, vorbim cum . 
gândim. Unii dintre voi vor deveni ziarişti. În presa scrisă sau 
audiovizuală. Vor lucra cu cuvintele. Aşadar, vor avea nevoie de o 
relaţie corectă, clară, civilizată, prietenoasă cu limba română. 

De aceea vă oferim această carte. Ea este realizată de 
tineri cercetători de la Academie şi de la Universitate. Din 
greşelile ziariştilor care vorbesc la radio şi la televizor ei au 
construit exerciții de gramatică. De ce nu e corect, cum e corect — 
veți afla din această carte. Ea vă invită să fiți activi în faţa micului 
ecran şi vă asigură că „poți să fii cool şi dacă vorbeşti corect”. 


septembrie, 2008 Răsvan Popescu 


PARTEA I 
PREFAŢĂ 


Câte minute sau ore pe zi vă uitaţi la emisiuni de 
televiziune sau ascultați posturi de radio? Printre muzică şi filme, 
aşteptând emisiunile de ştiri sau urmărind o dezbatere pe teme de 
actualitate, ascultați, desigur, zeci de oameni care vorbesc în 
limba română. Se spune uneori că mass-media audiovizuală are 
cel puţin tot atâta influență cât are şcoala în formarea unor 
deprinderi de comunicare, a unui mod de a vorbi. Poate că nu e 
chiar aşa, dar uneori mass-media ne vorbeşte mai mult decât 
familia sau prietenii, iar ceea ce ascultăm zilnic ne devine, pe 
nesimţite, familiar. Televiziunea şi radioul contribuie la 
răspândirea limbii literare — a limbii standard, unitare; dar tot ele 
pot răspândi, la fel de uşor, greşelile sau inovațiile neinspirate 
(inutile şi inestetice). Mulţi oameni cultivați se plâng astăzi că 
limba română se vorbeşte prost, că mass-media, din dorinţa de a 
se apropia de public, foloseşte un limbaj nu doar spontan, ci 
neîngrijit, nu doar familiar, ci de-a dreptul vulgar. Familiaritatea 
glumeață şi spontaneitatea sunt un merit; dar ele se confundă 
uneori cu nepăsarea față de modul de a vorbi, cu incultura afişată 
cu seninătate. Poţi fi simplu, spontan, corect, fără a deveni 
neapărat doct, rigid, pretențios? Cu siguranță, dar nu e un lucru 
uşor. Mass-media actuală ar trebui să ne ofere dovada că 
performanța e la îndemâna noastră şi să devină un model de 
comunicare firească şi elegantă. 

Paginile care urmează se datorează deciziei Consiliului 
Naţional al Audiovizualului de a urmări calitatea limbii folosite la 
radio şi la televiziune, ca şi interesului unor specialişti — unii 
foarte tineri — de la Institutul de Lingvistică „Iorgu Iordan — Al. 
Rosetti” din Bucureşti pentru schimbările din limba de azi, pentru 

dinamica limbii şi pentru fixarea normelor. Monitorizarea se 
desfăşoară cam aşa: mai mulţi lingviști urmăresc cu atenţie o serie 
de emisiuni şi fiecare îşi notează orice greşeală pe care o aude. 
Greşelile sunt adunate, comentate, comparate. În patru etape de 
monitorizare — pe parcursul anilor 2007-2008 — s-au adunat multe 
pagini de tabele şi sinteze conţinând greşeli făcute de redactorii de 
radio şi de televiziune. Or, multe dintre acestea se repetă: calea 
cea, mai bună (dar nu foarte rapidă) de a le elimina ar putea fi 
exersarea lor în şcoală. În şcoală se fac multe ore de comunicare, 
inclusiv consacrate mass-mediei: nu neapărat pentru ca toți elevii 
să devină ziarişti, redactori, prezentatori, ci pentru că orice 
telespectator sau ascultător trebuie să fie competent şi vigilent, să 

înţeleagă şi să judece mesajele de care este asaltat. . | 

Stimaţi profesori, sperăm ca exemplele şi exerciţiile 
reunite aici să constituie un material viu, autentic, pentru lecţiile 
de limbă şi comunicare. 

Dragi elevi, aceste pagini încearcă să vă atragă atenția 
asupra celor mai răspândite greşeli, ivite acolo unde vă aşteptaţi 
mai puţin să le găsiți. Exerciţiile sunt o invitaţie la colaborare: de 
acum înainte, în fața televizorului sau lângă aparatul de radio, 
priviţi, ascultați ... dar mai ales monitorizaţi! 


septembrie, 2008 


= Cărticica pe care o aveţi în față reprezintă varianta 
revizuită a ediției apărute în 2008. 


februarie, 2009 
Rodica Zafiu 


H 


Pronunțare 


Li 


e „use 


Ed Un realizator a spus la televizor: 
Uite o broşe, o insignă! 


De ce nu e corect? 
Substantivul broşă se termină în „ă”, nu în Pf spune 


că forma cu „e” final nu se întâlneşte în toată țara, ci este mai 
frecventă în Muntenia, mai exact în zona Bucureştiului. 


Ar fi trebuit să spună: 
Uite o broşă, o insignă! 


Nu numai cuvântul broşă este pronunțat cu „e” final. Am 
auzit la radio şi la televizor şi altele: 


la ultima cămaşe sau la ultima pereche de ciorapi 
a ridicat-o din cenuşe 

a fost dat afară pe uşe 

sunt păstrate cu grije 

mai trage din țigare 


Į În zona de unde eşti tu, ai auzit astfel de pronunții? Dacă 
da, fă o listă de substantive afectate de această greşeală. 


B.C.U, „MA. EMINESCU" IAŞI | 9 


e „vereghetă" 


Un realizator urcat pe un bloc din Bucureşti vorbea 
despre: | 


nelipsiții teneşi 


De ce nu e corect? 
In interiorul cuvântului feniși, vorbitorul l-a înlocuit pe „i” 
cu „e”, probabil pentru că i s-a părut că sună mai bine. 


Ar fi trebuit să spună: 
 nelipsiţii tenişi 


Am auzit şi alte cuvinte în care „i” este înlocuit cu „e”: 


şi totuşi vereghetele de pe deget vă lipsesc 
să-şi ia un bidon de-ăla de plastec 


? 


Am auzit, tot la televizor sau la radio, următoarele perechi 

de  cuvinte:' ieffenire/ieftinire,  petec/petic,  purece/purice, 

- sălbatec/sălbatic, seringă/siringă, trimete/trimite. Numai una 
dintre variante este corectă. Care? 


* „ecsact“ 


Eí Un prezentato: de ştiri a spus: 


. Nu se ştie însă cu [ecsactitate]. 


De ce nu e corect? 

Litera x se pronunță fie „cs”, fie „gz”. Dacă „x” este prima 
sau ultima literă din cuvânt ori dacă este urmat de o consoană, se -" 
pronunță „cs”, de exemplu: Xenia, fix, extraterestru. Dacă „X° 
are în dreapta şi în stânga sa vocale, fiecare cuvânt are norma lui 
de pronunțare, pe care o afli din DOOM. 


© Ar fi trebuit să spună: 
Nu se ştie însă cu [egzactitate]. 
De foarte multe ori, oamenii care vorbesc la televizor sau 


la radio pronunţă greşit litera „X”, rostind „cs”, în loc de „gz” (în 
enunţurile de mai jos, am notat pronunțarea, nu scrierea): 


Să schimbe metodologia de [ecsaminare]. 

Să scurteze termenul de [ecsecuţie]. 

Vă propunem acum un [ecserciţiu] de stil. 

El ne spune [eesact] de ce s-a întâmplat acest lucru. 


Stabileşte dacă, în următoarele cuvinte, „x” se pronunță 
„cs” sau „gz”: exaltat, exemplu, exercițiu, există, exil, exotism, 
expresiv, externa, extinde, extrafin, extrage, extras, extrem, pix, 
xenofobie, xerox. Prezentatorii de la postul tău preferat cum 
pronunță aceste cuvinte? 


- El este în europa 


Un prezentator a spus la televizor: 


Scenografia este [pronunţat: este] o artă. 


De ce nu e corect? 
Formele verbului a fi (e, este, eram, erai, erați, erau) se s 
pronunță cu „ie” iniţial, dar se scriu cu „€”, deşi poate să pară 

ciudat sau incorect, pentru că, de obicei, cuvintele din limba 
română se citesc cum se scriu. Acest tip de pronunțare este numit 
„preiotare”. Aceeaşi regulă funcționează şi în cazul pronumelor 
personale el, ea, ei, ele, care trebuie pronunțate [iel], [ia], [iei], 
[iele]. | 


Ar fi trebuit să spună: 

Scenografia este [pronuntat: ieste] o artă. 

Am auzit de foarte multe ori acest tip de greşeală, cauzată 
de dorința oamenilor de a vorbi mai frumos: 


el [el] declară că... 

rememorarea ei [ei] 

e [e] important 

aşa cum este [este] 

de fiecare dată povestea era [era] alta 


Am auzit însă şi greşeala inversă: 


Sunt afectiuni necunoscute față de Europa [ieuropa]. 


Prezentatorul nu ştia că, în cazul împrumuturilor din limbi 
străine (neologismelor) — elan, eră, estival, euro etc. —, inclusiv al 
numelor proprii precum Efiopia, Europa, la începutul cuvântului, 
litera „e” se pronunţă [e], nu [ie]. 


> Când pronunțăm fata aceea sau băieții aceia, putem să 
nu simțim nicio diferență, pentru că aceste adjective 
demonstrative se rostesc aproape la fel, chiar dacă primul este la 
feminin singular, iar al doilea, la masculin plural. Fii atent când le 
scrii, pentru că nu se scriu la fel! 

Uită-te la televizor timp de o oră şi notează-ţi cuvintele 
care încep cu „e” pe care le auzi în acest timp. Sunt pronunțate 
corect? Argumentează-ţi răspunsul! 


* „şaptisprezece' 


(Ga, 


Un comentator sportiv a spus la radio: 


în minutul optâsprezece 


De ce nu e corect? | 
Numeralele cardinale 17 şi 18 au structura: şapre/opt + 
spre + zece. 


Ar fi trebuit să = ună: 


Pentru că le este greu să pronunțe cinci consoane „. 
consecutive, foarte mulți dintre cei care vorbesc la radio sau la ` 
televizor spun greşit optisprezece sau optăsprezece. Greşită este şi 
forma şaptisprezece, în loc de șaptesprezece. 


optisprezece grădini zoologice 
şaptisprezece mii nouă sute de tichete 


Alege varianta corectă a numeralului:  paisprezece/ 
patrusprezece, şaisprezece/şasesprezece. Ce diferenţe observi față 
de situaţiile de mai sus? 


* „ştat” 


Vocea reporterului: 


Undeva, în centru, tot se va ştrangula traficul. 


De ce nu e corect? | 
„S” iniţial din verbul a strangula a fost pronunţat [ş]. 


-Arfi trebuit să spună: 
Undeva, în centru, tot se va strangula traficul. 
Acelaşi tip de greşeală apare şi în: - 
fără să-l treci pe ştatul de plată 
l. Ai mai auzit şi alte cuvinte în care „s” iniţial este 
“pronunţat [ş]? 


2. Tu cum pronunţi cuvântul care se scrie spray? Verifică 
dacă este corect! | 


e „servici“ 


Ed Vocea redactorului: 


Se pot duce la servici cu bicicleta. 


De ce nu e corect? 
Forma substantivului este serviciu, cu „u” final. 


Ar fi trebuit să spună: 

Se pot duce la serviciu cu bicicleta. 


Auzim foarte des în mass-media forma greşită: 


| E. Restul de opt ore le doarme la servici. 
N-are servici de curățenie. 
A avut o locuință de servici. 


Când te uiţi la televizor, notează-ţi de câte ori auzi, timp 
de o săptămână, forma corectă serviciu şi forma greşită servici. 
Care dintre aceste forme este mai frecventă? 


* „butelie“ 


Un prezentator de ştiri a spus: 


Exista o prevedere în regulament. 


De ce nu e corect? 

Accentul nu este pus în cuvânt la locul lui. Când stabilim 
unde punem accentul, trebuie să fim atenți la cuvintele 
asemănătoare (în acest caz, vedere) şi la proveniența cuvântului 
(de exemplu, deşi se aseamănă formal cu pălărie, cuvântul butelie 
se accentuează diferit, pentru că este un substantiv neologic şi 
păstrează accentul din limba de origine — în franceză, bouteille). 


Ar fi trebuit să spună: 
Exista o prevedere în regulament. 
Am auzit multe alte cuvinte accentuate greşit: 


(23 un idol naţional — corect: idol 


o fară unde mafia are o cifră — corect: mafia 

în casă se afla şi o butelie — corect: butelie 

are un alibi — corect: alibi 

odată lansat acest program, editorii [de carte] se pot 
înscrie — corect: editorii 

în “acest moment Sunt. în legitimă apărare — corect: 
legitimă. | 


Am constatat că unii dintre cei care lucrează în 
mass-media nu ştiu să pună corect accentul în cuvinte ca: 
diaspora, furie, pricină, tutore. Pune-l tu! 


e Nume româneşti 


Un redactor de la televiziune a prezentat-o pe colega lui 
astfel: | 


colega mea, Ileana Pescariu 


De ce nu e corect? 

Numele propriu Pescariu provine de la substantivul comun 
pescar, care, regional, în nordul ţării (mai ales în Moldova), se 
pronunță „pescariu”. De la forma din Muntenia a substantivului, 
pescar, avem numele propriu Pescaru. | Este recomandabil ca 
numele propriu să păstreze accentuarea substantivului comun. 
Familii întregi îşi pronunță numele fără să țină cont de această 
regulă de accentuare. 


Ar fi trebuit să spună: — 
colega mea, Ileana Pescariu 


9... şi nume proprii de familie care se accentuează pe 
penultima silabă: Atanasiu, Catargiu, Vasiliu. Acestea nu sunt 

Fi A d A Lă Li 
formâte în limba română de la substantive comune, ci sunt de 
origine grecească (multe provenind de la prenume: Atanase, 
Vasile) şi păstrează accentul din limba de origine. 


Am auzit alte nume proprii cu accentul deplasat: 


8 corul pregătit de maestrul Stelian Olariu 
aici, la noi, pe strada Horia Măcelăriu 
Eugen Coşeriu 
Răzvan Ciubotariu, tânărul care a murit anul trecut 
la telefon este domnul Octavian Morariu 
şi Alex Ferariu vă prezintă ştiri 


l. Care sunt substantivele comune, nume de meserii, de la 
care provin numele proprii de mai sus? Aceste substantive se mai 
folosesc astăzi? Care dintre ele? 

2. Ai colegi ale căror nume de familie provin de la 
substantive comune, nume de meserii? Cum îşi pronunţă ei 
numele? Acum, că ştii care e regula, le-o poți spune şi lor. 


e Nume străine 


Prezentatorul unei emisiuni culturale a spus: 
Denis Diderot [donis didro] 


De ce nu e corect? 
În limba franceză, în general, „s” final nu se pronunţă. 


Când rostim nume străine, trebuie să ținem seama de regulile de + 


pronunțare din limba respectivă. 


Ar fi trebuit să spună: 
Denis Diderot [dəni didro] 

Am auzit şi alte nume străine pronunţate greşit: 


de pe Champs-Elysées [şampelize] — corect: [şăzelize| 

Le [le] Figaro — corect: [lo] (aproximativ. „eo”, într-o 
singură silabă) 

ambiția lui Emir Kusturica  [kusturica] — corect: 
[kusturita] 


I Tot din cauza necunoaşterii regulilor de pronunțare din 
limba de origine apar şi accentuări greşite ale numelor proprii. 
Redactorul care a rostit enunţul de mai jos nu ştia că în limba 
franceză accentul stă pe ultima silabă din cuvânt: 

dacă mă uit numai la CREN [olempic] Marseille — 


corect: [olempic 


Į Tu ce limbă străină studiezi la şcoală? Urmăreşte la 


televizor dacă redactorii pronunţă corect, conform regulilor din 
această limbă străină, numele proprii. 

Grafie 


Câţi e, 
* „noştrii 


La televizor, am văzut scris: 


Unde-s banii noştrii? | | 


De ce nu e corect? 

Adjectivul posesiv de persoana I plural are forma de 
singular nostru. Pentru a obține forma de plural, adăugăm 
desinenţa „-i” (noştri). Adjectivul noştri nu se scrie niciodată cu 
mai mult de un „i”, pentru că al doilea „i” ar fi articolul, care nu se 

„poate ataşa adjectivelor pronominale. Cel care a scris noştrii nu 
s-a gândit la structura cuvântului şi, din teama de a nu greşi, a 
scris cu doi „i”. 


Ar fi trebuit să scrie: 


Unde-s banii noştri? 


Am văzut această greşeală scrisă pe ecran de mai multe 
ori, în cazul adjectivului posesiv noştri, voştri: 


dezvăluiri şocante despre ce se întâmplă cu bani noştrii 
a fost un şoc pentru angajații noştrii 
verii voştrii vin mâine în vizită 


* „mândrii“ - 


À Pe crawl (banda de jos de pe ecranul satiri am 
văzut şi: 


pr fost foarte mândrii că... f: 


De ce nu e corect? 

Forma de singular a adjectivului din exemplul nostru este 
„+ mândru. Pentru a obține forma de plural, înlocuim desinenţa „-u” 
cu desinenţa i i” (mândri). O situaţie în care adjectivul mândrii se 
scrie cu doi „„i” este cea în care adjectivul precedă un substantiv, i 
preluând de la acesta articolul: Mândrii zei stăpâneau Olimpul. În 
acest caz, primul „i? este desinenţa de plural, iar al doilea, 
articolul hotărât. 


Ar fi trebuit să scrie: 
Am fost foarte mândri că... 


efe sej} 
e i"/ Ài 


Pe crawl am văzut scris: 


Suntem membrii ai acestui grup de state europene. 


- De ce nu e corect? 

Forma de singular a substantivului di exemplul nostru 
este membru. Obţinem forma de plural adăugând desinenţa -i 
(membri). Dacă avem nevoie de forma de plural articulată, trebuie 
să adăugăm încă un -i (Suntem membrii acestui grup). În exemplul 
nostru, grafia corectă ar fi fost membri, pentru că substantivul este 
nearticulat. 

Ar fi trebuit să se scrie: 


Suntem membri ai acestui grup de state europene. 
Suntem membrii acestui grup de state europene. 


În exemplele de NR sus, greşeala este provocată. şi de 
faptul că formele cu un „„i” şi cu doi „i” se pronunţă la fel. În alte 
„texte de pe crawl, am văzut scris greşit substantivul şoferi: 


Aproape 26. 000 de şoferii au rămas fără permis. 
“În zona Băneasa, peste 100 de şoferii au circulat pe 
contrasens într-o singură oră. 


Altă greşeală pe care am văzut-o pe crawl: 


De ce nu e corect? 
Forma de singular a substantivului din exemplul nostru 
"este copil. Deci primul „i” face parte din rădăcina cuvântului. Prin 
adăugarea celui de-al doilea „i”, obținem forma de plural, 
nearticulată, a substantivului. Al treilea „i” reprezintă articolul 
hotărât, care ar fi trebuit să fie prezent şi în structura 


substantivului din exemplul de mai sus. 


Ar fi trebuit să scrie: 


copiii săi 


I3 Unii redactori fac şi greşeala inversă (scriu cu trei i”, în 
loc de doi): 
La. Brăila, rm e s-au chinuit trei ore să pe 


bradul de Crăciun. 

Problema scrierii cu un „i” sau cu doi „i? apare şi la 
infinitivul unor verbe de conjugarea a IV-a (sau la alte moduri și 
timpuri care îl conţin). Explică greşelile din următoarele enunţuri: 

! Aceste companii ar putea oferii salarii mari. 
Nu pot citii atâtea cărți. 
- Vei ştii să scrii. 
M-aş întâlnii cu tine. 


Unde punem cratimâ? 


* „ma. lovit" 


Pe crawl am văzut scris: - 


două meciuri întro zi 


De ce nu e corect? | 

x „ Secvența marcată în exemplu nu reprezintă un cuvânt, ci 
două: prepoziția într(u) şi articolul nehotărât feminin o. Cele două 
cuvinte trebuie legate prin cratimă, semn care marchează totodată 
şi căderea vocalei finale a prepoziției. La fel, în exemplul ma 
lovit, cratima ar fi. trebuit să lege două cuvinte: pronumele 
personal în acuzativ, formă neaccentuată, mă şi verbul auxiliar a, 
indicând şi căderea vocalei finale a pronumelui (m-a lovit). 


Ar fi trebuit să scrie: 
două meciuri într-o zi 


[> In alte situaţii, unii redactori, de teamă să nu greşească, 
au pus cratimă acolo unde nu ar fi trebuit. In primele două 
exemple din lista de mai jos, verbul la imperativ, persoana a II-a 

plural (lăsaţi), este confundat cu o secvenţă alcătuită din verb 
(lăsa) + pronume (ți). În çel de-al treilea exemplu, redactorul a 
scris cu cratimă adjectivul nehotărât vreo fie pentru că a avut în 
minte forma într-o, fie pentru că a recunoscut articolul o în 
structura adjectivului nehotărât şi a considerat, prin urmare, că 
trebuie separat prin cratimă. 
Lăsa-ți, domnule, să vadă cum e aici! 
Lăsa-ţi gura! a 


vre-0 sectă 


* „vice-primar" 


Pe crawlul de la televizor am văzut scris: 


planuri de mini-vacanţă 


De ce nu e corect? | 

De cele mai multe ori, prefixele şi prefixoidele (care sunt 
nişte prefixe mai bogate ca sens şi mai „lungi”) — a-, dez-, maxi-, y 
mini-, ne-, non-, post-, pre-, pseudo-, super-, supra-, ultra- ete. — 
nu se despart prin cratimă de cuvântul-bază. Trebuie să fim atenţi 
la scrierea cuvintelor care-l conţin pe ex- (ex-ministru, ex- 
preşedinte), care constituie o excepție, scriindu-se cu cratimă. 


Ar fi trebuit să scrie: 


planuri de minivacanță 


În textele de pe crawl am întâlnit şi alte cuvinte scrise cu 
cratimă, deşi e de preferat să se scrie legat: 


media multi-anuală 
ultra-performant 
condusă de un regim post-comunist 
costume de super-eroi 

vice-primar 


> În loc să scrie legat prefixul/prefixoidul şi cuvântul-bază, 
unii redactori le scriu chiar separat, ca şi cum ar fi două cuvinte 
independente: pa 
Sub secretar 
un Gvion ultra uşor a rätät aterizarea 


* „azi noapte” 


Pe crawl am văzut scris: 


. 
. 
. 
i Ă 
€ 
. 


A plecat azi dimineaţă cu avionul 


De ce nu e corect? | 
Adverbele compuse (azi-dimineață, după-amiază, ieri- 
seară, poimâine-noapte etc.) se scriu cu cratimă. 


Ar fi trebuit să scrie: 


A plecat azi-dimineată cu avionul. 


In alte texte de pe crawl am întâlnit alte adverbe compuse 
scrise fără cratimă: 


azi noapte 
mâine seară 


* „agent şef" 


Pe crawl am văzut scris: 

sergent major 


| 
` 


De ce nu e corect? 
Substantivele compuse care denumesc profesii sau funcții 
se scriu, în general, cu cratimă. 


Ar fi trebuit să scrie: 
Sergent-major 


Am mai întâlnit în textele de pe crawl şi alte nume de 
profesii şi de funcții scrise fără cratimă: 


prim ministru 
prim procuror 
chestor şef 


agent şef 
* „bun simț" 
Pe crawl am văzut scris: 


De obicei ţii procesul verbal la tine? 


De ce nu e corect? 

Majoritatea substantivelor compuse dintr-un substantiv şi 
un adjectiv, inclusiv substantivele proprii, se scriu cu cratimă. Ca 
să fim siguri, consultăm DOOM-ul. 


Ar fi trebuit să scrie: 
De obicei ţii procesul-verbal la tine? > 


Tot în texte de pe crawl am întâlnit alte substantive 
compuse scrise fără cratimă: 

e parlamentari care sfidează legea şi bunul simț 
în prim plan 
crimă cu Sânge rece 
din cauza lui Harap Alb 


uz Există şi excepții, adică situaţii în care un substantiv 
compus dintr-un substantiv şi un adjectiv se scrie legat. Unii 
redactori nu știu această regulă şi scriu două cuvinte separate: | 
pur sânge 
în urma unui scurt circuit 
în loc de: 


pursânge 
în urma unui scurtcircuit 


Imaginează-ţi că lucrezi la o televiziune şi trebuie să 
pregăteşti pentru apariția pe ecran următoarele texte de ştiri, 
făcând corecturile necesare. Nu uita că redactorii de televiziune 
trebuie să aibă pe birou DOOM-ul. 

Redactorul şef de la ziarul „ Gândul” şia dat demisia. 

Azi noapte, întro zonă ultra centrală, primul ministru şia 

-lovit motocicleta. 


Majuscule - 


* „ministru de externe" 


Eí.. crawlul de la televizor am văzut scris: 
| ministrul transporturilor | 

De ce.nu e corect? 
Numele proprii (nume de persoane, de localități, de > 
instituţii, de personaje literare etc.) se scriu cu majusculă. 


Ar fi trebuit să se scrie: 
ministrul Transporturilor 


Tot pe n. am văzut alte substantive proprii, care 
trebuiau scrise cu majusculă: 


a ministrul mediului — corect: Mediului 
ministrul muncii — corect: Muncii 
ministru de externe — corect: Externe 
de-aş fi scufița roşie — corect: Scufița-Roşie 


` Imaginează-ţi câte două contexte în care următoarele 
cuvinte să fie scrise cu majusculă şi cu minusculă: a/bă/Albă, 
interne/Interne, piteşti/Piteşti. 


Abrevieri 


è „pt" j 


Am văzut scris pe ecran: 


B. Mondială spune că... 


De ce nu e potrivit? 
În textele scrise este bine să evităm abrevierile (cu excepția 


celor consacrate şi a siglelor), pe care le putem folosi numai 
atunci când ne luăm notițe sau când lăsăm un bilețel pentru 
membrii familiei, nu şi într-o lucrare de control sau, cu atât mai 
puţin, pe crawl. 

Ar fi trebuit să scrie: 


Banca Mondială spune că... | 


„Tot pe crawl am văzut alte abrevieri, care sunt mai degrabă 
semnul unei redactări neglijente decât al lipsei de spațiu: . 


purt. de cuv. 

deputat, primwp. PNȚCD 

PRM a contestat la C. Constituţională legea von, 
uninominal | 

politicienii au făcut legi pt a se proteja 

se declara pregătit ptr o întrevedere cu niz indini Chinez 


l. Scuza celor de la televiziuni pentru folosirea 
abrevierilor este economia de spațiu. Câte spaţii s-au economisit 
în cele cinci. enunțuri de mai sus? Este i tele prezența 
abrevierilor? Motivează-ți răspunsul! 

2. Când îţi iei notițe, ţi se întâmplă să inventezi abrevieti 
şi apoi să nu mai ştii ce înseamnă? Pentru ce cuvinte crezi că au- 
fost făcute abrevierile pr., preş., pur., cuv. şi Med., pe care le-am 
văzut scrise pe ecran? 

Punctuaţie 
(Virgula) 


ja 


* „Nu te supăra frate! 


ed Pe crawlul de la televizor am văzut scris: 


Politicieni treziţi-vă! | 


De ce nu e corect? 
Substantivele în vocativ şi, în general, formulele de s¿ 
adresare se despart obligatoriu prin virgulă de restul enunțului. 


Ar fi trebuit să scrie: 
Politicieni, treziți-vă! 


Am văzut pe crawl foarte multe exemple de acest tip, în 
care virgula lipsea: 


Unde mergeţi doamnă? 

Și eu ce fac Mircea? 
Linişteşte-te mamă! 

Mergi în partea aia mamaie! 
Hagi te iubesc, Hagi te iubesc! 
Ole, ole, mulțumim_Rapidule! 
Șefu "veniţi să vă uitaţi! 

Nu mai băgaţi dom 'le mâna în butoaie, că nu e frumos! 
Care verde mă? 

Ce vorbeşti mă, arde toată casa. 
Nu te supăra frate! 


* „soțul ei Alexandru" 


Am văzut scris pe ecran: 


Preşedintele fondator al PC, Dan Voiculescu anunță... 


De ce nu e corect? 
' Apoziţiile explicative (acele secvenţe de text facultative, 
echivalente ca sens cu termenul regent, pe care îl explică) se. 
despart obligatoriu prin virgulă. | 


Ar fi trebuit să scrie: 


Preşedintele fondator al PC, Dan Voiculescu, anunţă... 


Am văzut pe crawl foarte multe apoziții neizolate prin 
„virgulă: 


D A discutat cu secretarul general al Guvernului, Ilie 
Bolojan_despre... 
Secretarul general al ONU, Ban Ki-Moon va veni.. 
Reprezentantul PDL_Radu Berceanu _a anunțat... 
A fost ucisă Cristina de soțul ei Alexandru? 


M iz Nu orice nume propriu se izolează prin virgulă. Numele 
propriu funcţionează ca o apoziție explicativă numai dacă 
secvența anterioară este suficientă pentru identificarea persoanei 
despre care se vorbeşte (de exemplu, dacă spunem „preşedintele 
României”, apariţia numelui preşedintelui reprezintă o apoziţie 
explicativă, care se izolează prin virgulă, pentru că persoana poate 
fi identificată şi fără prezenţa explicită a numelui). În exemplul de 
mai jos, pe care l-am văzut scris pe ecran, situația este diferită: 


În acest caz, sintagma omul de afaceri harghitean nu este 
suficientă pentru identificarea persoanei despre care se vorbeşte, 
iar numele acestei persoane este absolut necesar în context: 
numele nu reprezintă o explicație suplimentară, ci una absolut 
necesară, prin urmare nu se izolează prin virgulă (Omul de afaceri 
harghitean Csibi Istvan rămâne în arest). 


* „Porumboiu contrat" 


Pe crawlul de la televizor am văzut scris: 


Învăţământul încotro? 


De ce nu e corect? | 

Absența verbului dintr-o. propoziție se marchează prin 
virgulă sau prin linie de pauză. În exemplul nostru, se subînțelege 
verbul a se îndrepta: Încotro se îndreaptă învățământul? 


Ar fi trebuit să scrie: 
Învăţământul, încotro? sau Învăţământul — încotro? 


Am văzut pe crawl multe exemple în care absenţa verbului 
nu era marcată prin virgulă sau prin linie de pauză: 


Ștefănescu lansat în luptă — [a fost] 

Busuioc acuzat că nu ştia că Pavarotti a murit — [a fost] 
feroviarii în grevă generală —[sunt] 

TAROM bun de plată — [este] 

apa mai scumpă decât laptele —[este] 

Venezuela la urne — [merge] 

Porumboiu contrat — [a fost] 


* „încerc dar nu merge" 


Pe crawlul de la televizor am văzut scris: ` 


O persoană a murit iar alte trei au fost rănite. 


De ce nu e > corect? 
Înainte de conjuncţiile coordonatoare adversative (dar, iar, 
însă, ci) se pune întotdeauna virgulă. 


Ar fi trebuit să scrie: 


-- O persoană a murit, iar alte trei au fost rănite. 


Unii redactori nu ştiu că virgula este obligatorie în aceste 
situații: 


“Lucian e un ipt tânăr iar eu a trebuit să mă mobilizez. 

Condiţiile de PSE sunt foarte dure_dar şi destul de 
ambigue. 

Alimentele s-au scumpit cu 1,1% iar prețul uleiului... 

Încerc dar nu merge. 


E > Se spune, de: obicei, că nu.trebuie să se pună virgulă 
înainte de conjuncția coordonatoare şi. Totuşi, dacă aceasta are 
valoare adversativă (dacă poate fi înlocuită cu dar sau cu însă), 
virgula este necesară. Redactorul care a scris textul de mai jos nu 


tia acest lucru: | | A 
Alegem persoane și nu liste. 


* „7-8 dacă am face_am reuşi să ne calificăm" 


Pe crawlul de la televizor am văzut scris: 

Din câte am înţeles de la medicul Stelei există speranţe să 


7'| se refacă. 


De ce nu e corect? 

La nivelul frazei, dacă o propoziție subordonată 
circumstanţială este aşezată înaintea regentei, se desparte prin 
virgulă de aceasta. La nivelul propoziției, circumstanţialul aşezat 
înaintea regentului este urmat adesea de virgulă. 


Ar fi trebuit să scrie: 
Din câte am înţeles de la medicul Stelei, există speranţe să 


se refacă. 


Am înregistrat şi următoarele contexte în care virgula 
lipseşte: 


Dacă învinge Al Jazzera eu tot cred că... 
7-8 dacă am face am reuşi să ne calificăm. 
Sentimental m-aş bucura foarte mult să cădem cu Bayern. 


„* „EURO 2008, se apropie” 


Pe crawl am văzut scris: 


Filmul „4 luni, 3 săptămâni şi 2 zile”, a primit... 


De ce nu e corect? 
Nu se pune virgulă între subiect şi predicat sau între 
propoziția subordonată subiectivă şi regentă. ». >` 


Ar fi trebuit să scrie: 
Filmul „4 luni, 3 săptămâni şi 2 zile” 


"a primit... 

Am înregistrat şi următoarele contexte în care virgula 
apare nejustificat: 


Direcţia Naţională Anticorupţie, încalcă legea, sprijinită 

de organele superioare. 
Ambasadorul SUA la Bucureşti, a declarat, joi, că.. 
Afacerile sale, sunt conduse de Aurelia. 

EURO 2006, se apropie. 

Ceea ce vă putem asigura, este că ştim ce înseamnă... 
Maşina va fi scoasă i la licitaţie, iar cine o va cumpăra, va 
` plăti toate taxele. 


> Aceeaşi regulă funcţionează şi în cazul complementelor 
(direct, indirect etc.) şi al  propoziţiilor subordonate 
corespunzătoare. Prin urmare, virgula nu trebuia să apară în 
exemplele următoare: 

A testat cu succes, o rachetă. 
Liderii Uniunii sunt nemulțumiți, că unii colegi 
parlamentari... | 


Imaginează-ţi din nou că ai de pregătit următoarele texte 
pentru apariţia pe crawl şi pune virgule unde este cazul: 
Preşedintele României Traian Băsescu a făcut o vizită în 
Ucraina unde a discutat probleme legate de Marea Neagră. 
Mesajul prim- A A a a fost: „Dragi colegi veniţi la 
discuții!” 

Morfologie 


„Substantivuri” 


* „la sursa neregulei” 


2 Am auzit un corespondent la televizor: 


împotriva pâinei albe a 


De ce nu e corect? | 

Substantivele feminine au la genitiv-dativ Singular „| 
nearticulat aceeaşi desinență cu cea de nominativ plural (wnei 
după-amieze — două după-amieze). La această desinenţă, pentru 
forma articulată de genitiv-dativ, se adaugă articolul hotărât: 
după-amiezei. | 


Ar fi trebuit să se spună: 
împotriva pâinii albe 
Am mai auzit şi următoarele forme greşite: 


condiţiile în care îşi trăiesc anii bătrâneţei — corect: 
„bătrâneţii 
la sursa neregulei — corect: neregulii 
ca familia sorei poliţistului să aibă grijă de copil — corect: 
surorii 
pe terenurile Grădinei Zoologice — corect: Grădinii 
aici era altădată centrul pieţii din oraş — corect: pieței. 

| 


Scrie forma corectă de genitiv-dativ articulat a 
substantivelor marcate mai jos: | 
“Nadal este regele zgurei 
a dat foc plapumei 
finalul săptămânei modei la Paris 
mulțumesc şi maşinei 
în domeniul imagisticii şi al medicinii nucleare 


* „produsuri" 


La buletinul de ştiri, prezentatorul a anunţat: 


S-au deschis patinoarurile, 


“Care este forma corectă? 

Unele substantive neutre, cum sunt caiet, creion, măr, 
scaun etc., primesc la plural desinenţa „e”, altele, desinenţa „uri” 
— laptop, pat, stilou etc. —, iar un număr mai mic de substantive 
neutre oscilează între cele două desinențe: piedestal -— 
piedestaluri/piedestale,. nivel — niveluri/nivele etc. Pentru a afla 
formele corecte de plural ale substantivelor, verificăm în DOOM. 


Ar fi fost corect: 


S-au deschis patinoarele. 


Tot greşite sunt şi următoarele forme, auzite la radio sau la 
televizor: 


aceste semnuri — corect: semne 
produsuri naturale — corect: produse 
abțibilde — corect: abțibilduri 

azile — corect: aziluri 

i Scrie forma de plural a următoarelor substantive neutre: 


aragaz, compromis, chibrit, habitat, hotel. 


* „blogul lui Ioana” 


Prezentatorul le spune ascultătorilor: 


Răspundeţi voi invitaţiei lui Mădălina. 


De ce nu e corect? 

| În exemplul de mai sus, substantivul Mădălina este în 
cazul genitiv, iar forma sa corectă de genitiv este Mădălinei. 
Articolul proclitic /ui se foloseşte înaintea numelor de persoane de 
genul masculin (lui Andrei, lui Mircea etc.), ca şi înaintea 
numelor de persoane de genul feminin de provenienţă străină (/ui 
Elisabeth, lui Juliette etc.) ori înaintea numelor de persoane 
terminate în consoană (lui Carmen) sau în vocalele „o”, „i” (lui 
Teo, lui Mari). Cea mai mare parte a substantivelor proprii nume 
de persoane de genul: feminin de termină în „a” şi exprimă 
cazurile genitiv şi dativ prin desinenţe specifice: „-ei” sau „-ăi” 
(Mariei, Ancăi). - 


Ar fi fost corect: 
` Răspundeţi voi invitației Mădălinei. 


Greşelile de acest tip sunt frecvente la televizor sau la 
radio: 


blogul lui Ioana Dobre — corect: Ioanei 

torționarul lui Elisabeta Rizea — corect: Elisabetei 

atentatul la adresa lu? Monica Lovinescu — corect: 
Monicăi 

Greşeala apare şi la substantivele comune sau la pronumele 
demonstrative. Precizează forma corectă pentru construcţiile de mai 
jos: | 

să-i ia lu” doamna pachetul de ţigări 
mâna lu” fata 

din cauza lu” băiatu” 

impotriva lui ăsta votez. 


„Dragele” adjective 
e „dragele mele" 


Am auzit la televizor: y l 
Dragele mele, toate știți că... ` | | 


De ce nu e corect? | | 

Adjectivul drag este variabil, cu trei forme flexionare: la 
singular, drag, dragă şi o formă comună de feminin şi masculin 
plural — dragi. Forma de vocativ, genul feminin, numărul plural 
este dragi (dragi colege) sau, când adjectivul este substantivizat, 
dragile (dragile mele) ori dragilor (dragilor, mă bucur că vă văd). ` 


Corect ar fi fost: 
Drapile mele, toate ştiţi că... 


Am mai auzit această greşeală şi altă dată: . 


/ Dragii mei, dragele mele, sunt foarte curioasă... 
Aşa că, dragele noastre, aveţi cu ce să vă răsfățați. 

> Greşeala apare frecvent nu numai la vocativ, ci şi când 
substantivul feminin precedat de acest adjectiv este în alt caz: (pe) i, 
dragele mele colege (corect: dragile), dragelor noastre colege 
(corect: dragilor). 


e „ultimile 


E Am auzit la televizor: 
Care sunt ultimile noutăți? 


De ce nu e corect? 

Adjectivul ultim are patru forme flexionare, în funcție de  , 
număr şi de gen: ultim, ultimă, ultimi, ultime. Deci la masculin 
plural, forma este ultimi, iar la feminin plural, forma corectă este 
ultime. 


Ar fi trebuit să spună: 
Care sunt ultimele noutăți? 
Am auzit această greşeală în mai multe emisiuni: 


ina în ultimile zile 


printre ultimile pe care le-a făcut 

o singură victorie în ultimile cinci partide 
ultimile sondaje 

ultimile puteri 


t 


* „vechei“ 


In timpul unui documentar am auzit: 


rr 


aspectul vechei ctitorii 


De ce nu e corect? 

La genitiv-dativ, genul feminin, numărul singular, 
adjectivele au aceeaşi desinență cu cea de nominativ plural. 
- Adjectivul veche are la plural forma vechi, iar forma de 
genitiv-dativ articulat este vechii (al doilea „i” este articolul 
hotărât enclitic, pe care adjectivul antepus îl preia de la 
substantivul ctitorie). 


Ar fi trebuit să spună: | 
5 aspectul vechii ctitorii 


Am auzit această greşeală şi în contextul: 


aşteptarea marei finale — corect: marii 


Corectează textul de mai jos, explicând în ce constau 
greşelile: /-am scris dragei noastre prietene o scrisoare în care i-am 
dat ultimile veşti despre noi. Surorii sale mai mare i-am trimis o 
vedere cu imaginea vechei cetăți a Sighişoarei. 

„Mi-ar place” să fie mai simple verbele 
e vroiam" 


Unii realizatori ai emisiunilor de televiziune sau de radio li 
se adresează invitaţilor din studio astfel: 


i Vroiam să vă mai întreb nişte lucruri interesante. 


De ce nu e corect? 

La modul indicativ, timpul imperfect, forma corectă a 7 
verbului a voi este fără „r”. Formele cu „r™apar prin contaminare” 
cu verbul sinonim a vrea, conjugat astfel: vream, vreai etc. De 
cele mai multe ori, vorbitorii folosesc formele greşite vroiam, 
vroiai, vroia, vroiați, vroiau, în locul celor corecte — voiam, voiai, 
voia, voiaţi, voiau. În limba română, la imperfect se foloseşte 
verbul a voi, dar la prezent, verbul a vrea: vreau, vrei, vrea etc. 
Formele verbului a voi sunt învechite la prezent: voiesc, voieşti, 
voieşte etc. 


Ar fi trebuit să spună: 
Voiam să vă mai întreb nişte lucruri interesante. 


Greşite sunt şi exprimările: 


Vroiau doar să-şi mărească conturile. — corect: voiau 
Ce mai vroiaţi să spuneţi? — corect: voiați 
Dispunea cum vroia de banii aceştia? — corect: voia 


* „să aibe“ 


4] 


Prezentatoarea unei emisiuni despre arhitectură şi 
decorațiuni interioare a spus: 


Trebuie să aibe două intrări. 


De ce nu e corect? - 
Forma de conjunctiv a verbului a avea este, pentru 


persoana a III-a singular şi plural, să aibă. 


Ar fi trebuit să spună: 


Trebuie să aibă tă intrări. 


Aceeaşi greşeală apare şi în a EON de mai i jos: 


& Sunt obligate să aibe... — corect: să aibă 
- Sper ca toată lumea să aibe o zi frumoasă. — corect: să 


aibă 
* „mi-ar place" 


Am auzit la televizor: 


Ce ţi-ar place să prezinţi? 


De ce nu e corect? 
Modul condițional-optativ se formează cu verbul auxiliar a 


avea şi cu forma de infinitiv a verbului conjugat. Verbul din 
exemplul de mai sus are la infinitiv forma a plăcea (este de 


conjugarea a Il-a), nu a place. 


Realizatorul ar fi trebuit să spună: 
Ce ţi-ar plăcea să prezinţi? 

Am mai auzit şi alte greşeli de acest tip: 


B Nu v-ar dieta să vă oferim un bilet. — corect: displăcea 
Vor apare elemente noi. — corect: apărea 


Pădurarul poate prevede un eventual dezastru. — corect: 
prevedea 


o trebuiesc" 


Am auzit la realizatorii de emisiuni forma trebuiesc: 


i Îți trebuiesc foarte multe elemente de detaliu. | 


De ce nu e corect? 

La modul indicativ, timpul prezent, verbul a trebui are 
formă unică — trebuie. Realizatorul a folosit forma trebuiesc, 
considerând, probabil, că acest verb trebuie acordat cu subiectul 
propoziției (elemente) şi că verbul se conjugă cu sufixul „-esc”. 
Greşeala se poate explica prin influența formei de conjunctiv a ` 
verbului, care se conjugă cu sufixul menţionat: s-ar putea să ne 
trebuiască mai multe detalii. 


Realizatorul se putea corecta, spunând: 
Îţi trebuie foarte multe elemente de detaliu. 
Am auzit greşeala îsppveni la televizor şi la radio: 


bea lucruri care trebuiesc puse la punct 
trebuiesc controlate 
alte acte care trebuiesc 

* „copie' 


În talk-show-ul pe care îl prezintă, realizatorul a zis: 


Eu, ştii ce cred? Că a început s-o copie pe Loredana 


Groza. 


De ce nu e corect? 

' Când conjugăm verbe ca a bănui sau a copia, observăm, la 
modurile indicativ şi conjunctiv prezent, persoanele I, a I-a 
Singular şi a III-a singular şi plural, prezenţa sufixelor „-esc” şi . 
„-ez”. Aceste sufixe sunt supuse unor modificări în funcție de 
persoana verbului: (eu, ei) bănuiesc, (tu) bănuieşti, (el) bănuieşte, 
(eu) să bănuiesc, (tu) să bănuieșşti, (el, ei) să bănuiască, respectiv 
(eu) copiez, (tu) copiezi, (el, ei) copiază, (eu) să copiez, (tu) să 
copiezi, (el, ei) să copieze. 


“4 


Corect ar fi fost: 
Eu, ştii ce cred? Că a îrieeprlt s-0 topire pe 7 edana 


Groza. 


Am observat aceeaşi greşeală şi în situația de mai jos: 


El a comis deja două crime ştiute, se bănuie şi o a treia. 
— corect: se bănuiește 


Alege forma corectă din perechile următoare: 
fabrică/fabrichează, răzuie/răzuieşte,  dăinuie/dăinuieşte, se 
străduie/se străduieşte. Tu ai mai auzit la televizor alte forme 
verbale în variație? Spune care sunt aceste verbe şi precizează 
forma recomandată de normă, consultând DOOM-ul. 

„încetinează” sau „încetineşte“? 


Vocea redactorului: 


| Creşterea economică încetinează. | 


Cum a rezultat această formă? 

Redactorul a vrut, probabil, să folosească verbul a încetini, 
care prezintă în conjugare sufixul „-esc” (creşterea încetineşte), 
însă i-a ataşat acestuia sufixul „-ez”, care apare în conjugarea 
verbului a înceta, de conjugarea I (zgomotul încetează). 


hi Corect ar fi fost: 
| ____ Creşterea economică încetinește. 


1. Textul următor conţine mai multe greşeli. Explică în ce 
constau aceste greşeli şi corectează-le: La ultima întâlnire, 
profesorii ne-au spus că ne trebuiesc antrenamente zilnice ca să: 
putem participa la o astfel de competiţie. Mi-ar place să merg şi eu 
la antrenamente, dar o săptămână voi fi plecat în vacanţă. Vroiam 
să recuperez cumva orele la care nu voi fi prezent, dar profesorii 
păreau să nu aibe timp să rămână cu mine după programul stabilit. 
Mi-au spus că mă vor anunța dacă va apare posibilitatea de a 
participa la antrenamente şi cu alte gı upe de elevi. 

2. Urmăreşte un talk-show şi notează-ți formele verbale 
greşite pe care le-ai auzit la moderator şi la invitații săi. 


°. „ne făcusem'" 


Am auzit un comentator sportiv spunând: 


Exact atunci începusem să jucăm mai bine. 

De ce nu e corect? 
La modul indicativ, timpul mai-mult-ca-perfect, persoanele 


I, a Il-a şi a III-a plural, verbele au în componenţa lor grupul „ră”: 
umblaserăm, umblaserăți, umblaseră. 


Comentatorul ar fi trebuit să spună: 
- Exact atunci începuserăm să jucăm mai bine. 


Am mai auzit această greşeală şi altă dată: 


Abia ne cunoscusem. — corect: cunoscuserăm 
Mai devreme ne fixasem pe întârzierea... — corect: 


fixaserăm 


. „obținusei” 


Prezentatorul şi-a întrebat invitata: 


Auzisei de el? | 


De ce nu e corect? 
La modul indicativ, mai-mult-ca-perfect, persoana a Il-a 


singular, verbele au desinenţa „şi”, nu „i”. Frecvent se spune greşit 
plecasei, spusesei, scrisesei, în loc să se spună plecaseşi, spuseseşi, 


scriseseşi. 
Corect ar fi fost: k 
Auziseşi de el? 
Am mai întâlnit această greşeală şi în enunţul: 


De fapt, obținusei mai mult. — corect: obținuseşi. 

1. Corectează formele verbale greşite din exemplele de 
mai jos şi explică în ce constau greşelile: 

Crezusei că nu a mai venit nimeni la întâlnire. 

Făcusei raportul pentru ziua respectivă? 

Plecasem împreună la şcoală în ziua respectivă, dar pe 
drum ne hotărâsem să nu mergem cu autobuzul, ci să traversăm 
parcul. 

2. Urmăreşte timp de o săptămână formele greşite de 
mai-mult-ca-perfect de la radio şi de la televizor. 


* „Făceţi" 


L-am auzit pe un realizator al unei emisiuni adresându-se 
astfel invitatului său: 


| Făceţi-mă să înţeleg! | 


De ce nu e corect? 

Verbul propoziției de mai sus este a face. La imperativ 
afirmativ, persoana a Il-a plural, acesta are forma faceți (ca la 
indicativ prezent), cu accentul pe prima silabă. Greşeala 7 
realizatorului constă în folosirea acestei forme cu accentul pe a 
doua silabă, fapt ce atrage şi schimbarea lui „a° în „ă': 
făceţi(-mă). Această formă greşită — făceți — ar corespunde unui 
verb cu infinitivul în „-ea”, a făcea, care este o formă populară, 
neacceptată în limba română literară. 


Corect este: 


Faceti-mă să înțeleg! 


Şi alți redactori de emisiuni au făcut acelaşi tip de 
greşeală: 

| & Băteţi-i pe bulgari! — corect: bateţi-i 
Nu tolerăm asemenea manifestări artistice, scoteți-le! — 
corect: scoateți-le 


* „n-o mai zi a doua oară“ 


Frecventă la radio şi la televizor este construcţia nu mai zi: 


Nu mai zi de-astea! 


De ce nu e corect? 
SA În propoziția de mai sus, verbul a zice este la odo 
imperativ şi are formă negativă. Imperativul negativ se formează 
de la forma de infinitiv a verbului: nu spune!, nu apărea!, nu 
alerga!, nu sui! Alte forme greşite de imperativ negativ sunt: nu 
fă!, nu te dul, în loc de nu face!, nu te duce! Fii atent şi la scrierea 
imperativului negativ de la verbul a fi: se scrie nu fìi’, nu cu doi 

i) 


Corect ar fi fost: 
Nu mai zice de-astea! 


Aceeași greşeală apare şi în propoziţia de mai jos: 


Treaba asta cu plăcerea n-o mai zi a doua oară! 


Tu ai auzit la persoanele din jurul tău astfel de greşeli? Dă 
trei exemple şi precizează forma corectă a verbelor. 


! Maxim şi minim 


* maxim“ 


Ea Vorbind despre oferta imobiliară, un prezentator spune: 


| în case de maxim 140 de metri pătrați | 


De ce nu e corect? 

Forma corectă a adverbului (cu sensul „cel mult”) este 
maximum. În schimb, adjectivul are forma de masculin singular Y 
maxim: punctaj maxim. 


Ar fi trebuit să spună” 
în case de maximum 140 de metri pătrați 


Aceeaşi greşeală apare şi în contextele de mai jos: 


& pentru două, trei zile, maxim o lună, două 
"cu maxim 3—4 sute de mii de euro 
cu maxim 10% 
maxim 15% la locale 
aveau maxim două operații pe săptămână 


* „minim“ 


Vocea reporterului: 


minim |8 procente 


De ce nu e corect? 

Forma corectă a adverbului (cu sensul „cel puţin”) este 
minimum. Adjectivul corespunzător are forma de masculin 
“singular minim: scor minim. 


Ar fi trebuit să spună: 
Am mai auzit această greşeală şi altă dată: 


minim un an 
avea nevoie de minim o sută de mii de euro 


l. Precizează care enunţuri dintre cele de mai jos conţin 
greşeli şi corectează-le: | 
a trecut proba cu rezultatul maxim 
au plecat cu maxim trei ore înaintea noastră 
prețul să urce cu maxim 5% 
maxim 1000 de metri 
ar fi dorit un minim ajutor 
ar trebui să înmulțim cu minim 500 de euro 
2. Descoperă şi alte situaţii în care cele două forme, maxim 
şi minim, au fost folosite greşit în emisiunile televizate. 

Sintaxă 
„textele care le aveți" 


Am auzit la televizor: 


Asta e declaraţia care o dau acum. 


De ce nu e corect? 
Pronumele relativ care cu funcția sintactică de 
complement direct trebuie să fie însoţit de prepoziţia pe. 


PG 


Ar fi trebuit să se spună: | 

Asta e declarația pe care o dau acum. 

Aceeaşi greşeală se întâlneşte şi în enunţurile de mai jos, 
auzite la radio sau la televizor: 


Care este stilul care-l promovezi? 

Prietenul v-a zis că a văzut-o pe una la televizor care o 
vede toată lumea? | 

Ajutorul care i l-a dat mass-media acestei familii... 

Rămân fidelă primului meu reportaj care l-am realizat. 


]. Citeşte cu atenţie enunțurile de mai jos şi urmăreşte 
dacă pronumele relativ care este utilizat corect (cu sau fără 
prepoziția pe). Spune de ce este corect sau incorect. 

Daţi-mi voie să ofer un dar muzical celor care i-am 
amintit mai devreme. 

Vecinul care îl cheamă Ion locuieşte la etajul al patrulea. 


SI 


Mama S-a întâlnit ieri cu cea mai bună prietenă a ei din 
linerețe. Această prietenă care a ajutat-o foarte mult. într-o 
situație dificilă s-a stabilit la Budapesta. 

Aceasta este sportiva care crezi că la iul) va câștiga 
„proba olimpică de maraton? 

2. Urmăreşte câteva emisiuni de televiziune sau de radio şi 
notează propoziţiile în care pronumele relativ care cu funcţia de 
complement direct este utilizat fără prepoziţia pe. 


Dezacordul pronumelui care 


Sunt destul de frecvente exemplele de tipul celui de mai 
jos: 


Am produs şi o economie de pe urma căruia voi o duceți. 


bine. 


Enunţul de mai sus conține o greșeală — dezacordul 
pronumelui care. Moderatorul ar fi trebuit să folosească acest 
“pronume la feminin, acordat c cu substantivul economie, la care se 
referă pronumele: 


Am produs şi o economie de pe urma căreia voi o duceți 


bine. 


lată şi alte exemple auzite în emisiunile de televiziune şi 
de radio: 


é mama Adelei Popescu, omul căreia îi dăruieşte iubir ea ei 
infinită — corect: căruia (acordul se face cu omul) 

o poveste al cărui fir epic a fost găsit cu greu — corect: 
cărei (acordul se face cu poveste) . 

va fi o maşină accesibilă, al cărui preț nu va depăşi... — 
corect: cărei (acordul se face cu mașină) 

Y Verifică dacă în enunţurile de mai jos mini: care este 

acordat corect: 

A venit profesorul cel nou, a cărei carte va apărea 
săptămâna viitoare în librării. 

Va veni în excursie şi sora lui Mihai, cea căruia i s-a 
acordat premiul 1. 

Toţi membrii de partid erau prezenți la şedinţa al cărui 
subiect principal de discuţie erau alegerile. 


Dezacordul dintre subiect şi predicat 
(„Gala Premiilor Nobel au loc în Norvegia”) 


èd Am auzit la televizor propoziția: 


Gala Premiilor Nobel au loc în Norvegia. 


Această propoziție este incorectă deoarece conține un 
evident dezacord între subiect şi predicat. Corect ar fi fost ca 
verbul cu funcția de predicat să fie la singular, pentru că subiectul 
(gala) este la singular: | 
Gala Premiilor Nobel are loc în Norvegia. 


IS Verbul cu funcție de predicat se acordă cu subiectul în 
număr (Şi persoană, dacă subiectul este un pronume personal, 
exprimat sau nu), iar numele predicativ (exprimat prin adjectiv) se 
acordă cu subiectul în gen şi număr. În limba vorbită (dar nu 
numai) se fac destul de frecvent dezacorduri între subiect şi 
predicat, din diverse cauze. Există mai multe tipuri de 
dezacorduri. 

a) Acordul prin atracție cu alt element din propoziţie: 

Numărul imigranților est-europeni care vin în Marea 
Britanie Sunt la cel mai scăzut nivel... — corect: este la cel mai 
scăzut nivel. | 

În această frază, subiectul din propoziţia principală este 
substantivul numărul, iar imigranților este un atribut genitival, 
subordonat substantivului numărul. Predicatul ar fi trebuit să fie la 
singular, la fel ca substantivul numărul, dar a fost utilizat la plural 
din cauza unui acord greşit cu atributul imigranților, care era mai 
aproape de predicat. Acest tip de greşeală, în care acordul se face 
cu alt element din cauza apropierii sale în enunţ, este cunoscut sub 
numele de acord prin atracție. 


e În emisiunile de radio şi de televiziune se întâlnesc destul 
de frecvent astfel de dezacorduri: 

Vârful turlelor de biserică sunt n cajun a — corect: 
este înconjurat i 

Partea a doua a Sapni de publicitate era rezervat 
pastilelor pent pentru slăbit. — corect: era rezervată 

Niciunul dintre turiştii cazaţi la hotel nu şi-au întrerupt 
şederea în stațiune. — corect: nu şi-a întrerupt şederea 

Privirea neînduplecată a copiilor îi topeau şi îi înduioşau 
inima în acelaşi timp. — corect: îi topea şi îi înduioşa 

Unul dintre oamenii ăştia sunt » ascultați i siii — 
corect: este ascultat 


b) Acordul după înțeles, la plural, deşi subiectul este pama 
printr-un substantiv cu formă de singular: 
„ Presa străină vin aici mai mult sau mai puțin ocazional. ī 

corect: presa... vine 

Televiziunea Română probabil vor pierde drepturile de 
televizare. — corect: televiziunea... va pierde. ` 

Toată lumea care ia agheasmă din acest izvor, ei bine, 
sunt vindecaţi ca prin minune. — corect: toată lumea... este 
vindecată 

[> În aceste propoziţii, substantivele care au funcția de 
subiect (presa, televiziunea, lumea) au un înţeles colectiv, ele se 
referă la mai multe persoane (cei care lucrează în presă, respectiv 
în Televiziunea Română, sau oamenii, în general). Cu toate 
acestea, verbul predicat trebuia utilizat la singular, deoarece 
substantivele presa, televiziunea şi lumea sunt la singular. 


c) Acordul la singular cu un subiect multiplu, format prin 
coordonare. Corect este ca verbul să fie utilizat la plural: 

Materialul din care a fost construit etajul şi podul nu 
îndeplineşte standardele necesare. — corect: din care au fost 
construite etajul şi podul 

Ploaia şi vântul a făcut ravagii ieri în Mureş. — corect: au 
făcut ravagii la 

Și totuşi, mâncarea şi băutura nu s-a dat degeaba. — 
corect: nu s-au dat degeaba 


d) Acordul greşit la plural cu un fals subiect multiplu: verbul 
este pus în mod greşit la plural, deoarece un alt component al 
propoziției este interpretat de vorbitor ca fiind parte a subiectului, 
considerat multiplu: 

La cimitir au venit şi fiul jurnalistului, Andrei lucinu, 
însoțit de mama acestuia, Emilia lucinu, şi de avocatul /or. — 
corect: a venit 


I3 În această propoziție, subiectul este substantivul ful, iar 
substantivele mama şi avocatul sunt subordonate adjectivului 
participial însoțit. Propoziția nu are subiect multiplu, ci simplu. 


Lipsa de competență sau amatorismul, ca să fiu mai 
exact, au dus echipa la... — corect: a dus echipa la... 

IS Substantivul amatorismul are rol de apoziție, aşa cum 
reiese din enunț. Vorbitorul a dorit să insiste asupra noţiunii de 
lipsă de competență şi a dat un sinonim pentru această sintagmă. 
Prin urmare, subiectul este simplu, exprimat prin substantivul 
lipsa, nu multiplu, aşa cum a considerat moderatorul emisiunii. 


Celebrul cuplu Monica - şi. Irinel Columbeanu au fost 


surprinşi... — corect: a fost surprins 


| I În această propoziție, subiectul este substantivul cuplu, 
nu substantivele proprii care urmează după subiect. Vorbitorul a 
făcut acordul la plural pentru că a considerat (în mod greşit) că 
substantivele coordonate Monica şi Irinel Columbeanu au rolul de 
subiect. La producerea dezacordului a contribuit şi ordinea 
cuvintelor: verbul este mai aproape de substantivele coordonate 
decât de subiectul cuplu. 


D Dacă subiectul este exprimat prin substantive ca grup, 
mulțime, parte, serie, număr, majoritate, urmate de alte- 
substantive la plural, utilizarea verbului la plural nu este o 
greşeală. Prin urmare, verbul se poate folosi fie la singular, fie la 
plural — în funcţie de nuanța semantică pe care o dorește 
vorbitorul sau pe care o impune contextul (acord după înțeles 
şi/sau prin atracție, tolerat de normă): 

Un grup de copii a venit/au venit. 

O mulțime de oameni s-a Strâns/s-au strâns în piață. 

O serie de accidente auto se produce/se produc din cauza 
oboselii. | | ai 

O parte dintre studenţi nu a luat/nu au luat examenul. 

Un număr de 50 de reclame româneşti a fost selectat/au 
fost selectate la Festivalul de Publicitate. 

Majoritatea pensionarilor o duce/duc greu. 

1) Urmăreşte un program de radio sau de televiziune şi 
identifică alte dezacorduri între subiect şi predicat. Încearcă să 
explici din ce cauze lingvistice se produce dezacordul (din cauza 
atracției altui element din propoziţie, din cauza sensului unor 
substantive etc.). 

2) Arată de ce sunt greşite enunţurile de mai jos, întâlnite 
în emisiuni de televiziune: 

Eu am fost primul în linia de front şi pe urmă veneau 
restul trupei. 

Mii de euro, atât au pierdut f ìecare stelist în această 
seară. | | | | 
Nu se ştiu care sunt cauzele acestor avarii. 

Li se lua din casă, să spunem, plăpumile. 
Parcarea maşinilor pe şoselele sau pe trotuarele aflate pe 
traseul summitului vor fi interzise. 


Alte dezacorduri 


° „douăzeci şi una de puncte“ 


Am auzit la televizor spunându-se: 


fiind nominalizat de douăzeci şi unu de ori 
peste doisprezece mii de oameni 


Aceste exemple sunt greşite, corect ar fi fost: 


fiind nominalizat de douăzeci şi una de ori 
"peste douăsprezece mii de oameni 


De ce nu e corect? 

| 


Numeralul cu valoare adjectivală (subordonat unui 
substantiv) trebuie să se acorde cu substantivul determinat î în gen, 
număr şi caz. | 

-În primul exemplu de mai sus, este corect douăzeci şi una, 
pentru că substantivul ori este de genul feminin (compară cu 
prima oară, de două ori). La fel, este corect să se spună 
douăsprezece mii, pentru că substantivul mii din` componenţa 
numeralului compus este de genul feminin (o mie, două mii). Aşa 
cum nu spune nimeni doi mii, nu este corect să se spună nici 
doisprezece mii. 

În cele două exemple de mai sus, a fost folosit greşit 
„masculinul în locul femininului. Uneori se întâmplă invers, la 

„acordul cu substantive neutre al numeralelor compuse cu unu/una 
(situat pe ultimul loc în compus): se spune douăzeci şi una de 
puncte, în loc de douăzeci şi unu de puncte, cum este corect. 


° „ora doisprezece" 
Este greşit să se spună ora doisprezece, aşa cum este greşit 
să se spună ora doi. După substantivul ora (de genul feminin), 


numeralele 2, 12 şi 22 trebuie folosite la feminin: 


ora două, ora douăsprezece, ora doudzeci şi două 


Sac 
c 
`- 
(9 
í 


9...... l şi 2, în apsjagi context, se “filoniese la forma 
de masculin: 


ora unu, ora douăzeci şi unu 


Transcrie cu litere numeralele din textul de mai jos sau 
citeşte textul cu voce tare: 

Datoria companiei este de 12.750.000.000 de lei. 

Cartea are 351 de pagini. 

Avionul meu soseşte la ora 21.00, iar al tău, la ora 22.00. 
Actorul acesta a jucat în 12 filme. 


ji 


° „însăşi materialele" 


Am auzit la un post de televiziune construcția însăşi 
materialele. Aceasta este greşită, pentru că prezentatorul nu a 
făcut acordul corect între adjectivul pronominal de întărire şi 
substantiv. da ed 


Corect ar fi fost: 
înseşi materialele 


> Adjectivul pronominal de. întărire se acordă cu 
substantivul determinat în gen, număr şi caz: 


| fetelor înseşi/însele 


> Dacă adjectivul pronominal de întărire stă după un 
pronume personal, se acordă cu acesta şi în persoană: 

ei înseşi 


Y 'Verifică dacă, în propozițiile de mai jos,. adjectivul 
. pronominal de întărire a fost acordat corect: PEN a 
Andreea este o fată rezervată, mu-i place să vorbească 
despre sine însuşi. 
Înseşi profesorii au spus că nu au fost distribuite suficiente 
manuale. L La 
Când citim o carte, ne căutăm pe noi înşişi în ea. 
Bărbatul a fost primit în audiență de însăşi preşedintele 


nouă însene 


vouă însevă 


lor înseşi/însele 


țării. | | 
Maria şi Dana, voi înşivă trebuie să scrieți acest articol! 
Voiam să vorbesc la telefon cu tine însăşi. 


e „una din avantajele” 


Exemplele de mai jos sunt greşite pentru că moderatorul 
emisiunii nu a făcut acordul corect: - | 


una dintre capetele de afiş ale producţiei lui Cristian 
Mungiu | 
asta e una din avantajele acestei metode 


IE Regula de acord al pronumelui care se referă la 
substantive de genul neutru este următoarea: | | 
a) dacă pronumele este la singular, se foloseşte forma de 
masculin; | 


b) dacă pronumele este la plural, se foloseşte forma de feminin. 

Prin urmare, corect ar fi fost: 
unul dintre capetele de afiş ale producției lui Cristian 
Mungiu 

ăsta e unul dintre avantajele acestei metode 


F 


- „transfer firesc a unor jucători valoroşi" 


Exemplele de felul celui de mai jos (şi al celui din titlu) 
sunt greşite: 


cu ajutorul computerului şi a instrumentelor de aici 


Corect ar fi fost să se spună: 


cu ajutorul computerului şi al instrumentelor de aici 


> Substantivele în genitiv sunt precedate de articolul al, a, - 
ai, ale în anumite „situaţii. Articolul acesta este variabil, el se 
acordă cu regentul substantivului în genitiv: 
miniştrii de Externe ai Uniunii Europene — articolul care 
precedă substantivul Uniunii are forma ai, deci este la masculin 
plural, deoarece se acordă cu substantivul miniştrii, de genul 
masculin, numărul plural (miniştrii sunt ai Uniunii). 


Unii vorbitori greşesc însă, neacordând acest articol în 
două tipuri de situații: 


a) îl folosesc invariabil, sub forma a, în toate contextele, 
aşa cum am auzit la televizor: 

un lung şir de victorii a omului asupra timpului — corect: 
ale | 
la nivelul farmaciilor sau a medicilor de familie — corect: 
al — 

b) îl acordă cu alt substantiv din propoziţie (exemplele 


următoare sunt tot din programele de televiziune): 


Nu există o ierarhie ale variațiilor de limbă germană în 


„Elveţia. — corect: a 


„pe tema referendumului pentru votul uninominal şi al 
Ha- ERAM) Îmi ers is corect: a 


Înaintea numeralelor cardinale, se foloseşte întotdeauna 
prepoziția a (care nu îşi schimbă forma), nu articolul genitiva 

locuitorii a trei oraşe 

cărfile a două fete 


Exemplele de mai jos sunt din emisiuni de radio şi de 
televiziune, iar moderatorii şi reporterii au folosit o formă greşită 
a articolului. Spune tu cum ar fi fost corect: 

câştigător a trei premii „ Oscar” şi a premiului „Palme 
d'Or” sea 

în faţa centrelor de distribuţie ale pachetelor gratuite 

Horia a fost unul din posed ji j susținătorii de yiip dl al 
cântatului pe viu 

se vor întrece în ochii juriului şi al telespectatorilor 

de atunci au trecut opt generații ai unei Siyasi | 


- „instituţii noi create" 


De ce nu e corect? 

Cuvântul nou poate fi adjectiv (emisiuni noi) sau adverb (o 
emisiune nou creată). Atunci când nou stă înaintea unui adjectiv 
participial (precum creată), este adverb şi are forma invariabilă 
nou (nu se acordă). Este corect: 


instituții nou create a i 

© Exemplele de mai jos, din emisiuni de televiziune, sunt 
greşite: 

despre noii veniţi în Liga I 

Se pare că noile venite nu sunt înregistrate 


Ar fi fost corect: 
nou-veniții 
nou-venitele 
după modelul nou-născuți(i), nou-născute(le). 


° „cea mai greu încercată" 


Am auzit la televizor: 


provincia chineză cea mai grav afectată 


De ce nu e corect? 

În acest exemplu, elementul ce/ face parte din structura 
gradului de comparaţie/intensitate superlativ relativ (cel mai) al 
adverbului grav. Grav este, în această situație, adverb pentru că 
determină un verb la participiu, devenit adjectiv. Adverbul 
(provenit uneori din forma de masculin singular a adjectivului 
corespunzător) este o parte de vorbire invariabilă, - cărei 
superlativ se construieşte întotdeauna cu cel mai. 


Corect: 


provincia chineză cel mai grav afectată 


Aceeaşi greşeală a apărut şi în alte emisiuni: 


Locuitorii capitalei sunt cei mai bine plătiți români. 
Regiunea cea mai aprig lovită de dezastru. 

1. Găseşte greşelile din aaae exemple întâlnite în 
emisiunile de televiziune şi explică în ce constau: i 
capitala provinciei, cea mai greu încercată de... 
formația cea mai bine clasată din România 
2. Ai auzit astfel de exemple la radio sau la televizor? 
Notează-le pe caietul de limba română şi spune cum ar fi fost 
corect. | 


De ce „mă râd"? 


Am auzit la televizor: 


De ce mă râd? Mă râd de răutate... 


De ce nu e corect? 

Verbul a râde nu trebuie să se folosească cu pronume 
reflexiv, în vorbirea îngrijită. , 
Moderatorul ar fi trebuit să spună: 
_De ce râd? Râd de răutate... 


In aceeaşi situaţie se află verbele a merita şi a risca: 
Se merită să faci această investiţie. 
Sunt şanse mari să pierd, dar mă risc. . 


! 


Este recomandat să se spună: 
Merită să faci această investiţie. 
Sunt şanse mari să pierd, dar risc. 

atât..., cât şi... 


> Atât... cât şi formează o pereche sau, altfel spus, sunt 

elemente corelative (ceea ce înseamnă că trebuie să apară împreună, 

când sunt folosite pentru coordonare). Exemplul de mai jos, preluat 
dintr-o emisiune, este greşit: 

Fetița are o mătuşă, cât şi alte rude care doresc să aibă 

grijă de ea. l 


Corect ar fi fost: 
Fetița are atât o mătuşă, cât şi alte rude care doresc să 
aibă grijă de ea. 

sau Fetița are o mătuşă, precum şi/ca şi/dar şi alte rude care 
doresc să aibă grijă de ea. 


„decât în partea de sud-est va mai ploua” 


Am auzit la televizor: 


Am obţinut decât faptul că nu vor să comenteze. 


De ce nu e corect? 
Adverbul decât (sinonim cu numai, doar) se folosește 
numai într-un enunţ în care verbul este la forma negativă. 


Corect ar fi fost: 


Nu am obținut decât faptul că nu vor să comenteze. 
Am obținut numai/doar faptul că nu vor să comenteze. 

” Aceeaşi greşeală apare şi în următoarele enunțuri de la 
radio sau de la televizor: 


Mâine, decât în partea de sud-vest va mai i ploua. 
Mai sunt decât câteva minute. 
A jucat = la pa la egal decât în primele trei Ger turi. ` 


1. Reformulează corect următoarele enunțuri: 

Seara mănânc decât o salată. 

La petrecere vin decât băieți de la liceu. . 

Din trei lăstari, decât unul a supraviețuit. 

Nu am citit cartea, am văzut decât filmul. 

2. Urmăreşte programul tău de televiziune preferat şi 
încearcă să fii atent la folosirea adverbului decât. Notează-ţi 
propoziţiile în care acesta nu este corect utilizat. 


Greşeli de utilizare a prepozițiilor 


bí Am întâlnit, la radio şi la televizor, următoarele enunțuri: 


s-a limitat doar în a întocmi acest raport 
trăiesc după o zi pe alta 

un trecut ce v-a introdus, de fragedă pruncie, cum s-ar 
spune, în tema politică 

Obama a obținut votul a 91 procente 


Acestea conţin greşeli de utilizare a  prepoziţiilor. 
Moderatorii şi reporterii au folosit o prepoziţie în locul alteia sau 
au omis o prepoziţie. Corect ar fi fost să spună: 
s-a limitat doar la a întocmi acest raport 
trăiesc de pe o zi pe alta 

un trecut ce v-a introdus, din fragedă pruncie, cum s-ar 
spune, în tema politică 


Obama a obținut votul a 91 de procente 


Următoarele enunţuri sunt întâlnite în emisiuni de radio şi 
de televiziune. Spune dacă acestea conţin greşeli de utilizare a 
prepoziţiilor şi, dacă da, arată cum este corect: 
cea mai mică scânteie poate degenera la un adevărat 
război | 
dinamoviştii s-au pierdut printre laptopuri, printre fete 
frumoase, dar şi printre mulțimea de fani 
sincer, aş avea tupeul să iau masa la el în terasă, dar... 
are un singur regret care nu se îndreaptă față de propriul 
său copil, căruia i-a luat viaţa, ci față de el însuşi 
„pentru că trăiesc pe urma acestor copii 
avansul fiind de peste 40 secunde 
nu te poţi preface că pricepi despre o lege europeană 
după care urmează unii pe care habar nu-i avem 
staţi puţin în telefon pentru 10 secunde! 


a datorită (ca şi mulțumită, graţie) impune 
substantivului următor cazul dativ. Prin urmare, moderatorul care 
a rostit enunţul de mai jos a greşit utilizând genitivul (care se 
construieşte cu ala, ai, ale): 


datorită agilităţii sale şi a rezistenţei şasiului 


Corect ar fi fost ca substantivul rezistență să fie în cazul 
dativ (fără a): 


datorită agilității sale şi rezistenţei şasiului 

„Ca şi contribuabil, ca şi ghid" 


Ed Am auzit la televizor: 


eu, ca şi contribuabil, vin şi spun... 
agenția de turism la care lucrează ca şi ghid 


De ce nu e corect? 

Și se poate alătura lui ca numai în cazul în care acesta este 
folosit pentru a exprima comparaţia (A luat aceeaşi notă la teză ca 
şi mine), nu pentru a arăta calitatea sau relația (Ca şi turist, am 
vizitat multe locuri exotice, Ca şi comportament, Ion e un băiat 
ciudat). În cazul în care vrem să evităm o cacofonie, apelăm la 
alte mijloace, în funcţie de context: în calitate de (În calitate de 
coleg, îţi spun că nu ai dreptate), drept (A fost desemnat drept 
campion european la box), fiind (A fost considerat ca fiind cel 
mai bun) sau chiar omiterea lui ca (A fost ales conducător) etc. 


Corect ar fi fost: 


eu, în calitate de contribuabil, vin şi spun... 
agenția la care lucrează ca ghid 


Am mai auzit şi: 


Z să transmitem ca şi mesaj 
totce ştim noi, ca şi creştini | 
ca şi țară cu care nu avem cea mai bună relaţie 
vi l-aţi dorit ca şi candidat pe Sorin Oprescu? 
nu neapărat ca volum, ci ca şi atitudine 
ce ai întreba-o tu ca şi reporter? 
alături de noi, ca şi oaspete, se află Angelica 

l. Reformulează enunțurile următoare pentru a evita 
cacofoniile: 

Ca şi candidat independent, a obținut mai puține voturi. 

Zona este considerată ca şi centru comercial şi de afaceri. 

A fost ales ca şi conducător al echipei noastre acum 4 ani. 

Ca şi contabil, are o responsabilitate foarte mare. 

Ca şi colegi de echipă, ar trebui să discute mai mult. 

Ca şi component al trupei, se ocupă de promovarea 
pieselor muzicale. 

2. Urmăreşte câteva emisiuni de televiziune sau de radio şi 
notează-ți propoziţiile în care este folosită conjuncţia şi după 
prepoziţia calităţii ca. Crezi că vorbitorul a dorit să evite o 
cacofonie? | 


„eu aş vrea ca să scoateţi” 


bá Am auzit la televizor: 


dacă vreți ca să vă înscrieţi 


De ce nu e corect? 

Ca să trebuie folosit numai pentru a introduce o propoziție 
subordonată circumstanţială de scop (finală). In cazul tuturor 
celorlalte subordonate (completive — directă, indirectă etc. =, 
subiectivă, predicativă), conjuncţia să nu trebuie înlocuită prin ca 
să. Elementele ca şi să pot apărea însă disociate, în diferite tipuri 
de subordonate necircumstanţiale (Nu vreau ca lon să afle de 
greşeala pe care am făcut-o). 


Ar fi trebuit să se spună: 

dacă vreți să vă înscrieţi 


Am auzit de mai multe ori, la radio şi la televizor, această 
greşeală: 


sai) Da” nu era normal ca să mergeţi împreună cu avocata? 

Dacă exista posibilitatea ca să-l pedepsească pe soțul ei.. 

Eu aş vrea ca să scoateţi puțin... 

Însă cu condiţia ca să existe şi acordul scris.. 

„Există o obligativitate a acestor elemente ca să construiască 
o relaţie sacră. 

Vor ca să-şi găsească puterea şi liniştea Suena 

Au convenit ca să dea drumul la blocajul ăsta. 

Aceeaşi prezumție de nevinovăție i-a ‘împiedicat ca să-şi 
facă... 

Tiganii ăia pe care vreţi ca să-i duceți dumneavoastră. 
acolo... 

Riscul ca să apară complicaţii nu este exclus. 


Bifează enunţurile corecte: 
Vreau ca să-mi arătaţi şi mie cum se foloseşte acest 
aparat. pi | 

Vrem ca elevii noştri să fie mate bine pregătiți la limba 
română. 

Nu pot ca să deschid această fereastră. 

Știu să utilizez foarte bine calculatorul. 

- Mă duc la librărie ca să cumpăr noul manual.: 

„din punct de vedere al" 


bi Am auzit la televizor: 


| din punct de vedere al statisticilor | 


De ce nu e corect? 

Substantivul punct din locuţiunea prepoziţională din punct 
de vedere se modifică în funcţie de cuvântul care urmează. Dacă 
urmează un substantiv în genitiv, punct este articulat (din punctul 
de vedere al rezultatelor); dacă urmează un adjectiv, punct este 
nearticulat (din punct de vedere economic). 


Ar fi trebuit să se spună: 


-~ din punctul de vedere al statisticilor 


Aceeaşi greşeală apare şi în următoarele enunțuri auzite la 
radio sau la televizor: 


din punct de vedere al Inspectoratului 

din punct de vedere al cetățeniei 

din punct de vedere al precipitațiilor 

din punct de vedere al rezervei de umiditate 
din punct de vedere al vieții spirituale 


Corectează enunţurile care sunt greşite: 

Din punct de vedere geografic, România se află în zona de 
climă temperată. 

Din punct de vedere al petrecerii timpului liber, oraşul 
acesta oferă foarte multe posibilități. 
` Din punct de vedere istoric, monumentul este valoros. 


Din punct de vedere al copiilor, părinții sunt prea serioşi. 

„Un om Simplu care nu are nicio putere, 
care îi e frică" 
(anacolutul) 


Am auzit la televizor: 


eu, de exemplu, mă pune CNA-ul să vă întreb dacă aveți 


probe 


domnul Boc îi mai dau o misiune în seara asta | 
un om Simplu, care nu are nicio putere, care îi e frică 


De ce nu e corect? | 

Elementele unui enunț trebuie 'să respecte anumite reguli 
de combinare: substantivul cu funcţie de complement trebuie să 
fie în cazul gramatical pe care i-l impune regentul, adjectivul 
trebuie să se acorde cu substantivul, cuvintele trebuie să fie 
aşezate în propoziţie într-o anumită ordine etc. Uneori, 
moderatorii şi prezentatorii de la televiziune sau de la radio nu 
sunt atenţi la felul cum îşi construiesc propoziţiile şi frazele şi, de 
accea, se produc discontinuități sintactice în enunţurile lor. Acest 
tip de greşeală sintactică este numită anacolut. În exemplele din 
chenarul de mai sus, anacolutul s-a produs pentru că substantivele 
şi pronumele cu funcţie de complement nu au fost puse în cazul 
corect. Ar fi trebuit să se spună: 2g 
pe mine, de exemplu, mă pune CNA-ul să vă întreb dacă . 
aveți probe ja 

domnului Boc îi mai dau o misiune în seara asta- 
un.om Simplu, care nu are nicio putere, căruia îi e frică 


Am auzit mai multe anacoluturi în emisiunile de radio Şi 
de televiziune: . | 

H Le-aş recomanda-o din suflet celor care le-a plăcut la 
vremea lor. — corect: celor cărora le-a plăcut 

Dar culmea este că Dobrin, în perioada aceea, nu prea se 
băteau echipele pe el. — corect: Dar culmea este că nu se prea 
băteau echipele pe Dobrin, în perioada aceea. 

Sunt români care, atunci când ajung dincolo, în 
străinătate, le e ruşine să recunoască că sunt români. — corect: 
Sunt români cărora, atunci când ajung dincolo, în străinătate, le e 
ruşine să recunoască faptul că sunt români. 

Îmi pare rău că domnul Pandele de la Dâmboviţa, când a 
venit odată la OTV, nu am putut lua legătura cu el. — corect: Îmi 
pare rău că nu am putut lua legătura cu domnul Pandele de la 
Dâmboviţa, când a venit odată la OTV. 


1. Găseşte anacoluturile din următoarele formulări pe care 
le-am auzit la radio sau la televizor şi corectează-le. Spune în ce 
constă anacolutul: 

cine a cântat seara dimineaţa îl încearcă talentul 

vine Alinuţa care nu e ziua ei azi 

domnul Prigoană l-am văzut la noi în emisiune 

o şedinţă printre care punctele de pe ordinea de zi se 
numără 

de data aceasta vorbim despre un cutremur despre care, 
practic, cam de vreo două luni îşi face simțite efectele prin 
România 

peste 700 de şedinţe care ați luat cuvântul 

iată o soluţie care deja aveţi un răspuns la înti barea 
dumneavoastră 

2. Anacolutul apare mai frecvent când moderatorii şi 
reporterii se exprimă liber, fără să aibă un text scris. Urmăreşte un 
talk-show şi notează-ți în caiet anacoluturile pe care le auzi. 

„creator modă" 


Am văzut scris la televizor: 


patron agenţie de turism 


comerciant motociclete. 


De ce nu e recomandabil? | 

Marcarea relațiilor sintactice dintre cuvinte se realizează î în 
diverse moduri: prin intermediul cazului (cărțile colegului) sau al 
prepoziţiilor (cartea de povești), prin acord (explicații ale 
oamenilor acelora) etc. Simpla alăturare a unor substantive în 
nominativ poate duce uneori la formulări ambigue şi constituie o 
greşeală care trebuie evitată. 


Ar fi trebuit să se spună: 
patronul agenției de turism 


comerciant de motociclete: 


Aceeaşi greşeală apare şi în următoarele araje de la unele 
emisiuni de televiziune: 


lider suporteri Steaua 

proprietar parcul Bordei 

şef Birou Comunicare Primăria Cluj 
reprezentant casă pariuri 

specialist protecție împotriva indenăiilor 
profesoară română 

rudă victimă 

proprietar barcă 

lider sindical mineri Valea Jiului 
precipitaţii Europa 

director Grădina Zoologică 
iubitoare animale 
creator modă 


Rescrie sintagmele de mai sus, marcând relaţiile 
sintactice. 

2. Urmăreşte o emisiune de ştiri de la televizor şi 
notează-ți exemplele care seamănă cu cele de mai sus, în care 
relațiile sintactice nu sunt marcate. 


Ordinea cuvintelor (topica) 


În propoziţiile de mai jos, ordinea cuvintelor nu este cea 
corectă: . 


Această doamnă n-avea procese prea multe penale. 
S-a produs un accident grav feroviar. 


Redactorii ar fi trebuit să spună: 
Această doamnă n-avea procese penale prea multe. 
S-a produs un accident feroviar grav. 


Enunţurile de mai jos, rostite la radio sau la televiziune, 
conţin greşeli de topică. Rearanjează tu cuvintele, astfel încât 
enunţurile să fie corecte: 

proaspătul angajat avocat al companiei TAROM 

pe data de 10 martie au mai fost acolo semnalate nişte 
incidente 

nu este cazul şi țării noastre 

vor putea cumpăra casele, însă la aproape valoarea de 
piață 

„poate mai ne vedem" 


Am auzit la televizor: 


Poate mai ne vedem. 


Mai vă putem spune. 


„De ce nu e corect? | | 

„Adverbul mai are topică fixă faţă de verb, stând imediat 
înaintea acestuia (î/ mai văd) sau între auxiliar şi verbul de 
conjugat (am mai văzut). Dacă mai există alte elemente care stau 
de regulă lângă verb, de exemplu, pronume personale sau 
reflexive neaccentuate în cazul acuzativ (ne vedem mâine) sau în 
dativ (îmi este foame) ori negația nu (nu vine), adverbul mai 
intervine între aceste: elemente şi verb ocupând poziţia cea mai 
apropiată de verb (ne mai vedem mâine, îmi mai este foame, nu 
mai vine). 


Corect ar fi fost: 
Poate ne mai vedem. 


Vă mai putem spune. 


Aceeaşi PE par şi în alte: enunțuri de la radio şi de 
la televizor: 


Să nu mai se fure banul public, să nu mai se facă cu el... 
Haideţi să mai ne întoarcem. 
Eu nu mai îmi pot desprinde privirea de la aceste imagini. 
Mai mă scoate din minți. 
“Mai se poate numi confruntare. 
Mai ne trebuie bani şi pentru chirie. 

Mai ți-aduci aminte? 
Sper să nu mai se întâmple nimănui. 


1. Completează enunţurile de mai jos cu adverbul mai: 

Nu vă place muzica de la petrecere? 

Nu ne-a dat atât de multe cărți de citit în vacanţă. 

Să se apuce şi primarii de treabă! 

Îmi citeşti o poveste? 

Ti-a povestit cineva această întâmplare? 

2. Ai auzit la radio sau la televizor propoziții în care 
adverbul mai nu este corect plasat? Dă câteva exemple! 


Ši Pentru a recapitula ce ai învățat pe parcursul acestui 
capitol, explică de ce sunt greşite exemplele de mai jos, culese din 
emisiuni de radio şi de televiziune. Reformulează enunțurile, 
astfel încât să fie corecte: 

1) Există o concluzie, ceea ce se mai demolează un mil. 

2) Sun la Consulat şi mi se răspunde robotul. Ce fac atunci? 

3) De asemenea, s-a putut vedea în reportaj pe antrenorul Florin 
Halagian. 

4) Să rămâneți fără şi acest loc de muncă. 

5) Una dintre tinerele care făcea senzaţie alături de maşini i S-a 
făcut rău. 

6) Sunt hoteluri a căror construcție amintesc mai degrabă de... . 
7) E un pic ambiguu definirea termenului „mită” aici. 

8) Va trebui să plece la o clinică medicală din străinătate şi unde 
se va încerca recuperarea lui. 

9) Speră că dosarele să fie gata până în primăvara anului viitor. 
10) Un total de 188 metri pătrați... 

11) Nu sunt bani pentru măriri alocații, pentru pensii, pentru... 

12) Hai să vorbim numai despre rău pe toată lumea. 

13) Nu mai este interesată în continuarea investiţiei. 

14) Parcă nici vouă nu vă vine să credeți de. ceea ce s-a 
întâmplat. 

15) Ce-s cu versurile astea? 

16) Eşti unul dintre cei care te-ai întors. 

17) Cum este, s-au depăşit orice limită? 

r LEXIC şi SEMANTICĂ 


Un copil tânăr se grăbeşte repede 
- (pleonasmul) 


i De ce nu este corect să spunem copil tânăr şi babă 
„bătrână? Dar poate fi posibil, mă grăbesc repede? Pentru că un 
copil nu poate fi decât tânăr, o babă nu poate fi decât bătrână. 
Ceva care poate fi echivalează cu ceva care e posibil, iar dacă faci 
ceva în grabă înseamnă că faci repede. Dacă spunem copil tânăr 
sau mă grăbesc repede, comitem greşeala numită pleonasm. 
Pleonasmul constă în folosirea alăturată a unor cuvinte sau a unor 
construcţii ale căror înțelesuri se suprapun. 


Am auzit la televizor: 


Îl manevrează nişte copii tineri care ştiu să umble la 


computer. | 


Ar fi trebuit să spună: 
ÎI manevrează nişte copii care ştiu să umble la computer. 
bă Am auzit la televizor: 


Grăbiţi-vă repede! 


Ar fi trebuit să spună: 


Grăbiti-vă! sau Veniti repede! 

Un alt pleonasm pe care l-am auzit la televizor: 


vernisaj şi deschidere de expoziție 


De ce nu e corect? 

Cuvântul deschidere repetă fără rost înțelesul 
substantivului vernisaj. În DEX, vernisaj înseamnă „deschidere 
oficială, inaugurare a unei expoziţii de artă”. 


Ar fi trebuit să se spună: 
vernisaj (de galerie) sau deschidere de expoziție 


Am auzit la televizor: 


cu marile metropole europene | 


De ce nu e corect? 

Metropolă este „nume dat arit oraşe ale lumii. (de 
obicei capitale de state)”, după cum aflăm din Dicţionarul 
explicativ al limbii române (DEX). Deci alăturarea marile 
metropole conţine o repetiţie inutilă, Ei marile oraşe mari sau 
marile mari oraşe! 


Ar fi trebuit să se spună: 
cu metropolele europene 
cu marile oraşe europene 


Am auzit şi alte pleonasme la radio şi la televizor: 


J3 este cel mai mare colos din Craiova 
pierde avansul pe care-l avea înaintea lui Hillary 
detalii şi multe alte amănunte, în câteva minute 

; au sau nu dreptul de a solicita declanşarea începerii 
urmăririi penale 

era un inițiat şi un ocultist de un calibru de talia lui 
Shakespeare 

un mare hit al anilor 2000 

pe tema subiectului nostru de astăzi 

chiar dacă nu şi-a adus -un aport prea mare 

strangulat de propriii săi părinți 


Explică de ce nu este corectă alăturarea cuvintelor 
evidențiate în exemplele de mai sus. Dacă nu îți dai seama de 
greşeală, citeşte definițiile cuvintelor în DEX. 


Am auzit la televizor şi acest tip de pleonasm: 


mult mai devreme decât ar fi crezut cineva că poate fi 
posibil 77] 


„Dece nu e corect? 

Verbul poate înseamnă este posibil. 

Atenţie la cuvintele formate cu sufixul -bi/, care arată 
posibilitatea: băubil „care poate fi băut”, respirabil „care poate îi 
respirat”, sancționabil „care poate fi sancționat, pedepsit” etc.! 
Acestea nu trebuie folosite pe lângă verbul a putea. 


Corect ar fi fost: 
mult mai devreme decăt ar fi crezut cineva că este posibil 
mult mai devreme decât ar fi crezut cineva că se poate 


Am auzit IT 


D mai poate fi posibilă în România propaganda? 
poate fì o potențială victimă 
un refren care poate fi posibil 
Q] 

care poate fi sancționabilă în instanța civilă 


Secvenţele de mai sus, pe care le-am auzit la radio şi la 
televizor, conţin greşeli. Care sunt acelea şi cum le explici? 


Un alt tip de pleonasm auzit la televizor este: 


Reprezintă un procent de până la 25 la sută. 


De ce nu e corect? | 

În structura cuvântului procent pot fi identificate 
prepoziţia latinească pro, care înseamnă „pentru”, şi numeralul 
cent(um), care înseamnă „o sută”. Aşadar, repetarea sensului 
„sută” (o dată prin -cent, în procent, şi a doua oară, ca sută) 
constituie o greşeală, un pleonasm. 


Prezentatorul ar fi trebuit să spună: 


Reprezintă până la 25 de procente 
sau Reprezintă până la 25 la sută 


La televizor şi la radio am auzit de multe ori această 
greşeală: 


e un procent de 3 la sută din încasările... 
şi doar un procent de 5 la sută campaniei electorale 
cu un procent de 6,49 la sută 


La televizor am mai auzit: 


A găsit poşeta abandonată, dar însă era goală. 


De ce nu e corect? 

__ Conjuncţiile dar şi însă au acelaşi sens (ambele sunt 
adversative). Alăturarea lor constituie un pleonasm. 


Ar fi trebuit să se spună: 


A găsit poşeta abandonată, dar era goală 
A găsit poşeta abandonată, însă era goală. 


Am auzit şi: 


- Sunt recunoscute ca fiind drept cele mai bune. 


A venit primăvara, dar odată şi cu ea... 


T Este corect să spunem: M-am străduit să iau note bune, 


pentru ca să mă lase părinții în tabără? 


| Am auzit la radio: 
| Din nou revenim la muzica populară românească. 


De ce nu e corect? 

Locuţiunea adverbială din nou şi prefixul re- au acelaşi 
sens, conţin ideea de repetare. Prin urmare, asocierea lor este 
greşită, constituind un pleonasm. 


Redactorul ar fi trebuit să spună: 


Revenim la muzica populară românească. 
Ascultăm din nou muzică populară românească. 


Tot la radio am auzit: 


Mai reluăm o dată unde să se adreseze. 

Sau 


De ce nu e corect? 

În acest enunţ, ideea de repetiție este exprimată de trei ori: 
prin adverbul mai, prin verb (din cauza prefixului re-) şi prin 
numeralul adverbial o dată. 


Ar fi fost suficient: 
T : Reluăm unde să se adreseze 
sau Spunem încă o dată unde să se adreseze 
La televizor şi la radio, am auzit şi: 


Bine v-am regăsit din nou la ediția specială a emisiunii 
noastre! 

Mai repetaţi-l o dată, vă rog! 

Dar încă o dată repet, nu se face... 


Facem orice pentru a le revedea din nou împreună pe 
scenă. 


1. Ţi se pare corect enunţul următor, pe care l-am auzit la 
televizor: Aţi văzut că tot sunt agresate în continuare? 
Argumentează-ți răspunsul! 

2. Notează alte cinci exemple de pleonasme din emisiunile 
de radio şi de televiziune şi explică-le! 


Marul face pere 
(contradicția în ceea ce se adaugă) 


> După cum mărul nu poate face decât mere, în realitate 
(nu în poveşti!), tot aşa după anumite cuvinte nu putem rosti sau 
scrie orice. Dacă spunem bicicletă cu trei roţi, ziar săptămânal, 
comitem greşeala numită contradicţie în ceea ce se adaugă, 

pentru că o bicicletă nu poate avea decât două roți (tricicleta are 
trei), iar un ziar apare în fiecare zi, nu o dată pe săptămână. 


Lă 


Un reporter a spus: 


| Femeia a adormit două ore. | 


De ce nu e corect? j 

Propoziția conține o contradicție, pentru că nu putem 
adormi două ore, ci doar dormi două ore. Putem adormi mai greu 
sau mai uşor, putem să ne chinuim să adormim timp de două ore, 
dar nu putem adormi două ore. 


©- Ar fi trebuit să spună: 


“Femeia a dormit două ore. 


Vocea reporterului: 


Oraşele mari nu sunt doar reşedinţe, ci şi zone de tranzit 
pentru perioade mai lungi, scurte sau definitive pentru multe 
familii venite din provincie. 


De ce nu e corect? 

Zona de tranzit este o zonă pe unde se trece, se stă mai 
mult sau mai puţin şi de unde apoi se pleacă. Este lipsit de logică 
să spunem că zonele de tranzit sunt pentru perioade „definitive”. 


"Ar fi trebuit să spună: 
Oraşele mari nu sunt doar reședințe, ci şi zone de tranzit, 

pentru perioade mai lungi sau mai Scurte, pentru multe familii 

venite din provincie. Unele familii pot rămâne definitiv aici. 

Tu ai auzit astfel de greşeli? Poţi să inventezi şi tu câteva 
(Copiii ţipă în linişte, Familia convieţuia în ţări diferite etc.) şi să 
„testezi” dacă părinţii tăi sau prietenii îşi dau seama de greşeală. 
Dacă nu, explică-le tu! C | 


Ce înseamnă orar? 
__(paronimia) 


> Orice elev ştie ce înseamnă orar: un fel de program. 
Substantivul orar are legătură cu orele, cu timpul deci; la fel şi 
adjectivul orar. Pare simplu. Dar unii spun oral când vor să 
vorbească despre ore sau despre timp. Cuvintele orar. şi oral 
seamănă ca formă, dar au un înțeles diferit. Asemenea cuvinte se 
numesc paronime. Pentru a nu greşi folosind un cuvânt în locul 
altuia asemănător ca formă, trebuie să învăţăm ce înseamnă 
fiecare şi cum se scrie. 


Am auzit la televizor: 


Să modifice intervalul oral al grevei... 


De ce nu e corect? 

„Adjectivul oral înseamnă, pe scurt, „bucal”, „verbal”, 
adică are legătură cu gura şi cu vorbirea. Spunem medicament 
oral, care se înghite (nu se injectează), şi probă orală, când 
suntem ascultați (când dăm un test, un extemporal, o teză). În 
propoziţia de mai sus, adjectivul oral este folosit greşit, pentru că 
nu se potriveşte ca sens cu substantivul interval, care se referă aici 
la timp. - 

Ar fi trebuit să spună: | 
Să modifice intervalul orar al grevei... 


Un reporter a zis: 
` persoană originală din Republica Moldova 


De ce nu e corect? 

Cuvântul original este confundat aici cu originar, cu care 
seamănă ca formă. Original înseamnă „ieşit din comun”, 
„autentic”, iar originar are sensul „care este de loc din...”. Putem 
spune pictură originală, scriitor original sau marfă originară din 
China, dar nu persoană originală din Republica Moldova. 


Ar fi trebuit să spună: 
persoană originară din Republica Moldova 


1. Caută în DEX sensul perechilor de cuvinte: a emigra — 
a imigra, a investi — a învesti, infirmat — informat. Explică de ce 
nu sunt folosite corect cuvintele evidenţiate în exemplele de mai 
jos, pe care le-am auzit la televizor şi la radio: 

O serie de puteri cu care sunt investiţi 

Două luni rămase până la investirea oficială în funcţie 

Informaţia n-a fost confirmată, dar nici informată. 

2. Citeşte zece pagini dintr-un dicționar de paronime şi fă 
propoziţii corecte cu câteva perechi de cuvinte de acest tip. 

3. Dacă auzi şi tu la radio sau la televizor astfel de greşeli, 


notează-le şi arată de ce s-au produs! 

Indentitatea cremwurştilor 
(necunoaşterea formei 
corecte a cuvintelor) 


bd Am găsit la televizor şi la radio: 


preşedenţie 
poliomelită . 
indentificare 


cremwurşti 
repercursiune 
decongestionare 
Cazino 


IS Cum aflăm forma corectă a acestor cuvinte? 


Pentru a cunoaşte forma corectă a cuvintelor, trebuie să 
consultăm DOOM-ul, apărut în 2005. Din acest dicţionar, aflăm 
că: | 


Este corect preşedinţie, nu preşedenție.. Substantivul 
preşedinţie vine (este derivat) de la preşedinte, cu „i”, nu de la 
preşedente, cu „e”. 


Este corect poliomielită, nu poliomelită. Numele bolii 
respective conţine silabele „-mi-e-”, ca şi în limba franceză, de 
unde limba noastră l-a împrumutat. Multe alte afecţiuni, mai puţin 
cunoscute nouă, conțin segmentul -mielifă: encefalomielită, 
leucomielită, osteomielită etc. | 

Este corect identificare, nu indentificare. Prima silabă a 
cuvintelor identic, identificare, a identifica, identificat, identitate 
este „i, nu „in”. 

Cine spune indentificare, dar şi buletin de indentitate (în 
loc de buletin de identitate) ar putea fi catalogat ca incult. 


| Este corect să spunem şi să scriem repercusiune, nu 
repercursiune. Substantivul repercusiune, care înseamnă „urmare, 
efect, consecinţă”, a fost împrumutat în limba noastră cu această 
formă, deci cu silaba „cu”. În franceză, cuvântul are forma 
répercussion, în italiană, ripercussione, iar, în latină, repercussio. 


Se scrie şi se pronunţă corect crenvurşti, nu cremwurşti. 
Cuvântul german Krenwiirstchen, care a fost împrumutat de limba 
română sub forma crenvurst, conţine consoana „n” în prima 
silabă; litera „w” a fost adaptată în limba română ca „v”. 


Este corect  descongestionare, nu  decongestionare. 
Cuvântul a descongestiona este format din prefixul „des-" şi 
verbul (a) congestiona. 


Este corect cazinou, nu cazino. Forma corectă a cuvântului 
în limba română este cu „-ou”, nu cu „-0”, aşa cum se întâmplă şi 
cu alte substantive: bibelou, birou, bistrou, cargou, depou, lingou, 
tangou etc. Formele embargo, indigo sunt însă corecte. 


1. În exemplele de mai jos, pe care le-am auzit la televizor şi la 
radio, cuvintele subliniate nu sunt corecte. Află care sunt formele 
lor corecte! 

doreşte cineva să adaoge ceva? 

şi-au întins tentacolele în toată lumea 

atacantul s-a ales cu un traumatism craniar minor 

mărţişoare cu montiuri în platină 

QO 


metri patraţi 

repaos 

postiură 

autovehicol 

2. Descoperă şi tu, la televizor şi la radio, alte .cuvinte 
incorecte! Consultă dicționarele (DOOM şi DEX) pentru a te 
convinge că formele cuvintelor pe-care le-ai văzut sau le-ai auzit 
sunt înregistrate! 


Am servit o prăjiturică într-o locaţie funny 
(cuvinte „mai frumoase” folosite nepotrivit) 


* „locaţie“ 


Am auzit la televizor: . . 


Pădurea Snagov. Ora 15. Altă locaţie, aceeaşi poveste. 


De ce nu e corect? 

În limba română, cuvântul locație, după cum aflăm din 
Dicţionarul explicativ. al limbii române (DEX), înseamnă: 
„Îl. închiriere; chirie plătită pentru anumite lucruri luate în 
folosință temporară. 2. contract prin care una dintre părți se obligă 
să procure şi să asigure celeilalte părţi folosinţa unui lucru pentru 
un timp determinat în schimbul unei sume de bani”. În Noul 
dicționar universal al limbii române (2007), este înregistrat şi 
sensul „un loc anume, precis determinat”, apărut ca urmare a 
influenţei limbii engleze. Folosirea excesivă şi inadecvată a 
substantivului /ocație este însă nerecomandabilă. 


Ar fi trebuit să spună: 
Pădurea Snagov. Ora 15. Alt loc, aceeaşi poveste. 

La televizor şi la radio, am auzit de foarte multe ori 
substantivul locație folosit cu un sens nepotrivit, doar pentru că 
„ar suna mai bine”: 


Cum vi se pare locaţia, peştera? 

A ales trei locaţii posibile: România, Bulgaria şi Ungaria. 

Prima şedinţă va avea loc vineri, la Napoli. Locaţia nu a 
fost aleasă întâmplător. Fa 

În majoritatea locațiilor de lux, nu aveai loc nici să arunci 
un ac. . 
Italia, de exemplu, sau alte locații minunate... 
Pe lângă Neptun, mai există şi alte locaţii unde ar putea 
avea loc întâlnirea bilaterală. 

Este a doua locaţie'ca înălțime din Europa. 

Zâmbiţi! Se fac poze. Locaţia este căt se poate de inedită: 
un salon de spital, lângă patul unui pacient. 

Într-o locaţie medicală militară... 

Locaţii cumpărături 


În exemplele de mai sus, încearcă să înlocuieşti /ocație cu 
substantive mai potrivite ca sens, alegând dintre următoarele: /oc, 
fară, oraş, centru, destinaţie (de vacanță), vârf (de munte), 
staţiune. Vei observa că loc se potriveşte în mai multe cazuri. 


* „a servi” 


Am auzit la televizor: 


Odată ajunşi aici, puteți servi masa chiar şi la restaurant. 


De ce nu e corect? 
Aşa cum ne arată şi DEX, verbul a servi, când se referă la 
mâncare, înseamnă: „a pune, a aduce la masă mâncare, băutură 

etc.; a prezenta cuiva o mâncare ca să ia din ea, a trata pe cineva 
cu ceva; a da să mănânce”. În schimb, a se servi înseamnă „a lua 
să mănânce sau să bea”. Din propoziţia de mai sus se intel) că 
persoană respectivă poate face pe chelnerul la restaurant, aducând 
mâncăruri şi băuturi clienților. Reporterul însă nu a vrut să spună 
„acest lucru, ci că persoana poate lua masa, poate mânca şi la 
“restaurant. A greşit pentru că nu a ştiut diferența dinw aservi şia 
se servi. 


Ar fi trebuit să spună: 


Odată ajunşi aici, puteți lua masa chiar şi la restaurant. 
Odată ajunşi aici, puteți mânca chiar şi la restaurant. 


La televizor şi la radio, am mai auzit şi: 


93 Ați servit masa de prânz deja? 

Cei care sunt acasă servesc masa. | 

Apoi a mers la aniversarea cumnatului ei, unde a servit şi 
alte feluri de alcool. 


O serviţi împreună cu Puii voştri prieteni (este vorba 
despre o plăcintă). 


Mai serviţi o cafelută! 


1. În exemplele de mai sus, înlocuieşte verbul a servi, care 
este folosit incorect, cu a lua, a mânca sau a bea. 

2. Explică de ce ar fi nepoliticos ca, de ziua ta, să întinzi 
dirigintelui sau dirigintei o cutie de bomboane şi să-i spui: „Vă 
rog, serviţi bomboane, e ziua mea.” 

3. La petrecerea ta, e corect să spui: „Vă rog, serviţi-vă cu 
îngheţată de care vreţi”? 

„* „conflict insolvabil” 


Am auzit la televizor: 


| conflict insolvabil | 


„De ce nu e corect? 

Sensul adjectivului inso/vabil, după cum apare în DEX, 
este „care nu este solvabil, care nu-şi poate plăti datoriile, care se 
află în situaţia de insolvabilitate; nesolvabil, falit”. Acest sens nu 
se potriveşte însă cu substantivul conflict. 


Ar fi trebuit să aleagă una dintre variantele: 
conflict insolubil 


conflict imposibil de rezolvat 
„conflict imposibil de soluționat 


conflict ireconciliabil 


La televizor şi la radio am auzit şi alte cuvinte folosite 
necorespunzător: 


Vor fi transferate către autorităţile locale, care vor avea 

obligativitatea să... 
| „Hoțul neprins e negustor cinstit”, deci acceptanţa hoției, 
nemaiîntâlnită expresie în nicio altă limbă de pe glob. 

Sigur că trăiesc o minimă satisfacție atunci când văd că 
aproape toată lumea şi-a dat seama despre domnul Cioroianu şi 
capabilitățile sale. | 

66 de personaje împart o casă cu rozătoarele. 

Toţi piloții sunt foarte bine preparați fizic. 


1. În exemplele de mai sus, cuvintele evidențiate sunt 
folosite greşit. Pentru a obține enunțuri corecte, înlocuieşte aceste 
cuvinte, în ordine, cu: obligația, acceptarea, capacitățile, 

persoane, pregătiți. Dacă apar în aceste enunțuri şi alte greşeli, 
corectează-le! 


2. Care este sensul civitas personaj, persoană, 
preparat, pregătit? Alcătuieşte propoziţii corecte cu ele! 


e Să fii clovn e un job funny? 


> Unii jurnalişti preferă să folosească cuvinte din limba 
engleză în locul celor Pi care li se par, probabil, prea 
obişnuite. 


Ge 


La radio, ascultând horoscopul, am auzit: 


Veţi prelua conducerea, nu numai la job, ci şi în familie. 


In limba română, este recomandat să se spună: 
Veţi prelua conducerea, nu numai la serviciu, ci şi în 


e asie 


familie. 


sau Veţi prelua conducerea, nu numai la slujbă, ci şi în 
familie. | | 


La radio şi la televizor, am mai auzit şi alte cuvinte 
englezeşti de acest fel: 
O Trendul va fì avantajos. 

Cântă apoi un band. 

Au făcut un live. 

Are o companie de ceasuri de lux, adică fake-uri din alea. 

Asta mi se pare foarte funny. 

Vă duceţi probabil şi la shopping. 


Este greu să fii în România o femeie care să ducă un 
business atât de important. 

Am realizat că e nevoie de toate device-urile şi de toate 
minunăţiile. | 
Vor deveni spații de expoziţii şi performance. 


1. Caută într-un dicţionar englez-român cuvintele 
evidenţiate mai sus şi vezi cum sunt traduse ele în limba română. 

2. Uneşte cuvintele englezeşti din prima coloană cu acelea 
româneşti din a doua coloană, care s-ar potrivi în exemplele 
anterioare. 


l. trend av afacere 

2. band b. amuzant 

3. live c. cumpărături 

4. fake d. dispozitiv, sistem 
5. break e. emisiune în direct 
6. funny ` f. evoluție, tendință 
7. shopping g. fals 

8. business h. pauză 

9. device i. spectacol, 

10. performance reprezentație 


j. trupă, formație 


3. Urmăreşte mai multe emisiuni la radio şi la televizor Şi 
notează toate cuvintele englezeşti folosite în locul celor din 
română. Subliniază apoi cuvintele englezeşti care nu ştii ce 
înseamnă. 

Plouă cu lopata = r 
(expresii stâlcite) 


ISS Expresii precum a ploua cu găleata, a se termina în 
coadă de peşte, a trage mâţa de coadă, a tăia frunză la câini au o 
structură fixă. Nu putem spune decât cel mult în glumă: plouă cu 
lopata, povestea s-a terminat în coadă de vacă, Maria trage 
mătura de coadă, lon taie frunză la pisici. Dacă nu intenționăm să 
glumim, atunci trebuie să folosim aceste expresii aşa cum sunt 
date în dicționare. 


Am auzit la televizor: 


Se bazează pe informații noi, care ar fi apărut la iveală în 


ultimele luni. 


De ce nu e corect? 


“Expresia corectă, aşa cum apare în dicţionare, este a ieşi la 
iveală, nu a apărea la iveală. 


Ar fi trebuit să spună: 


Se bazează pe informaţii noi, care ar fi ieşit la iveală în 


ultimele luni. 


sau Se bazează pe informaţii noi, care ar fi apărut în ultimele 
luni. 


Un reporter a spus la televizor: 


Mânăstirea Neamţ ocupă un rol cu totul deosebit. 

De ce nu e corect? | 

„Expresia corectă este a juca un rol, nu a ocupa un rol. 
Există şi expresia a ocupa un loc. Reporterul, din grabă, a 
suprapus aceste două construcții (greşeala aceasta se numeşte 
contaminare). 


Ar fi trebuit să spună: 


Mănăstirea Neamț joacă un rol cu totul deosebit. 
sau Mânăstirea Neamţ ocupă un loc cu totul deosebit. 


„i 
+ Am auzit la televizor: 


| Au declarat că nici nu se pune vorba de o răpire. | 


De ce nu e corect? 
Şi în acest caz, jurnalistul a făcut o contaminare: nu poate 
fi vorba de... şi nu se pune problema. 


Ar fi trebuit să se spună: 


Au declarat că nici nu poate fi vorba de o răpire. 
Au declarat că nici nu se pune problema unei răpiri. 


Am auzit de mai multe ori la televizor, la rubrica meteo: 


Nici regiunile din interiorul arcului carpatic nu fac 
abstracţie de la regulă. 


De ce nu e corect? 

Expresia corectă este a face excepție de la regulă. 
Prezentatorul a combinat această expresie cu a face abstracție de 
ceva, iar rezultatul este o expresie nouă, nici glumeaţă, nici logică. 

` Ar fi trebuit să spună: 
Nici regiunile din interiorul arcului carpatic nu_ fac 


exceptie de la regulă. 


Enunţurile de mai jos, pe care le-am auzit la televizor şi la 
radio, sunt construite greşit. Încearcă să corectezi tu expresiile 
evidenţiate, înlocuindu-le, în ordine, cu: a intra în alertă sau a se 
alarma; a lua propriile măsuri; a aduce o jertfă sau a face un 
sacrificiu, a trece printr-un coşmar sau a trăi un coşmar. 

Au intrat în alarmă. 

Va trebui să ia propriile inițiative. 

Vezi cât sacrificiu aduce omul ăsta?! 

Ne povesteau oamenii coşmarul prin care au trăit. 


Răul cel mai puțin dintr-un rău mai mare 
(alte asocieri nepotrivite) 


> Trebuie să fim foarte atenţi la sensul cuvintelor pe care le 
folosim şi la modul în care le îmbinăm. Aşa cum se observă şi în 
exemplele de mai jos, jurnaliştii au alăturat cuvinte care nu se 
potrivesc, fie din lipsă de inspiraţie, fie combinând nişte structuri 
mentale asemănătoare sau aparținând aceluiaşi domeniu. 


Am auzit la televizor şi la radio: 


Bănuiesc că dumneavoastră ați vrut să alegeţi răul cel 
mai puţin dintr-un rău mai mare. 


Vom avea nişte detalii mai mari despre acest cutremur. 
Au căzut 40 de litri de ploaie pe metru pătrat. 
Zăcând fără cunoştinţe în spatele casei. 

j La fotbal, Rădoi este fără fisură; când îl imită însă pe 
Agassi, racheta îl trădează. | 
A trecut un an de când s-a întâmplat Nobelul. 
Leonard Cohen va prezenta primul său turneu după o 
Pauză... 


1. Corectează tu enunțurile de: mai sus. 
2. Notează alte asocieri nepotrivite din emisiunile de la 
radio şi de la televizor! Încearcă să explici cum s-au produs. 


din cauza - datorită . 


E] Am auzit la televizor şi la radio: 


A fost avansat la „excepțional” din cauza unor astfel de 
rezultate. 

A fost foarte mult înrăutăţită situaţia datorită alunecărilor 
de teren. 


De ce nu e corect? 
Prepoziţia datorită introduce o cauză pozitivă, iar 
locuţiunea din cauza, o cauză negativă. 


Ar fi trebuit să spună: 
A fost avansat la „excepţional” datorită unor astfel de 
rezultate. 

A fost foarte mult  înrăutăţită situația din cauza 
alunecărilor de teren. 


La radio şi la televizor, am mai auzit şi: 

Se circulă cu atenţie datorită pp ii permanente... 

Renunţa la un trofeu datorită scandalului ce s-a iscat. 
„A avut loc un accident datorită drumarilor. 

Un blocaj în trafic datorită maşinilor foarte multe. 

Au învățat poezii din cauza dumneavoastră. 


Toate lucrurile astea se pierd datorită incompetenţei 
Guvernului. 


l. Corectează exemplele de mai sus, în care prepoziţia 


datorită şi locuţiunea prepoziţională din cauza sunt folosite greşit 
una în locul alteia. 


2. Construieşte şi tu câteva enunţuri în care datorită şi din 
cauza să fie folosite incorect şi explică în ce constau greşelile. 

Stilistică 
e poveşti „sursate” 


a Moderatorul unei emisiuni de televiziune afirma: 


Poveştile lui, relatările lui nu sunt duse la bun sfârşit şi nu 


sunt Sursate... 


Ce este nerecomandabil aici? 

Cuvântul sursat a apărut de curând în jargonul (limbajul 
specializat) jurnalistic, pentru a caracteriza o informaţie care a fost 
obținută din surse (considerate sigure, chiar dacă nu pot fi 
dezvăluite). Termenul este o inovaţie lexicală pe care mulți 
vorbitori nu o cunosc şi de care nu este de fapt nevoie (pentru că 
acelaşi lucru se poate spune la fel de simplu şi aproape la fel de 
scurt prin cuvinte deja existente). 


Ar fi trebuit să spună: 
Poveştile lui, relatările lui nu sunt duse la bun sfârşit şi nu 
sunt bazate pe surse (sigure, credibile etc.)... 


Am mai auzit şi: 


E luăm un spot (cu sensul: „urmează un spot publicitar”) 
imediat după breakul de publicitate („imediat după pauza 
publicitară”): 


I Ascultă cu atenție câte o emisiune de știri de la trei posturi 
diferite de televiziune şi încearcă să găseşti, în ceea ce spun 


101 


„ prezentatorii, cuvinte şi expresii specifice profesiei de jurnalist de 
televiziune. 


„va lua final tămbălăul...» 


Reporterul explică: 


Speră că după ce va lua final tămbălăul... 


De ce nu e corect? | | 

În locuţiunea a lua sfârşit (adică a-se sfârşi, a se termina), 
reporterul a înlocuit cuvântul Sfârşit cu final, care i s-a părut, 
probabil, mai elegant. Numai că în locuţiuni nu se pot face 
substituţii, pentru că acestea produc expresii inexistente şi uneori 
nerecunoscute de ascultători. Preţiozitatea, dorinţa de a folosi 
„Cuvinte alese”, creează adesea efecte ridicole, mai ales când 
formulări savante contrastează cu termeni şi expresii populare şi 
familiare (precum tămbălăul de mai sus). 


Ar fi trebuit să spună: | | 
Speră că după ce se va sfârşi tămbălăul... 


© Auzim destul de des formulări pretențioase, acolo unde 
s-ar fi potrivit unele mai simple şi mai fireşti: 

prin intermediul acestei telenovele debutate de doamna... 
(„lansate de doamna...”) | 

acum ne aflăm în certitudinea că este vorba de („acum 


avem certitudinea că este vorba de... 
Exemple asemănătoare se găsesc şi în capitolul despre 
lexic. 

Rescrie enunțurile de mai jos, pe care le-am auzit la 

televizor, evitând formulările inutile şi pretențioase: . 

Una dintre aria Maple de bază ale preşedintelui a fost 
tocmai aceea că.. 

Sigur că cala nişte manifestări pe care nu ni le dorim, mai 
ales când vegetaţia este în plină desfăşurare. 

Ei par mai confortabili cu ideea... 

Ştiţi cum e în alte părți când te prinde în astfel de moduri 
(conducând beat o maşină). 

Se-ntâmplă la noi mai multe accidente? Sau percepția 
noastră este una... expandată? să zic aşa. 

Vântul tot vioi bate, iar cele căteva raze de soare de la 
amiază aduc un Celsius mai cumpătat faţă de ieri. 


* Smenari, borfaşi şi ciumpalaci 


Redactorul unui post de radio comenta reacțiile 
publicului, spunând: 


Când apare un analist la televizor, toată lumea pune 


botu’. 


Ce este nepotrivit aici? 
Fraza nu este propriu-zis incorectă, dar cuprinde o expresie 


din limbajul familiar-argotic, care nu se potriveşte cu o emisiune 
de informaţie sau cu o dezbatere. Redactorii, prezentatorii ŞI 
moderatorii folosesc uneori expresii familiare pentru a da impresia 
că ni se adresează direct, că emisiunile sunt un dialog cu publicul, 
ca în familie sau între prieteni. Unele expresii sunt ingenioase şi 
amuzante, altele sunt vulgare, jignitoare, deci nepotrivite situației. 

Ar fi trebuit să spună: 
Când apare un analist la televizor, toată lumea îl crede, 
cu naivitate | 

sau cade în cursă 


sau se lasă păcălită etc. 


Sunt multe moduri în care s-ar fi putut exprima ideea, fără 
utilizarea unei expresii argotice. 


Am mai auzit şi alte cuvinte sau expresii argotice ori 
familiare, nepotrivite cu tonul unei dezbateri politice sau al unei 
emisiuni de ştiri: | | 


Politicienii sunt de gaşcă, sunt borfaşi. 

E un şmenar politic. 

Repede, m-am dat jos, ca fomist, bă... 

Cei trei pugilişti români suspectaţi că ar fi pus mâna la 
Chicago... 

Puterea, cea care are caşcavalul în România... 

Steliştii se pot scoate în ultimele două meciuri. 

A făcut ce-au vrut muşchii lui. 

20.000 de români i-au lăsat mască pe spanioli. 

Steaua nu are faţă de Liga Campionilor. | 

„Se dă gratis, se dă moca, doar pentru că eşti fiica 

preşedintelui | 

Vremuri nasoale! 

Ce coleg eşti! Ce nasol eşti! 

A fopăil şi-a urlat în microfon de-au găsit-o toți dracii. 

și io, când îi microfonu’, fac ca toți dracii. 


Alte exemple de argotisme auzite la radio şi la televizor 
sunt: bazar, abureală, dilimac, naşpa, meclă, dudă, din părți, 
vrăjeală, a se oftica, foale, fâţă, țeapă, beton, bulău, pârnaie etc. 


Adesea, vorbitorii înşişi îşi dau seama de stridenţa stilistică 
‘şi caută formule de scuze: 

Dacă încearcă vreunul să ne-o tragă, ca să traduc aşa... 
S-a lins pe bot, iertati-mi expresia, de Primăria Capitalei. 
I-a dat în bot, iertată fie-mi expresia... 

Întrebarea asta, cea mai penală, ca să zic aşa... 

Când a văzut că a luat țeapă, cum se spune. 


<> 
q „Tradu” enunțurile de mai jos în limbaj standard, potrivit 
cu o emisiune de ştiri sau cu un interviu, eliminând excesele 
familiar-argotice şi corectând eventualele abateri: 

Căpşunarii vor rupe casele de schimb cu-euro, ca să aibă 
ce sparge mai apoi în hipermarketuri. 

Eraţi prea fițoasă, aşa? 

Bagă cu toţii căte-un sandviş. 

Se chinuie să dea cu flit turcilor. 

Pe piață sunt buletine false în draci. 

Stiam că am un coleg de matinal serios, nu o vrăjeală. 


- „am pus-o” 


Un realizator de emisiuni vorbeşte aşa: 


În ideea că n-au reuşit să ne-o tragă. | 


Ce este nerecomandabil aici? 

Dacă expresiile familiare şi argotice de mai sus sunt 
nerecomandabile la un post serios, cuvintele vulgare nu au ce să 
caute la televizor, indiferent de tipul de emisiune. 


Ar fi fost mai bine să spună: 
i În ideea că n-au reuşit să ne păcălească. 


Am mai auzit multe cuvinte şi expresii vulgare sau 
aluziv-vulgare: 

= O curviştină mică pusă pe interes... 
Să nu mai umbli cu maşina murdară, că am pus-o. 
Pe voi vă cam freacă grija despre emigranții români. 
Bă, io-mi bag picioarele în ea de muzică... 
Cred că, dacă era Cristina acum în Italia, cred că şi-o lua. 
Am auzit că în seara asta o româncă şi-a mai luat-o în 
metroul din Milano. 


„Te uiţi la talk-show-uri? Fă o listă cu formulele vulgare 
pe care le auzi la moderator şi cu cele pe care le auzi la invitaţi. Ai 
observat, la un moment dat, că moderatorul evită să vorbească 
urât ca să nu fie amendat de CNA? i 


sope 


* „prostălăi 


Moderatorul unei emisiuni-anchetă s-a adresat unui 
telespectator, care încerca să intre în direct, în felul următor: 


Poţi să rămâi, cretinule, pe telefon! 


Ar fi trebuit să spună, politicos, chiar dacă era enervat: 
Puteți să rămâneți/rămâne la telefon! 


Am mai auzit destul de multe amenințări şi insulte. Unele 
sunt grave, pentru că sunt spuse cu seriozitate: 


Băi, dobitocule, dacă era copilul tău... 


În tribune sunt... cinci handicapaţi prostălăi care se iau la 
bătaie. | 


Sunt de evitat şi cuvintele urâte spuse pe un ton mai 
glumeţ, adresate colegilor din platou sau politicienilor, ca ŞI 

“ironiile ori autoironiile îngroşate/stridente, pentru că devin 
obişnuință: 
Dacă nu mai am timp suficient, îți crăp capu” cu lopata. 
Ei credeau că eu o să stau cu mâinile în buzunar, ca ei să 
mă porcăie pe mine. 
Ideea este, până se deschide jegu’ ăsta de site... 
A început să crească în steaua lui de smârdoi politic. 
Băi, pupincuristule, băi, băiatule! 


Urmăreşte câteva emisiuni la radio şi la televizor şi vezi în 
cât timp de „monitorizare” (o oră, două etc.) ai întâlnit 10 expresii 
şi cuvinte precum cele de mai sus, care nu ar trebui rostite public! 


Clişee şi ticuri verbale 


> Unele cuvinte şi grupuri de cuvinte încep, la un moment 
dat, să fie folosite foarte des, pierzându-și în mare măsură sensul 
de bază şi devenind un fel de elemente de legătură sau chiar „de 
umplutură”, clişee sau ticuri verbale pe care le percepem ca 
parazitare, inutile. 


e la nivelul zilei de mâine...” 


Să ascultăm informaţiile meteorologice: 


Și la noi în fară, la nivelul zilei de mâine, vor începe 


ploile. 


Ar fi fost mai bine ca prezentatorul să spună, pur şi simplu: 
Și la noi în țară, mâine, vor începe ploile. 

Şi în alte emisiuni, formulele /a nivelul ŞI la nivel de sunt 
folosite în exces: 


la nivelul zilei de marţi | 
mai avem de învățat la nivel de suporteri 


e vizavi de...” 


Locuţiunea vizavi de este adesea folosită inutil, fără a 
aduce vreo precizare şi îngreunând doar mesajul, acolo unde s-ar 
fi potrivit foarte bine alte prepoziţii sau locuţiuni prepoziţionale: 

la, față de, în legătură cu, în comparaţie cu etc.: 
suntem dispuşi să închidem ochii vizavi de această amendă 
„Joarte multe SMS-uri vizavi de cele două subiecte ale 
noastre | 


Înlocuieşte, în exemplele de mai jos, locuţiunile Ja nivelul 
şi vizavi de (sau varianta ei greşit-inovativă vizavi la) cu alte 
prepoziţii sau locuţiuni prepoziţionale, care să se potrivească mai 
bine în enunț: . | i | 

A refuzat să facă orice declaraţie vizavi de demisia pe care 
chiar el a cerut-o. iá: 

Aveau nişte salarii foarte mici, vizavi de profitul pe care-l 
aveau patronii. 
Aş vrea să aflăm şi părerea lor vizavi la această poveste a ta. 
Să se încerce o incluziune foarte mare la nivelul romilor . 


aflați... 

F 


* „practic” 


Am auzit la televizor şi: 


Angajaţii primăriei, practic, au stabilit că e vina lor, că un 
funcționar a comis o eroare, practic, a confundat... Practic, totul 
s-a rezolvat. ; 


Ar fi fost mai bine să se spună: 

Angajaţii primăriei au stabilit că e vina lor, că un 
funcționar a comis o eroare, că a confundat... În final, totul s-a 
rezolvat. 


Mai mulți jurnalişti au acest tic verbal: 

Singura şansă, practic, a_ oamenilor de aici, din 
Brăhăşeşti, a fost să salveze... j 

Învingătorii spală, practic, ruşinea ultimelor rezultate. 

lese, practic, din lupta pentru titlu. 


e „hai(deţi)” 


Foarte des moderatorii se adresează astfel invitaţilor în 
“studio, colegilor, telespectatorilor sau ascultătorilor: 


ctatorii... 


Răzvan, haideţi să urmărim împreună cu telespe 


Ar fi putut să spună numai: 
Răzvan, să urmărim împreună cu telespectatorii... 


l. Am auzit următoarele contexte în care redactorii au 
folosit interjecţia hai(deți). Gândeşte-te tu dacă o poți inlocui cu 

un alt cuvânt sau dacă o poți elimina fără să se piardă nimic din 
sensul enunțului! | 

Haideţi... Nu pot să cred aşa ceva! 

Haideţi... Toate bune! -` 4 

Doamnelor şi domnilor... Hai să urmărim materialu’! 

ô şi 8 minute, hai, bună dimineaţa! 

Hai, bine! Hai cu ştiri! 

O să trebuiască să scoateţi de la... hai că Ştiţi voi, de la 
secret, din interiorul vostru, mai multe calități, să puteți intra în 
grațiile şefilor. | 

2. Procedează la fel cu verbul a ieși din următoarele 

“formulări, pe care le-am auzit la televizor: 

A ieşit cu o declaraţie de presă la Cotroceni. 

Preşedintele a ieşit cu o declaraţie şi a Sus... 

Singura ocazie publică în care Mihai a ieşit să 
mulțumească... | a i 

3. Ai auzit formula Hai, pa! la cei din jurul tău? Ce părere 
ai despre ea? Tu o foloseşti? 


e dacă trebuie, trebuie... 


O prezentatoare de la meteo are următorul tic verbal: 


Trebuie să vă spun... 


Am auzit acest clişeu şi la un alt prezentator, de la acelaşi 
post de televiziune: 


Trebuie să vă mai spun că... 


Crezi că ticurile verbale sunt contagioase? Cu alte cuvinte, 
redactorii de la acelaşi post, fiind colegi şi stând mult timp 
împreună, se pot influenţa între ei? Fii atent dacă, la postul tău 

„preferat, mai mulți oameni au acelaşi tic verbal sau fac aceleaşi 
greşeli! 


Unde nu-i logică, vai de frază! 


Un moderator de la un post de televiziune a spus aşa: 

Ai făcut lucrul acesta, ai intrat în această campanie şi 
înțeleg că unul dintre lucrurile... pentru că în mod inevitabil aş 
vrea să ajungem la chestia asta şi oarecum să o rezolvăm din 
start pentru a nu fi cu această povară că trebuie să clarificăm şi 
această chestiune oricât de nu ne-ar face plăcere. Lucrul care s-a 
Dus în discuţie este de ce ai folosit conturile tale... 


Care sunt problemele acestui enunț? 


- Textul este incoerent, ideile nu sunt duse până la capăt, 
enunţul este dezorganizat, fragmentat, sunt prezente multe cuvinte 
vagi (lucru, chestie, chestiune, oarecum). Propoziția concesivă 
„oricât de nu ne-ar face plăcere” este greşit construită, amestecând 
mai multe tipare („oricât de puţină plăcere ne-ar face”, „oricât 
ne-ar displăcea”). Redactorul a vrut, probabil, să se exprime „cu 
menajamente”, dar rezultatul este un text încâlcit, din care nu se 
înțelege nimic. | 


Noi am înregistrat mai multe enunțuri care ni se par 
inacceptabile, pentru că sunt ilogice, prolixe, au topică greşită, 
ideile sunt lăsate în aer, se amestecă registrele, conţin clişee. Iți 
propunem să identifici tu cauzele exacte ale acestor dezorganizări 

"ale textelor. Dacă ai nevoie de ajutor, poți să te uiţi pe site-ul 
CNA, unde găseşti tabelele cu explicaţiile greşelilor. 


Il] 


„1. Da, vreau să vă-ntreb, partidul ăsta care se face acuma, 
prezidenţial, n-ar trebui să-şi pună şi el, d-aia avem Primăria 
Capitalei, noul partid cum se va numi el, facem ceva pentru 
oamenii ăştia sau ne batem în continuare joc de ei? 

2. Cadoul perfect este acela dăruit din inimă, cu 
semnificaţie şi, mai ales, cu tradiție românească. Și cum lumea 
veche din care ne tragem a devenit o podoabă rafinată, cele mai 
multe lucruri ţărăneşti nu mai au pentru noi nicio utilitate. Au 


totuşi O frumuseţe aparte şi pot fi cadoul potrivit pentru persoana 
iubită. 

Cum rezolvi unele exerciţii? 


Pronuntare 

„uşe” — Dacă sunteţi din apropierea Bucureştiului, probabil că aţi 
auzit astfel de pronunții. Dacă nu, este puţin probabil. Din lista 
voastră pot face parte: păpuşe, cățeluşe, căpuşe, planşe (forme de 
singular).. 

„vereghetă” — Formele corecte sunt: ieftinire, petic, purice, 
sălbatic, seringă, trimite. 

„secsact” —  Pronunţiile corecte „Sunt: egzaltat, egzemplu, 
egzerciţiu, egzistă, egzil, egzotism, ecspresiv, ecsterna, ecstinde, 
ecstrafin, ecstrage, ecstras, ecstrem, pics, esenojfobie, cserocs. 
„$aptisprezece” — Variantele corecte sunt: paisprezece, 
şaisprezece. Aceste numerale sunt formate tot prin procedeul 
compunerii, dar au o structură uşor diferită de a numeralelor 
şaptesprezece şi optsprezece, în care se pot recunoaşte formele 
şapte şi opt. | | 
„Ştat” — 1. Este posibil să fi auzit forme de tipul ştofă, şchimba, în 
loc de stofă, schimba. Pronunția cu „§” este influenţată, la unele 
cuvinte, de modelul german. 2. Spray se pronunţă „sprei”. 
„butelie” — Accentuările corecte sunt: diaspora, furie, pricină, 
tutore. | 

Nume româneşti — 1. Substantivele comune de la care provin 
numele proprii sunt: olar, măcelar, coşer, ciubotar, morar. ferar. 
Nu se mai folosesc astăzi coşer (variantă a lui coşar, „persoană 
care face coşuri”), ferar (variantă a lui fierar) şi ciubotar 
(„cizmar”). : 
Grafie 

Câţi „i”? — Formele corecte sunt: oferi, citi, şti, întâlni. Toate 
conțin forma de infinitiv care se scrie cu un singur „i. 

Unde punem cratimă? — Variantele care ar trebui să apară pe 
crawl sunt: 

* Redăctorul-șef de la ziarul „Gândul ” şi-a dat demisia 

* AZi-noapte, într-o zonă ultracentrală, prim-ministrul şi-a lovit 
motocicleta. 

Majuscule — Posibile contexte: 

° Ţi-ai luat o cămaşă albă, Am citit „ Albă-ca-Zăpada” 

° Problemele interne nu-l interesează pe preşedinte, Ministrul de 

Interne este plecat din fară 

> La țară, poţi să te piteşti în multe locuri, În drum spre Bucureşti, 

am trecut prin Piteşti. 

Abrevieri — 2. În contextele în care au fost înregistrate, aceste 

abrevieri improprii însemnau: preşedinte (pr. şi preş.); purtător de 

cuvânt în pur. de cuv., medicilor (Med.), în preş. Colegiul Med. 

Dentişti Bucureşti (preşedintele Colegiului Medicilor Dentişti din 

Bucureşti). 

Punctuaţie! 

Virgula > Textele pregătite pentru crawl ar trebui să arate aşa: 

Preşedintele României, Traian Băsescu, a făcut o vizită în 

Ucraina, unde a discutat probleme legate de Marea Neagră. 
"Mesajul prim-ministrului a fost: „Dragi colegi, veniți la 

discuţii!” 

Morfologie 

„Substantivuri” 

„la sursa neregulei” — Formele corecte sunt: zeurii, plăpumii, 

săptămânii, maşinii, gar medicinei, pentru că substantivul acesta 

nu are plural. 

»produsuri” — Formele corecte sunt: aragaze, compromisuri, 

chibrituri, habitate, hoteluri. 

„blogul lui Ioana”. — Formele corecte sunt: doamnei, fetei, 

băiatului, ăstuia... 

„Dragele” adjective 

„vechei” — Corect este: /-am scris dragii noastre prietene o 

scrisoare în care i-am dat ultimele veşti despre noi. Surorii sale 

mai mari i-am trimis o vedere cu imaginea vechii cetăţi a 

Sighişoarei. | 

„Mi- -zar pce să fie mai people verbeles 


străduieşte/se străduie, pentru să la wicie verbe, int rii left 
corecte ambele forme. 


114 


„încetineşte sau încetinează?” — Formele corectate sunt marcate 
în text: La ultima întâlnire, profesorii ne-au spus că ne trebuie 
antrenamente zilnice ca să putem participa la o astfel de 
competiție. Mi-ar plăcea să merg şi-eu la antrenamente, dar o 
săptămână voi fì plecat în vacanţă. Voiam să recuperez cumva 
orele la care nu voi fi prezent, dar profesorii păreau să nu aibă 
timp Să rămână cu mine după programul stabilit. Mi-au spus că 
mă vor anunța dacă va apărea posibilitatea de a participa la 
antrenamente şi cu alte grupe de elevi. 

„obținusei” — 1. Corect este: Crezuseşi că nu a mai venit nimeni 
la întâlnire,  Făcuseşi raportul pentru ziua respectivă?, 
Plecaserăm împreună la şcoală în ziua respectivă, dar pe drum 
ne hotărâserăm să nu mergem cu autobuzul, ci să traversăm 
parcul. 

Maxim şi minim — 1. Enunţurile şi construcţiile greşite sunt: au 
plecat cu maxim trei ore înaintea noastr ă;, să urce cu maxim 5%; 
maxim 1000 de metri; ar trebui să înmulțim cu minim 500 de 
euro. Corect este: au plecat cu maximum trei ore înaintea 
noastră; să urce cu maximum 5%; maximum 1000 de metri: ar 
trebui să înmulțim cu minimum 500 de euro. 
Sintaxă 
„textele care le aveţi” — Formele corecte sunt: celor pe care i-am 
amintit; vecinul pe care îl cheamă lon; această prietenă care/pe 
care a ajutat-o foarte mult (sunt corecte ambele forme, în funcţie 
de sens: care, dacă prietena a ajutat-o pe mama, dar pe care, dacă 
mama a ajutat-o pe prietenă); sportiva care crezi că la anul va . 
câştiga. 

Dezacordul pronumelui care — Sunt corecte formele: profesorul 
cel nou, a cărui carte-va apărea; sora lui Mihai, cea căreia i s-a 
acorda...; şedinţa al cărei subiect principal. 

Dezacordul dintre subiect şi predicat — Exemplele conțin 
dezacord. între subiect şi predicat. Corect ar fi fost: eu am fost 
primul. în linia de front şi pe urmă venea restul trupei; mii de 
euro, atât a pierdut fiecare stelist în această seară; nu se ştie care 
sunt. cauzele acestor avarii, li se luau din casă, să spunem, 

plăpumile; parcarea maşinilor pe şoselele sau pe trotuarele aflate 
pe traseul summitului va fi interzisă. 

Alte dezacorduri — Forma corectă a numeralului cu valoare 
adjectivală este: douăsprezece miliarde şapte sute cincizeci de 
milioane de lei; trei sute cincizeci şi una, la ora douăzeci şi unu... 
la ora douăzeci şi două; douăsprezece filme. | 

„însăşi materialele” — Forma corectă a adjectivului pronominal 
de întărire este: despre sine însăşi; înşişi profesorii; pe noi înşine: 
însuşi preşedintele; voi însevă; cu tine însăţi (sau cu tine însuţi). 
„transfer firesc a unor jucători valoroşi” — Forme corecte: 
câştigător a trei premii Oscar şi al premiului Palme d 'Or, în fața 
centrelor de distribuţie a pachetelor gratuite; Horia a fost unul 
dintre pionierii şi susținătorii de stindard ai cântatului „pe viu”; 
se vor întrece în ochii juriului şi ai telespectatorilor; d | 

e atunci au trecut opt generaţii ale unei familii. 

„cea mai greu încercată” — 1. E corect: capitala provinciei, cel 
mai greu încercată de...; formaţia cel mai bine clasată din 
România, pentru că formantul cel este invariabil, făcând parte din 
structura gradului de comparație/intensitate superlativ relativ al 
adverbelor greu şi bine. 

„decât în partea de sud-est va mai ploua” — E corect: seara nu 
mănânc decât o salată/seara mânânc doar/numai o salată: la 
petrecere nu vin decât băieţi de la licew/la petrecere vin 
doar/numai băieţi de la liceu; din trei lăstari. nu a supravieţuit 
decât unul/din trei lăstari a supraviețuit doar/numai unul: nu am 
citit cartea, nu am văzut decât filmul/nu am citit cartea, am văzul 
doar/numai filmul. 

Greşeli de utilizare a prepozițiilor — Enunţurile corecte sunt: cea 
mai mică scânteie poate degenera într-un adevărat război: 
dinamoviştii s-au pierdut printre laptopuri, printre fete frumoase, 
dar şi prin mulțimea de fani; sincer, aş avea tupeul să iau masa la 
el pe/la terasă, dar...; are un singur regret care nu se îndreaptă 
spre/către propriul copil, căruia i-a luat viața, ci spre el însuşi; 
„Pentru că trăiesc de pe urma acestor copii; avansul fiind de 
peste 40 de secunde; nu te poţi preface că pricepi o lege 
europeană/nu te poți preface că te pricepi la o lege europeană; 

după care urmează unii de care habar n-avem; staţi la telefon 10 
secunde! 

„ca şi contribuabil, ca şi ghid” — Enunţurile continând gruparea 
ca şi se pot reformula astfel: în calitate de/fiind candidat 
independent; zona este considerată (ca fiind) centru comercial; a 
fost ales conducător; fiind contabil; fiind colegi de echipă; în 
calitate de component al trupei. | 
„cu aş vrea ca să scoateţi” — Enunţurile corecte sunt: vrem ca 
elevii noştri să fie foarte bine pregătiți la limba română; ştiu să 
utilizez foarte bine calculatorul; mă duc la librărie ca să cumpăr 
noul manual. | 

„din punct de vedere al” — Trebuie făcute următoarele corecturi: 
din punctul de vedere al petrecerii timpului liber; din punctul de 
vedere al copiilor. 

Anacolutul — Enunţurile corecte sunt: pe cine a cântat seara, 
dimineaţa îl încearcă talentul; vine Alinuța a cărei zi nu e azi; pe 
domnul Prigoană l-am văzut la noi în emisiune; o şedinţă printre 
ale cărei puncte de pe ordinea de zi se numără, de data aceasta 
vorbim despre un cutremur care, practic, cam de vreo două luni 
îşi face simţite efectele prin România; peste 700 de şedinţe la care 
ați luat cuvântul, iată o soluţie care deja reprezintă un răspuns la 
intrebarea dumneavoastră. 

„creator modă” — 1. liderul suporterilor Stelei/echipei Steaua; 
proprietarul Parcului Bordei; şeful Biroului de Comunicare al 
Primăriei din Cluj; reprezentantul casei de pariuri; specialist în 
protecția împotriva incendiilor; profesoară de română; rudă a 
victimei; proprietarul băncii; liderul sindical al minerilor din 
Valea Jiului; precipitații în Europa; directorul Grădinii 
Zoologice; iubitoare de animale; creator de modă. 

Ordinea cuvintelor (topica): Avocatul proaspăt angajat al 
companiei TAROM, Pe data de 10 martie au mai fost semnalate 
acolo nişte incidente, nu este şi cazul țării noastre; vor putea 
cumpăra casele, însă aproape la valoarea de piaţă. 

„poate mai ne vedem” — Enunţurile corecte sunt: 

Nu vă mai place muzica de la petrecere? 

Nu ne-a mai dat atât de multe cărți de citit în vacanţăi. 

Să se mai apuce şi primarii de treabă! 

Îmi mai citeşti o poveste? 

Ti-a mai povestit cineva această întâmplare? 

Exerciţiul final de la capitolul de sintaxă — Enunţurile corecte 
sunt: 

1) Există o concluzie, ceea ce face să se mai demoleze un mit sau 
Există o concluzie, ceea ce mai demolează un mit. 

2) Sun la Consulat şi îmi răspunde robotul. Ce fac atunci? 

3) De asemenea, l-aţi putut vedea în reportaj pe antrenorul Florin 
Halagian. 

4) Să rămâneţi şi fără acest loc de muncă. 

5) Uneia dintre tinerele care făceau senzaţie alături de maşini i 
s-a făcut rău. | 

6) Sunt hoteluri a căror construcție aminteşte mai degrabă de... 

7) E un pic ambiguă definirea termenului „mită ” aici. 

8) Va trebui să plece la o clinică medicală din străinătate, unde se 
va încerca recuperarea lui. 

9) Speră ca dosarele să fie gata până în primăvara anului viitor. 
10) un total de 188 de metri pătraţi. 

11) Nu sunt bani pentru mărirea  alocaţiilor, pentru pensii, 
pentru.. 

12) Ha să vorbim numai d rău pe toată lumea! 

13) Nu mai este interesată de continuarea investiţiei. 

14) Parcă nici vouă nu vă vine să credeți ceea ce s-a întâmplat. 
15) Ce-i cu versurile astea? 

16) Eşti unul dintre cei care s-au întors. 

17) Cum este, s-a depăşit orice limită? 

ADDENDA 


Ai întâlnit de mai multe ori în această carte tipul de 
exerciţiu în care ţi se cerea să urmăreşti emisiuni la televizor sau 
la radio şi să explici greşelile găsite. Unui astfel de exerciţiu i se 
spune monitorizare. Şi noi, autorii, Blanca Croitor, Andreea 
Dinică, Adina Dragomirescu, Carmen Mirzea Vasile, Isabela 
Nedelcu, Alexandru Nicolae, Irina Nicula, Marina Rădulescu Sala 
şi Rodica Zafiu, am făcut acest exercițiu, am monitorizat posturile 
de televiziune şi de radio, ca să urmărim cum vorbesc moderatorii 
şi prezentatorii. 

În cărticica despre cum să fii „cool” prin modul în care 
vorbeşti, ţi-am prezentat o serie de greșeli dintre cele descoperite 
de noi în diverse emisiuni. Rezultatele a patru etape de 
monitorizări (din octombrie 2007 până în mai 2008) le-am 
prezentat şi presei. Astfel, după fiecare etapă, posturile 
monitorizate au aflat ce şi cât au greşit şi s-au găsit într-un 
clasament realizat în funcţie de numărul greşelilor. 

Îţi prezentăm, în continuare, cele patru sinteze cu 
rezultatele monitorizărilor. Acestea au la bază o anexă cu toate 
greşelile, dar şi cu explicaţiile lor. Dacă accesezi site-ul 
www.cna.ro, vei găsi anexa, adică tabelele în care sunt scrise, pe 
coloane, postul, data şi ora la care s-a înregistrat greşeala (adesea 
şi numele celui care a greşit), forma greșită, forma corectă ŞI 
explicația greşelii. 

Am notat în tabele, în primul rând, erorile grave făcute la 
posturile monitorizate. Acolo unde greşelile erau mai puţin grave, 
tolerabile, le-am indicat mai degrabă sub formă de recomandări 
(cum reiese din sinteze sau din explicaţiile date în tabele). E mai 
grav, de exemplu, să spui „ei vine” (în loc de „ei vin”), „cărțile 
care le-am citit” (în loc de „cărţile pe care le-am citit”) etc. decât 
„500 milioane euro”, „a rămas în continuare” etc., dar e 
recomandabil să spui „500 de milioane de euro”, respectiv „a 
rămas”. 

Prima monitorizare s-a desfăşurat în perioada 15 
octombrie — 25 noiembrie 2007 şi a totalizat 540 de ore, a doua 
s-a desfăşurat în perioada 26 noiembrie — 11 decembrie 2007 şi a 
cuprins 180 de ore, a treia a fost în perioada | — 21 martie 2008 
(330 de ore), iar a patra, în perioada 1 — 31 mai 2008 (330 de ore). 
Am monitorizat 9 posturi de radio (Radio România Actualităţi, 
Europa FM, Kiss FM, Pro FM, Radio 21, Radio InfoPro, 
Radio România Cultural, Antena Satelor şi Radio Guerrilla) 
“şi 13 posturi de televiziune (TVR 1, Antena 1, Pro TV, 
Realitatea TV, Prima TV, TVR 2, TVR Cultural, Naţional 
TV, Antena 3, B1 TV, OTV, Acasă TV şi N24). 

| Sintezele pe care le expunem conţin şi unele greşeli pe 
care nu le-ai întâlnit în paginile cărții noastre. Te invităm să le 
descoperi! Acesta este ultimul exerciţiu pe care ţi-l propunem noi 
în această carte, dar nu uita să fii mereu atent la modul cum te 
exprimi, învățând din greşelile altora. 


I 


REZULTATELE MONITORIZĂRII POSTURILOR DE RADIO 
ŞI DE TELEVIZIUNE 
în perioada 15 octombrie — 25 noiembrie 2007 


1. Considerăm că sunt foarte grave neglijențele în redactarea titrărilor 
şi a crawlurilor, în care apar uneori mesaje sau cuvinte fără semnele diacritice 
specifice alfabetului românesc (fapt curent la OTV), greşeli de ortografie — „am 
fost foarte mândrii că...” (Acasă TV, 13.X1); „suntem membrii ai acestui grup 
de state” (Antena 3, 3.X1); „ce se întâmplă cu bani noştrii” (B1 TV, 12.X1); 
„fără a creea locuri de parcare” (B1 TV, 21.X); „bineanteles ca...” (Bl TV, 
21.X) —, erori de punctuație (virgulă între subiect şi predicat: „Nachos con pollo - - 
(cartofi prăjiţi cu pui), este un fel de mâncare”, Antena 3, 27.X), greşeli tipice 
tastării şi editării computerizate (contaminări între structuri, elemente parazitare 
produse de ştergerea incompletă a unei secvențe, cuvinte lipsă etc.). 
Recomandăm să se evite în titraje abrevierile ad-hoc — „Administraţia 
Naţională a Medicam.” (Prima TV, 7.XI) —, precum şi stilul „telegrafic”, 
administrativ (manifestat prin juxtapunerea unor substantive şi grupuri 
nominale) — „preşedinte Patronatul Naţional al Viei şi al Vinului” (TVR FA 
21.X1); „Marilena Cojocaru, iubitoare animale” (TVR 2, 17.X). Întrucât textul 
scris rămâne mult timp pe ecran sau se reia de mai multe ori, fixându-se în 

memoria telespectatorului-cititor, erorile din această zonă sunt mult mai grave 
decât cele din rostire, care pot trece neobservate. 

2. Dintre accentuările greşite, le semnalăm pe acelea care nu reprezintă 
simple accidente de pronunție, ci utilizări neliterare sancţionate de normă: 
„mafie” (Antena |, 16.X1); „butelie” (Naţional TV, 20.X0); „derbiul'/ 
„derby-ul” (Realitatea TV, 15.X1; Bl TV, 8.X1) etc. În ciuda marii răspândiri, 
nu poate fi acceptată accentuarea greşită a numelor proprii provenind din 
substantive comune cu sufixul în formă veche -ariu (= -ar) ~ „Olariu” 
(Naţional TV, 22.X); „Horia Măcelariu” (Radio 21, 6.X); „Peseariu” (Radio 
21, 13.XD; „Morariu” (Realitatea TV, 30.X) —, mai ales când este vorba de 
numele unor personalități culturale consacrate — „Eugen Coșeriu” (TVR |, 
20.XI; corect: Coșeriu). Greşite — tipice limbajului popular, incult — sunt şi 
accentuările analogice (asociate cu alternanţe vocalice şi cu schimbarea 
tiparului de conjugare) ale unor forme verbale: „făceţi-o!” (TVR 1, 23.XI, 
26.XI; corect: faceți-o), „băteți-i!? (Kiss FM, 17.X; corect: bateți-i); 
„scoteţi-le” (Realitatea TV, 14.XI; corect: scoateți-le). 

„3. Au fost înregistrate erori de pronunție destul de răspândite în 
limbajul popular, dar neacceptate de limba cultă: „ştatul de plată” (Naţional 
TV, 21.XD; „servici” (Realitatea TV, 10.X1; TVR 2, 5.XI: TVR Cultural, 
30.X); „vereghete” (Acasă TV, 31.X); „plastec” (Radio 21, 24.X). S-a . 
constatat că este foarte răspândită o surprinzătoare ignoranță sau neglijență în 
ceea ce priveşte litera x, citită/rostită cs în cuvinte în care pronunția corectă este 
gz: „rezultatele [ecsaminărilor]” (Realitatea TV, 4.XI); „memoria [eesilului] 
românesc” (TVR Cultural, 9.X1); „un [ecserciţiu] de stil” (TVR Cultural, 
14.X1); „[ecsemplu)” (Pro TV, 27.X); „să treacă [ecsamene)” (B1 TV, 28.X). 

Sunt descalificante cultural pronunțările greşite ale unor cuvinte și 
expresii străine, ca în ‘cazul engl. puzzle pronunțat [paţăl] („este o piesă dintr-un 
[paţăl] mai mare”, B1 TV, XD sau al fr. „montagnes russes [mõteñ rus)” (B1 
TV, 3.XI). S-a constatat, de altfel, că numele proprii şi titlurile în franceză sunt 
adesea pronunțate greşit, fiind citite după regulile din engleză sau din română: 
„Tribune de Genève [tribune de geneve]” (Antena 3, 20.X); „Le Figaro [le , 
figaro)” (Antena 3, 25.X). 

4. Erori gramaticale descalificante cultural (în ciuda marii frecvenţe în 
vorbire) sunt folosirea relativului care invariabil şi fără prepoziţie şi 
dezacordurile de diferite tipuri. 

4.1. Dezacordul dintre subiect şi predicat, extrem de supărător când 
provine din folosirea popular-regională a unor forme verbale unice pentru 
singular şi pentru plural, este explicabil uneori ca acord semantic sau prin 
atracție: „Traficul, vremea, ploaia i-a împiedicat deocamdată să...” (Bl TV, 
15.XI); „Harghita şi Covasna s-a situat printre...” (Bl TV, 25.X1), „Și mai se 
ducea nişte dudui” (Antena 1, 6.XI); „Rudele lui Romulus Mailat a avut parte 
de o primire nu tocmai bună” (Radio 21, 6.X1); „mai vine din tânăra generaţie 
oameni” (Pro TV, 26.X); „moaştele Sfântului Dimitrie va sta aici” (Antena 3, 
25.X) etc. 

Sunt dese dezacordurile între un numeral cu formë diferite pentru 
masculin şi feminin şi substantivul pe care acesta îl determină: „douăzeci şi 
unu de facultăți” (Realitatea TV, 26.X); „şaptezeci şi unu de instituţii” (Pro 
TV, 26.X); „avem o mie şi una de lucruri de făcut (Kiss FM, 24.X); „cel de-al 
- doilea film, al douăzeci şi douălea al seriei” (Kiss FM, 1.X1). Foarte des 
numeralul doisprezece este folosit invariabil, deci şi pentru feminine: 
„doisprezece zile” (Pro TV, 26.X); „doisprezece grade la Arad” (Bl TV, 
22.X1); „zece mii sau doisprezece mii” (TVR 2, 30.X); „are peste doisprezece 
mii de membri” (TVR 2, 5.X1). Deşi este foarte răspândită şi nu reprezintă un 
dezacord propriu-zis, folosirea formei doisprezece pentru exprimarea orei - 
„ora doisprezece” (Prima TV, 16.X; Antena 3, 27.X; Kiss FM, 8.XI etc.) — 
rămâne o greşeală, sancţionată de specialişti. Au fost destul de frecvent întâlnite 
şi alte tipuri de dezacorduri: „însăşi materialele” (B1 TV, 28.X); „cele peste 
1500 de litri de motorină” (Naţional TV, 1.X1); „în ochii juriului şi al" 
telespectatorilor” (Prima TV, 18.X); „au trecut opt generaţii ai unei familii” 
(TVR 2, 28.X) etc. 

4.2. Frecvente sunt şi abaterile de la norma de acord al pronumelui 
relativ care — „principiu pe baza căreia...” (Pro TV, 23.X); „nu are o persoană 
împotriva căruia...” (OTV, 24.X) — şi, mai ales, de la regula ca acesta să fie 
precedat, când este complement direct, de pe: „cea mai mare prostie care a 
făcut-o” (Acasă TV, 17.X1); „un ceas care l-am avut” (Naţional TV, 12.X1); „o 
legendă care poate ne-o spui tu” (TVR 2, 28.X); „piciorul care mi l-am rupt cu 
motocicleta” (Radio 21, 14.X1) etc. Care este folosit invariabil — „un om simplu 
care nu are nicio putere, care îi e frică” (Acasă TV, 31.X); „...le-aş 
recomanda-o din suflet celor care le-a plăcut la vremea lor” (Bl TV, 10.X1) — 
şi devine — ca în vorbirea personajelor lui Caragiale — un fel de conector 
universal: „ne amintim de Dănuţ Lupu, care nu se ştie ce s-a întâmplat acolo 
până la urmă” (B1 TV, 29.X); „Orice om sănătos la cap are doi pantofi în 
picioare, care l-a lăsat Dumnezeu cu două picioare” (B1 TV, 18.X). 

5. Alte manifestări nerecomandabile ale românei populare, neîngrijite, 
sunt, de exemplu — în morfologia verbului — forma verbală hibridă a vroi — 
„Vroia să se căsătorească” (Acasă TV, 23.X) —, conjunctivul să aibe — „nu 
trebuie să aibe” (Pro TV, 5.XI) —, confuziile între conjugări — „Irinel s-o simte 
bine? (Pro FM, 19.X) —, omiterea sufixelor -esc şi -ez — „se bănuie” (OTV, 
15.X1), „s-o copie” (Kiss FM, 7.X1) —, confuziile între imperativul afirmativ Şi 
cel negativ: „Aoleu, nu mai zi de-astea!” (Acasă TV, 17.X1). 

Registrului popular îi aparţin şi construcţiile analitice care substituie 
genitivul şi dativul din limba literară: cu /u(i) proclitic — „torționarul lui 
Elisabeta Rizea” (TVR Cultural, 23.X); „l-a ţinut lu” ăla mâinile” (Antena |, 
20.X) — sau cu prepoziţia /a: „l-am dat două ciocane la butonul ăsta” (Pro FM, 
6.XI). 

De asemenea, sunt stridente stilistic, marcând un nivel suburban de 
comunicare, construcțiile cu pronume reflexiv ale unor verbe — a se risca, a se 
merita şi mai ales a se râde: „dar totuşi mă risc” (Pro TV, 19.X1); „s-au 

meritat cele 557 de minute” (Prima TV, 24.X); „Mă râd de leşin” (Antena 1, 
10.XI); „Cum poţi să vorbeşti de inundaţii şi să te râzi...” (Antena l, 25.X); 
„Si să ne mai râdem un pic” (Radio 21, 20.X1). 

Adverbele semnalează „stilul incult” prin două fenomene munteneşti, 
respinse de limba standard: folosirea lui decât neînsoțit de negaţie, în locul 
adverbelor doar şi numai — „Am decât litera [1]” (Naţional TV, 23.X1); „Mai 
sunt decât câteva minute” (Naţional TV, 23.X1); „A jucat de la egal la egal [...] 
decât în primele trei sferturi” (Realitatea TV, 4.XI) —, şi plasarea adverbului 
mai înaintea pronumelui ori a auxiliarului: „Nu mai îl înjurați” (Realitatea TV, 
20.XI); „Mai ne trebuie bani şi pentru chirie”“(Bl TV, 15.X1); „Sper să nu mai 
se întâmple nimănui” (Acasă TV, 3.XD); „Mai ar fi povestea “cu doamna 
blondă” (OTV, 24.X). 

În fine, familiar-populară este extinderea nerecomandabilă a 
prepoziției pe în extrem de multe construcţii: „să-şi asume răspunderea pe 
legea” (Antena 3, 19.X); „el să fie acolo pe telefoane” (Antena 1, 6.X1); „omul 
e pe treabă” (Antena 1, 10.X1), „pe finalul meciului” (Pro TV, 26.X1); „pe 
agenţiile de ştiri a venit o informaţie...” (Antena 3, 19.X) etc. 

6. Semnalăm frecvența cu care apare în mass-media o greşeală 
combătută constant de lingviști, dar care s-a răspândit în ciuda tuturor criticilor: 
folosirea secvenţei ca şi (cu sau fără scuza încercării de a evita o cacofonie) în 
locul lui ca, în construcții care exprimă nu comparaţia, ci statutul, calitatea, 
relaţia: „ca şi concluzie, ce-ar trebui să facem?” (Acasă TV, 23.X); „e cel mai 
mare de la noi ca şi număr de clienţi” (Radio România Actualităţi, 5.X1); „lucra 
ca şi taximetrist” (Radio InfoPro, 19.X); „ca şi tentaţie de a alege în afara 
cuplului” (TVR 2, 17.X1). 

7. Au fost înregistrate (destul de rar) cuvinte şi expresii marcat vulgare 
— „o curviştină mică pusă pe interes” (Prima TV, 21.X); „vreun pulifrici 
de-ăsta” (Antena 1, 25.X); „Băi, pupincuristule, băi, băiatule!” (Antena 1, 
16.XI). Mai frecvente sunt argotismele a căror vulgaritate este aluzivă; în 
această situaţie sunt construcțiile eliptice şi ambigue cu verbele a pune, a lua, a 
da, a face etc.: „Să nw mai umbli cu maşina murdară că am pus-o” (Pro FM, 
31.X); „Cred că dacă era Cristina acum în Italia, cred că şi-o lua” (Pro FM.. 
8.XI); „Am auzit că în seara asta o româncă și-a mai luat-o în metroul din 
Milano” (OTV, 7.X1); „În ideea că n-au reuşit să ne-o tragă” (OTV 18.XI); 
„Pe voi vă cam freacă grija despre emigranții români” (Antena l, 6.X1) etc. 

8. Alte erori, pe care spațiul nu ne mai permite să le prezentăm aici în 
detaliu, se explică prin neglijenţa în construirea discursului oral: utilizarea 
greşită a unor prepoziţii, a structurii din punct de vedere („din punct de vedere 
al performanței”, TVR 1, 20.XI), a conjuncţiilor corelative („Ministrul 
Transporturilor, Ludovic Orban, cât şi subalternii săi...”, Realitatea TV, 20.X1), 
producerea de anacoluturi („Eu, de exemplu, C.N.A.-ul mă pune să vă întreb 
dacă aveţi probe”, B1 TV, 31.X), apariția lui deci parazitar („Tu mă faci pe 
mine deci să nu mai am vigoare”, Antena 1, 25.X) — până la incoerenţa totală a 
enunţurilor: „Ai făcut lucrul acesta, ai intrat în această campanie şi înțeleg că 

unul dintre lucrurile, pentru că în mod inevitabil, aș vrea s-ajungem la chestia 
asta şi oarecum să o rezolvăm din start pentru a nu fi cu această povară că 
trebuie să clarificăm şi această chestiune oricât de nu ne-ar face plăcere. 
Lucrul care s-a pus în discuţie este de ce ai folosit conturile tale [...]” (Antena 
3, 30.X). Principalele deficiențe semantice şi stilistice sunt : pleonasmele 
(„Reprezintă un procent de până la 25 la sută”, Realitatea TV, 18.X; „Se 
termină cu happy-end”, B1 TV, 28.X; „Bine v-am regăsit din nou la ediția 
specială a emisiunii noastre!”, OTV, 28.X),. improprietățile semantice, 
extinderile de sens ale unor cuvinte la modă (/ocație), clişeele („şi la noi în țară, 
la nivelu! zilei de mâine, vor începe ploile”, Antena 3, 3.X1), calcurile din 
engleză („ei par mai confortabili cu ideea...”, Antena 3, 19.X), limbajul 
preţios, artificial („Revenind la acest moment terminus al vieţii Elodiei”, 
OTV, 15.X1; „după ce va lua final tămbălăul...”, Acasă TV, 24.X), cacofoniile. 


II 


REZULTATELE MONITORIZĂRII POSTURILOR DE RADIO 
ȘI DE TELEVIZIUNE 
în perioada 26 noiembrie — 11 decembrie 2007 


I. Greşeli de scriere (în titraje sau în crawluri) 

l. Scrierea cu -i, -ii sau -iii la finală de cuvânt: „Aproape 26000 de 
șoferii au rămas fără permis” (Antena 1, 4.XI1); „aduşi în Italia de anumiţi 
membrii ai organizaţiei” (Pro TV, 11.XI1); „La Brăila, muncitoriii s-au chinuit 
trei ore să fixeze bradul de Crăciun” (Realitatea TV, 4.XII); „iar toţii cei care 
au plătit” (Antena 3, 11.XIL); „aceste companii ar putea oferii salarii” (Antena 
3, 27.X1). 

2. Cuvinte scrise greşit: „PD şi PLD crează un nou partid politic” 
(Antena 3, 3.XI1); „Hai încă odată!” (Pro TV, 4.XI1); „dintr-o dată” (Antena 
1, 5.XII); „în nici un caz” (Realitatea TV, 5.XII); „tenismanul” (Antena 3, 
2.XI1); „hypermarket” (Antena 3, 3.X11). 

3. Greşeli privind folosirea cratimei 

3.1. Lipsa eratimei din structura unor substantive compuse, a unor 
adverbe compuse sau a unor nume de localităţi: „Parlamentari care sfidează 
legea şi bunul simţ” (B1 TV, 26.X1); „Cei care vor dori să-şi ia rămas bun, o 
vor putea face” (Antena 1, 5.XI1); „agent şef” (Antena 3, 28.X1); „plutonier 
major” (Antena 3, 27.X1); „prim procurorul” (Antena 3, 27.XD); „prim 
ministru” (Prima TV, 4.XI1); „Azi noapte, Buzău” (Acasă TV, 27.X1); 
„Gabriel Zahiu este noul antrenor al echipei Pandurii Târgu Jiu” (OTV, 
10.X11); „Târgu Mureş: azi a fost înmormântat actorul Ion Fiscuteanu” (OTV, 
11.XID. 

3.2. Apariția cratimei în cuvinte derivate sau compuse sudate, între 
rădăcina unui cuvânt adaptat şi articol, în elidări improprii: „o alianță 

pre-electorală” (Realitatea TV, 29.X1); „media multi-anuală” (Pro TV, 
28.X1); „ultra-performant” (Pro TV, 28.XD); „Bătrânul traversa strada, dar s-a 
dezechilibrat şi a căzut sub roțile tir-ului” (Antena 1, 3.X11); „S-au dat cap-n 
cap!” (Antena 1, 2.XI1). 

4. Greşeli privind scrierea cu literă mare sau mică la începutul 
cuvântului: „va crea probleme guvernului” (Antena 3, 3.XI1); „E oprit trenul 
Personal Bucureşti — Piteşti” (Realitatea TV, 6.XIL). 

5. Greşeli de punctuație 

5.1. Absența virgulei | 

(a) pentru a separa vocativele sau alte formule de adresare de restul 
enunțului: „Politicieni treziţi-vă!” (B1 TV, 10.XI1); „La mulţi ani Pro TV!” 
(Pro TV, 1.XID; „Nu te supăra frate!” (Prima TV, 27.X1); „Cum nu mă?” 
(Pro TV, 29.X1); 

(b) pentru a separa structuri coordonate adversativ: „a face dovada... 
iar pragul minim fixat...” (Antena 3, 27.XI); „Este un element de corecție nu o 
joacă” (Antena 3, 28.X1); 

(c) pentru a marca lipsa verbului: „Venezuela la urne” (Antena 3, 
2.XID; „Agathon la DNA” (Antena 3, 3.XI1); „Fata Andei Călugăreanu 
înjunghiată în propria casă” (OTV, 10.X10); 

(d) pentru a izola anumite circumstanţiale sau structuri explicative: 
„Coliziune în lanț pe un pod peste Dunăre provocată de polei” (OTV, 30.X1); 

(e) pentru a delimita apoziţia de restul frazei: „a discutat cu secretarul 
general al Guvernului, Ilie Bolojan despre...” (Antena 3, 28.X1). 

5.2. Apariţia nejustificată a virgulei 

(a) între subiect şi predicat: „Filmul „4 luni, 3 săptâmâni şi 2 zile”, a 
primit...” (Antena 3, 2.XI1); 

i ` (b) între verb şi complementul direct: „„...a învins cu scorul de 2-0, 
formaţia...” (Antena 3, 3.XII); 

(c) între propoziţia principală şi o subordonată completivă: „Liderii 
Uniunii sunt nemulţumiţi, că unii colegi parlamentari...” (Antena 3, 28.X1). 

6. Lipsa semnelor diacritice se observă în mod consecvent la anumite 
posturi (ca OTV) şi, accidental, la altele: „circulaţia se desfăşoara” (Antena 3, 
27.X1); „urmatoarei rute” (Antena 3, 27.X1);, „Antrenor Romania” (TVR 1, 
3.XII); „Braila; urmeaza dupa” (Prima TV, 10.XI1); „En francais” (Antena A 
2.X11). 


II. Greşeli de pronunțare 

1. Accentuări greşite: „urmând să beneficiez de prevederile...” (B1 
TV, 26.X1); „ca tutore legal al lor” (Acasă TV, 30.X1); „în derbiul cu 
Universitatea Cluj” (Naţional TV, 3.XII); „are un alibi” (Naţional TV, 10.XH); 
„performeri” (TVR 1, 4.XIl); „butelie” (Prima TV, 27.X1); „studiul cu 
pricina” (Radio 21, 11.XII); „toţi îţi răspund cu furie că..." (B1 TV, 30.X1); 
„De-abia aştept să văd încotro se va duce” (Antena 1, 4.XI1); „Transparency 
International” (Radio InfoPro, 6.XII); „The Best of, cu Mihai Morar şi loana 

Pescariu” (Radio 21, 30.X1); „Corul pregătit de maestrul Stelian Olariu” 
(TVR Cultural, 11.X11);: „Descrieţi-mi-o pe-aia din bar!” (OTV, 30.XI); 
„Duceţi- -vā mâine la...” (TVR Cultural, 11.X11); „Dar spuneți- mi ce părere 
aveți despre...” (Naţional TV, 27.XD); „Păi răspundeţi-mi, atunci!” (Naţional 
TV, 10.XI1); „Credeți-mă că toată ziua...” (Europa FM, 10.X11); „Duceţi-vă 
acolo!” (Radio 21, 30.X1); „Suntem în diegti (OTV, 10.X11). 
2. Pronunţii greşite 
2.1. Cuvinte: „s-au bătut pe bacnotele” (Antena 1, 2.XII); „Ce 
repercursiuni ar avea [...] acest mesaj?” (OTV, 2.XI1); „Doroftei şi [...] sunt 
“cei mai titraţi boxieri” (OTV, 10.X11); „De pe Champs-Elysées [şampelize]” 
(Naţional TV, 27.X1); l 
2.2. Serii de cuvinte în care pronunțarea corectă a literei x este [gz]: „şi 
tot [ecsotism]” (TVR Cultural, 29.X1); „Nu se ştie însă cu [ecsactitate]” (Pro 
TV, 4.XID; „executor [ecsecutor)” (TVR 1, 30.X1) etc. (pronunţarea corectă a 
literei x în cuvinte ca acestea este [gz], aşadar: [egzotism], [egzactitate], 
[egzecutor] etc.) 
2.3. Forme ale unor pronume şi ale verbului a fì în care litera e se 
DANS corect [ie]: „Iar [el e] zero, nimic” (Acasă TV, 1.XI1), „[el] aaa 
.” (Europa FM, 11.XII) etc. 


III. Greşeli privind morfologia 

1. Forme greşite ale unor verbe: „Nu toți liberalii vroiau să 
migreze” (Antena 1, 4.XII); „Sper ca toată lumea să aibe o zi frumoasă” (Pro 
TV, 2.XI1); „ţările afritutle nu trebuiesc acum descoperite” (TVR 2, 8.XII); 
„Ce ţi-ar place să prezinţi?” (TVR 1, 11.XI1); „Pădurarul poate prevede un 
eventual dezastru” (Radio România Actualităţi, 10.XI1); „„Făceţi-mă să 
înțeleg!” (TVR Cultural, 9.XI1); „Să-i bătem la funduleț pe toți” (Radio 21, 
4.XII); „Crimele se succed” (Naţional TV, 10.XI1); „auzisei de el” (TVR 1, 
27.X0); „Nu or să se aplice” (Antena 1, 5.XII); „Îi trimeteai mesaje pe 
telefonul mobil” (Acasă TV, 30.XI). 

2. Forme greşite ale unor substantive 

2.1. Forme greşite de plural: „Printre crătițele aburinde” (Acasă TV, 
4.XID); „Îşi petrec diminețile, dar şi după-amiezele citind ziarele” (Europa FM, 
3.XI1); „cotidianele britanice Times şi Sunday Times” (Radio InfoPro, 6.X11); 
„compromise” (TVR 1, 27.X1); „S-au deschis patinoarurile” (Radio 21, 
30.X1). 

2.2, Forme incorecte de genitiv şi de dativ: „A dat foc plapumei” 
(Antena |, 11.XII); „împotriva pâinei albe” (OTV, 10.XI1); „din cauza ceței 
(Realitatea TV, 9.XI1); „la orele amiezei” (TVR 2, 26.X1); „pe blogul lui Ioana 
Dobre” (Antena 1, 27.X1); „Băi, eu împotriva lui ăsta votez” (Antena |, 
27.XI). 

2.3. Unele substantive apar cu forme greşite din cauza necunoașterii 
etimologiei cuvântului respectiv: „ucrainienii (Prima TV, 4.XI]); 

„preşedenţie” (Antena 3, 11.XID; „genoflexiuni” (Prima TV, 4.XIl); 
„stacheta foarte coborâtă” (Realitatea TV, 9.XII). 

3. Forme greșite ale unor adjective sau adverbe: „într-o manieră 
uşor grotească” (B1 TV, 27.X1); „Aşa că, dragele noastre, aveţi cu ce să vă 
răsfățaţi” (B1 TV, 30.X1); „printre ultimile pe care le-a făcut” (TVR Cultural, 
29.X1); „revanşa unei mare scriitoare suedeze” (TVR Cultural, 11.XID; „s-a 
circulat cu maxim 10 kilometri la oră” (Naţional TV, 27.X1). 


IV. Greşeli privind sintaxa 

1. Lipsa acordului 

1.1. Dezacordul dintre subiect și predicat (frecvent): „Dacă femeii îi 
place culorile roş-albe, ce să-i faci?” (Radio InfoPro, 4.XI1); „Cât de efemeră 
este gloria şi puterea” (Realitatea TV, 10.X11); „...şi iar se va găsi câţiva 
tăntălăi care să le ia de neveste” (Kiss FM, 29.X1); „Aşa cum și-a dorit Mazilu 
şi compania” (Naţional TV, 27.X1); „Gala Premiilor Nobel au loc în 
Norvegia” (OTV, 10.XI1); „Numai două /uni mai desparte România de...” 
(Realitatea TV, 10.XI]); „În fiecare zi, acest partid, în frunte cu Traian 
Băsescu, pierd câte cinci la sută, nici nu-şi dau seama” (Antena 3, 5.XII) etc. 

1.2. Dezacordul adjectivelor (unele provenite din verbe sau din 
numerale): „Ar fi un lucru bun, dar nu atât de bun ar fi această soluție” (Antena 
3, 11.XID; „Pe Sabin Bălaşa toate lucrurile astea îl lăsau reci...” (Acasă TV, 
11.XI1); „cele patruzeci şi una de puncte” (Naţional TV, 9.XI1); „în România 
există peste doisprezece mii de oameni” (Radio 21, 4.XI1) etc. 

1.3. Dezacordul unor pronume: „mama Adelei Popescu, omul căreia 
îi dăruieşte iubirea ei infinită” (Acasă TV, 30.XI); „Paradoxal, Ministerul de 
Finanţe nu este interesat..., singura lor grijă fiind...” (Realitatea TV, 29.X1); 
„Vor fi achiziţionate patru sita mobile, care vor fi repartizate astfel: două la 
Bucureşti, una la Iași, şi o alta la...” (Europa FM, 10.X11). 

1.4. Dezacordul lui al, a, ai, ale (frecvent): „având un efect de 
înmuiere al pielii” (B1 TV, 30.XI); „cu ajutorul computerului şi a 
instrumentelor de aici” (TVR 2, 1.XII); „câştigător a trei premii Oscar şi a 
premiului Palme d'Or” (Bl TV, 27.X1); „în cadrul acestei întrevederi sau a 
unei convorbiri telefonice” (Antena 3, 3.XI1); „pe fondul luptelor pentru 
influență şi a conflictelor personale” (Europa FM, 11.XH) etc. 

2, Anacolutul (construcții sintactice cu forme greşite, în special de 
caz): „Domnul Boc îi mai dau o misiune în seara asta” (B1 TV, 26.X1); 
„Domnul Prigoană l-am văzut la noi în emisiune” (Prima TV, 2.XII); „E o 
echipă care nu-i sufli în ciorbă” (Radio 21, 4.XII); „Vine Alinuţa care nu e 
ziua ei astăzi” (Pro FM, 30.X1) etc. 

3. Complementul direct fără pe (frecvent): „a patra întrebare care 
n-o mai contorizăm așa, ca timp” (TVR 2, 6.XI1); „vreau o lămurire care s-o 
argumentezi” (Realitatea TV, 4.XII); „bibelourile fabuloase care le ai în casă” 
(B1 TV, 9.XII); „Ăsta a fost singurul răspuns care vi l-a dat?” (TVR 1, 3.XII); 
„pentru lovitura care a dat-o” (Radio 21, 4.XI1). 

4. Complementul (direct sau indirect) nedublat prin pronume: 
„Presa italiană stârneşte pe italieni” (Antena 3, 28.XI); „Aveau îngrijorări mari 
pe care vroiau să le împărtășească lui Traian Băsescu” (Prima TV, 29.X1) 
etc. Hë 
5. Greşeli de utilizare a prepoziţiilor/locuţiunilor prepoziționale: 
„Ne întoarcem pe această idee” (Realitatea TV, 26.X1); „Până acum aveau nişte 
salarii foarte mici vizavi de profitul pe care-l aveau patronii” (Pro FM, 27.X1); 
„Staţi puţin în telefon pentru 10 secunde!” (OTV, 11.X11); „Nu te poţi preface 
că pricepi despre o lege europeană” (B1 TV, 10.X11); „Vom vedea cum stau 
lucrurile din punct de vedere al invitaţilor mei” (OTV, 11.X11). 

6. Greşeli în utilizarea conjuncțiilor: „în aceşti zece ani s-a format ca 
şi politician” (Realitatea TV, 2.XI1); „dumneavoastră, ca şi colegiu, ca şi 
entitate” (B1 TV, 11.X11); „am primit şi următorul text, aici, ca şi dedicație” 
(Kiss FM, 29.X1); „L-a rugat foarte mult ca să nu spună la nimeni” (OTV, 
30.XI); „urmăreşte ca să treacă ilegal granița” (OTV, 2.XI1); „Vrei ca să te 
întorci în atenţia publicului...” (Radio 21, 11.XTI). 

7. Greşeli în utilizarea adverbelor: „...nu o poate ajuta cu nimic pe 
bătrână, decât o poate transporta la spital” (Realitatea TV, 29.X1); „mai mă 
scoate din minţi” (Antena 1, 27.X1); „eu vreau să mai îmi pun” (Kiss FM, 
27.XI); „mai ți-aduci aminte” (Radio România Actualităţi, 2.X11); „dacă mai se 
poate numi confruntare” (TVR 1, 10.XI1) etc. 

8. Nemarcarea relațiilor sintactice (stilul „„telegrafic”): „Anca Oprea, 
"director Grădina Zoologică” (Realitatea TV, 4.XI1); „Precipitaţii Europa” 
(Antena 3, titraj, 28.X1); „lider sindical mineri Valea Jiului” (Antena 3, 2.X11); 
„35000 păsări moarte din cauza gripei aviare” (OTV, 11.XII); „Cinci, şase 

procente va fi energia mai scumpă” (Pro FM, 27.X1) etc. 


V. Greşeli de lexic şi de semantică 
1. Pleonasmul: „în cazul unor asemenea pruncucideri, mamele, de 
foarte multe ori, îşi ucid copiii, pe care apoi îi abandonează, fie în ghene de 
gunoi, fie...” (Prima TV, 27.X1); „Mult mai devreme decât ar fi crezut cineva 
că poate fi posibil” (BI TV, 3.XI1); „Am auzit că relaţia s-a îmbunătățit la un 
anumit moment dat” (B1 TV, 3.X11); „calități pozitive” (Antena 3, 2.X11); „a 
şi-nceput deja” (Kiss FM, 27.X1); „Sunt recunoscute ca fiind drept cele mai 
bune” (Europa FM, 27.X1); „Poate fi o potențială victimă” (Naţional TV, 
27.XI); „Pentru a le revedea din nou împreună pe scenă” (Naţional TV, 3.XII); 
„Astfel, proiectele de viitor sunt realizate prin...” (TVR Cultural, 3.XI1); „Cu 
marile metropole europene” (TVR Cultural, 9.XI11); „am mai făcut încă un 
pas” (Radio România Actualităţi, 27.X1); „revin iarăşi” (Radio România 
Actualități, 9.XI1); „este cel mai mare colos din Craiova” (TVR 1, 30.X1); 
„procentul a ajuns la 33%” (TVR 1, 6.XI); „Aţi văzut că tot sunt agresate în 
continuare” (OTV, 11.XIl) etc. 
l 2. Cuvinte englezeşti folosite excesiv, deşi există un echivalent în 
română: „După ce că a întârziat enorm cu speech-ul respectiv” (Antena |, 

fi 
27.X1); „Trendul va fi avantajos” (Pro FM, 6.XII); „este în trend” (TVR 2, 
11.XI1); „Cântă apoi un band” (Antena 1, 29.XI); „Şi-a creat un brand” (este 
vorba despre o cântăreață) (OTV, 10.XI1); „susțin master-classuri” (TVR 2, 
28.XI); „au făcut un live” (Antena 3, 28.X1); „Nişte agreementuri, bă, ţinem 
aşa...“ (Naţional TV, 27.X1); „Are o companie de ceasuri de lux, adică fake-uri 
din alea” (Pro FM, 5.XI1); „imediat după breakul de publicitate” (Realitatea 
TV, 6.XII); „asta mi se pare foarte funny” (Kiss FM, 28.X1) etc. 

3. Folosirea abuzivă a termenului locație pentru loc, centru, sediu, 
imobil etc.: „Locaţii cumpărături” (Pro TV, 26. XI), „la locaţia respectivă” 
(Antena 1, 3.XII); „într-o locaţie medicală militară” (Prima TV, 4.XII); 
„acesta fiind cunoscut drept o locaţie a infractorilor” (Radio InfoPro, 28.X1); 
„Cum aţi ales locaţia asta?” (este vorba despre un club) (OTV, 30.X1); „Fin 
observator în ceea ce priveşte locaţia, dar şi mediul înconjurător” (OTV, 30.X1) 
etc. 

4. Verbul a se întâmpla folosit inadecvat: „Această paradă se va 
întâmpla” (Pro TV, 1. XII); „A trecut un an de când s-a întâmplat Nobelul 
anul trecut” (TVR Cultural, 9.XI1); „Şi o altă premieră care s-a întâmplat la 
Marie Curie” (TVR 1, 11.XID. 

5. Calcuri după engleză: „să ai un partid prezidenţial, da, face sens, 
deci are un scop” (Antena 3, 3.XH); „firma... va cumpăra un teren..., unde va 
dezvolta mai multe clădiri de birouri şi depozite” (Antena 3, 5.XI1); „Alţii însă, 
nu sunt la fel de pozitivi...” (Prima TV, 29.XD etc. 


VI. Observaţii în plan stilistic 

1. Excesul de elemente colocvial-argotice (unele de-a dreptul 
vulgare): „Când apare un analist la televizor, toată lumea pune botu”” (Radio 
21, 11.XID; „Să claxonăm până dă benga în ei” (Antena 1, 4.XII); „Va ieşi cu 
smârdoială” (Antena 1, 5.X11); „Dacă îmi bag şi eu o pilă la tine, mi-o dă Şi 
mie?” (Pro TV, 29.X1); „la câţi bani are BCR-ul, să ne arate și nouă o 
bunăciune” (Pro FM, 27.X1); „am dat banu’ acumulat, am dat caşcavalu”” 
(Kiss FM, 27.X1); „Haide, fă, că eu nu sunt țigancă, mânca-mi-ai, 
făcea-mi-ai” (Acasă TV, 30.X1); „Era să le zic bulangii, îmi cer scuze” (e 
vorba de parlamentari) (Naţional TV, 27.X1); „Avem în „Libertatea” una, două, 
trei, patru țâțe la vedere” (Kiss FM, 4.XII); „Bă, io-m bag picioarele în ea de 
muzică...” (Prima TV, 29.X1); „Institutele de sondaj a opiniei publice s-au 
făcut de rahat pentru a miliarda oară” (Antena 1, 27.X1); „Aşa cum a fost şi 
Cioroianu, înainte să dea cu mucii în fasole” (Antena 1, 27.X1); „la mai dă-i, 
mă, în... mama lor de macaronari” (Antena 3, 28.X1); „Toată lumea mă 
freacă la cap cu filmuleţul” (Antena 1, 29.X1) etc. 

2. Stilul relaxat” (în cadrul căruia se înscriu și pronunţiile populare 
ale numeralelor, foarte frecvente la toate posturile): „Şi damele, ele nu se 
există?” (Acasă TV, 10.XI1); „Măcar în ultima parte a emisiunii să ne mai 
râdem” (Antena 1, 6.XI1); „Vă place [...] să vă conversaţi” (Pro TV, 2.XIl); 
„la şaptisprezece ani de la Revoluţie” (B1 TV, 3.XII); „costa o sută douăj de 

mii de lei” (Naţional TV, 27.XI); „la ora şaptisprezece” (Realitatea TV, 2.XII1); 
„Real Madrid oferă Fiorentinei şaptisprezece milioane de euro” (OTV, 1.XI1); 
„la ora nouăşpe” (Pro FM, 28.X1); „Steaua pleacă cu şansa a paişpea” (Pro 
FM, 11.XID; „şaiştrei de milioane” (Kiss FM, 27.X1). | 

3. Alte stângăcii stilistice sunt: | 

(a) cacofoniile: „Primăria şi banca care au făcut acest...” (Europa FM, 
3.XIL); „nu se aşteaptă ca ceva să se schimbe” (Antena 3, 11.XI); „Sunt 
convinsă că cadoul meu de Crăciun îi face bine” (Radio România Actualități, 
9.XII); 
(b) repetițiile: „Toate acestea vor începe începând cu ora 11.00.” (Pro 
TV, 1.XID; „Haideţi să mergem pe ce nu merge!” (TVR 1, 6.XI1). 


II 


REZULTATELE MONITORIZĂRII POSTURILOR DE RADIO 
ŞI DE TELEVIZIUNE 
în perioada 1 — 21 martie 2008 


În textele scrise (titrări, crawluri) apar în continuare nepermis de multe 
greşeli de ortografie şi de punctuație. Cele mai grave erori de ortografie privesc 
folosirea cratimei: absenţa — „și ma lovit” (Prima TV, 21.111) — sau introducerea 
eronată a acesteia — „Lăsa-ţi, domnule, să vadă cum e aici!” (Antena 1, 11.111); 
„Lăsa-ţi gura!” (Antena 1, 11.111); de asemenea, scrierea secvenţei finale i/îifiii: 
„copii săi” (TVR 1, 7.11); „banii noştrii” (Antena 1, 11.11); „angajaţii noştrii” 
(Antena 1, 19.11). 

Sunt foarte numeroase erorile de punctuație care privesc folosirea 
virgulei: lipsa virgulei care să izoleze un vocativ — „Jerod cum stăm?” (Prima 
TV, 5.110); „Sărut mâna mamă” (Naţional TV, 18.111); „Şi eu ce fac Mircea?” 
(Pro TV, 15.1); „Şefu” veniţi să vă uitaţi!” (Pro TV, 19.11); „Mulţumim 
Rapidule!” (Pro TV, 21.111) — sau un atribut izolat (presupunând o elipsă) — 
„Busuioc acuzat că nu ştia că Pavarotti a murit” (OTV, 14.111); „l-a condamnat 
la 25 de ani de închisoare pe Jean Pierre Sgueglia acuzat de triplul asasinat” 
(N24, 19.111). De asemenea, lipseşte virgula care să izoleze o apoziţie: „A fost 
ucisă Cristina de sotul ei Alexandru?” (OTV, 4.11); „Amor între directorul 
liceului Traian şi eleva sa Gabriela” (OTV, 18.111). Apare, în schimb, virgula 
între subiect şi predicat: „Direcţia Naţională Anticorupţie, încalcă legea, 
sprijinită de organele superioare” (OTV, 7.11). 

În ciuda semnalărilor precedente, postul OTV continuă să prezinte pe 
crawl texte lipsite de semnele diacritice ale alfabetului românesc. 

Am constatat un număr exagerat de mare de neglijenţe de tastare, care 
arată că nu se procedează consecvent la verificarea şi corectarea textelor. 
Erorile de acest tip, dovedind grabă şi superficialitate, sunt uşor de remarcat: 
„ „Sportul Studenşese” (Naţional TV, 1.111); „Rulmenuti în Europa” (Naţional 
TV, LII); „Cu tratame, tratament şi cazare incluse” (Antena 3, 7.11); 

„Protestele agricultorilor nu sunt stric legate de...” (Antena 3, 19.15; 
„Cosmote îngopat de euro” (Antena 3, 19.111); „Ceel mai scumpe tramvaie” 
(Antena 3, 19.111); „liderul transinstrean” (N24, 1.11); „Europa Centarlă” 
(N24, 3.111); „aleger8i legislative” (N24, 10.111); „favorabil plouii slabe” (N24, 
10.111); „subrepefectul” (N24, 12.111); „mana victimei” (Pro TV, S.IIl) — 
corect: mama. 

În pronunție, persistă erorile (deja semnalate de monitorizările 
precedente) în citirea literei x: „[ecsecutare]” (Naţional TV, 3.111); „Lecsact]”, 
„[eesecutivului]” (Naţional TV, 6.IIl); „[ecsemplu]” (OTV, 4.111; Radio 
România Actualităţi, 7.111; Antena 3, 12.111; N24, 3.111); „[eesistă]” (OTV, 
4.110); „[eeserciţiile]” (Antena 3, 12.111). Reîntâlnim accentuările greşite, mai 
ales ale femininelor cu terminația -ie: „Când se termină butelia” (OTV, 4.1; 
aceeaşi greşeală şi la TVR |, 21.411; Pro TV, 12.110); „Batalionul 300. de 
infanterie” (B1 TV, 12.111); „Mafia” (B1 TV, 17.110); „mass-media” (TVR 
Cultural, 14.111). 

S-au înregistrat şi alte pronunții greşite: „colega mea, reporter de 
servici” (Radio România Actualităţi, 20.]11; aceeaşi greşeală şi la OTV, 4.II; 
TVR 1, 5.11); „A fost dat afară pe uşe” (OTV, 13.0; „şaptisprezece” 
(Antena 1, 19 şi 21.11 etc.); „Undeva, în centru, tot se va ştrangula traficul” 
(OTV, 20.111), „Ce repercursiuni va avea pentru țara noastră” (B1 TV, 2.1; 
„repercursiune” (N24, 5.111) — corect: repercusiune. 

În domeniul morfologiei, cele mai frecvente greşeli privesc formele 
hibride vroiam, vroiai, vroia etc. (Naţional TV, 4.1il; Bl TV, 10.11; Pro TV, 
13.111; OTV, 11.111; Prima TV, 7.111). incorecte sunt şi alte forme: conjunctivul 
să aibe (Antena 1, 11.11; TVR 1, 5.M; OTV, 19.111), indicativul prezent 
“trebuiesc („Bordurile trebuiesc puse”, B1 TV, LII), unele imperative 
negative („treaba asta cu plăcerea n-o mai zi a doua oară”, Radio InfoPro, 
13.1). S-au mai semnalat erori tipice care țin de încadrarea unor verbe la o altă 
conjugare: „Nu v-ar displace să vă oferim un bilet” (TVR 2, 13.111) — corect: 
displăcea; „Le suportăm, ne complacem” (Radio România Actualități, 18.111) — 
corect: complăcem, forme incorecte de genitiv: „Ca familia sorei polițistului să 
aibă grijă de copil” (Naţional TV, 3.111) — corect: surorii. Mai mulţi redactori 
par să extindă pluralul paparazzi la singular: „zi-mi cât câştigă cel mai tare 
paparazzi din România [...], care a fost suma cea mai mare câştigată de un 
paparazzi în România” (Radio Guerrilla, 10.111) — corect: paparazzo. Au fost 
înregistrate forme de plural neacceptate de normă — „aceste semnuri” (Antena 
1, 11.111); „coşmare” (Antena Satelor, 4.111) —, extinderi ale pluralului în -i: 
„Orice revoluţie are victimile ei” (Radio România Cultural, 4.111), între care 
extrem de frecventă este forma adjectivală ultimile: „ultimile puteri” (Naţional 
TV, 3.111); „ultimile două meciuri” (Naţional TV, 12.111); „ultimile sondaje” 
(Naţional TV, 13.111). 

În sintaxă, una dintre cele mai frecvente greşeli întâlnite în fişele de 
monitorizare rămâne omiterea prepoziţiei pe la pronumele relativ care cu 
funcţia de complement direct: „preţurile care le puneau ei în plus” (Realitatea 

TV, 6.111); „un dosar care îl cunosc” (B1 TV, 5.111); „la datele care le aveți” 
(OTV, 2.111; greşeli similare la OTV, 4 şi 8.11; Radio România Actualităţi, 
17.111; Antena Satelor, 12.11; Antena 3, 11.111; TVR 2, 12.11; TVR 1, 5.. 
Aproape la fel de des apar diferitele tipuri de dezacord între subiect şi predicat; 
dacă unele acorduri după înțeles sau prin atracție sunt explicabile în 
comunicarea orală, altele nu pot fi scuzate: „Ce-s cu fiţele astea de doi lei?” 
(OTV, 6.111); „cu siguranță va fi unul dintre subiectele care va fi pe larg 
dezbătut” (Realitatea TV, 16.111). Ridică probleme, în continuare, acordul 
construcțiilor:cu pronumele relativ care în genitiv: „Alături de Statele Unite, 
Rusia şi Europa, al cărui laborator a fost instalat...” (Naţional TV, 14.111); 

„aderaţi la un grup a cărei ideologie...” (Radio InfoPro, 7.111); „Poliţiştii sunt 

la casa de pariuri ale căror geamuri sunt sparte” (TVR 1, 7.111) etc. 

E în continuare frecvent dezacordul adjectivelor numerale, forma 
doisprezece fiind folosită pentru feminine sau neutre: „locuitorii a doisprezece 
țări, printre care şi România” (Radio Guerrilla, 7.111); „Acum doisprezece 
episoade, toată lumea vorbea...” (OTV, 4.111), ca şi în construcția ora 
doisprezece: „S-a născut la orele doisprezece” (BI TV, 5.Ill); „Până la ora 
doisprezece se lucrează...” (Radio România Actualităţi, 7.111). S-a constatat şi 
folosirea formei de masculin în locul celei de feminin: „după douăzeci şi unu 
de zile” (Prima TV, 2.111); „treizeci şi unu de sutimi” (Radio România 
Actualităţi, 10.11); „corpul format din nouăzeci şi unu de piese” (Naţional TV, 
11.111), dar şi a formei de feminin (una, două) în locul celei de masculin (unu, 
'doi) pentru neutre sau masculine: „douăzeci şi una de grame” (Prima TV, 
13.111); „o sută optzeci şi două de centimetri la Postăvarul” (Naţional TV, 
16.11); „o sută optzeci şi două de centimetri” (N24, 16.111); ,....se situează la 
nivelul a patruzeci şi una de procente” (Radio România Actualităţi, 5.11); „cel 
de-al douăzeci şi douălea meci” (N24, 1.11); „nu una, ci două SMS-uri” 
(Radio InfoPro, 7.11); „suntem douăzeci şi una de milioane” (TVR 1, 14.111). 

Între greşelile tipice, pentru a căror corectare ar trebui să se facă 
eforturi în viitor, se numără și: 

&apariția adverbului decât în contexte afirmative: „În ultimă fază s-a prelevat 
decât ficatul” (OTV, 8.111); „Şi cine era, decât dumneavoastră cu copilul?” 
(OTV, 8.11); 

e apariția parazitară a lui şi după prepoziția ca (gruparea ca şi): „care poate fi 
folosit ca şi teren de joacă” (Antena 1, 3.1ll); „ceea ce s-a creat ca şi 
capacități de cazare pentru turişti” (Antena Satelor, 18.111); „Din punctul 
dumneavoastră de vedere, ca şi director” (Radio România Actualităţi, 
20.111); „dacă-mi permiteţi, ea şi o concluzie” (Realitatea TV, 10.11); 
„dacă ți-ar veni ca şi clientă o doamnă de peste 50 de ani” (TVR 1, 12.111); 
greşeala apare şi la Prima TV, 7 şi 11.111; OTV, 2 şi 8.1; Antena 3, 11.1; 
Radio InfoPro, 21.111; N24, 1.1H; 

e topica greşită a adverbului mai: „Mai vă menţineţi argumentația?” 
(Realitatea TV, 14.111); „Că mai se povesteşte de un episod cu o fată, 


134 


ři 


Alexandra” (OTV, 2.111); „un număr de telefon unde mai se pot obţine 
informaţii” (Antena Satelor, 5.1; 

e folosirea conjuncţiei compuse ca să în locul lui să: „au convenit ca să dea 
drumul la blocajul ăsta” (Realitatea TV, 1.11); „Eu îmi doresc ca să fiu 
judecat...” (B1 TV, 19.11); „riscul ca să apară complicaţii nu este exclus” 
(Antena |, 15.11). 

În plan lexical şi semantic, s-au identificat în continuare destul de 
multe pleonasme supărătoare — „Un refren care poate fi posibil” (Radio 
România Actualităţi, 13.111); „detalii şi multe alte amănunte în câteva 
minute” (Pro TV, 6.Il); „A găsit poşeta abandonată, dar însă era goală” 
(Antena 1, 19.11); „mai reluăm o dată unde să se adreseze” (Antena Satelor, 
5.10); „Mai repetaţi-l o dată, vă rog, telefonul!” (Antena Satelor, 5.1); „Și 
din nou revenim la muzica populară românească” (Antena Satelor, 13.IH) etc. 
Recomandăm evitarea folosirii abuzive a termenului locaţie pentru loc, centru, 
sediu, imobil etc. (Italia, de exemplu, sau alte locații minunate”, TVR 
Cultural, 16.111), prudență în inventarea de cuvinte („Mişcarea înseamnă şi O 
daunalitate crescută”, Naţional TV, 6.Il]), renunțarea la unele extinderi 
colocviale ale utilizării prepoziţiei pe: „o ştire care a sosit chiar acum pe 
Agenţia France-Presse” (N24, 6.111); „eraţi o prezență foarte frecventă pe mai 
puţinele televiziuni de la acea vreme” (N24, 10.I11); „poate ne semnalaţi acest 
lucru pe SMS; tot aici, pe SMS” (Radio InfoPro, 4.11); „zice un ascultător pă 
SMS” (Radio InfoPro, 10.H1). 

În concluzie, se constată că persistă anumite erori tipice, care nu sunt 
produse de inerentele ezitări ale expunerii orale, ci provin din proaste 
obişnuinţe ale uzului. Eliminarea lor presupune timp şi voinţă de autocorectare. 


IV 


REZULTATELE MONITORIZĂRII POSTURILOR DE RADIO 
ŞI DE TELEVIZIUNE 
în luna mai, 2008 


Greşeli de scriere 

o greşeli grave care privesc folosirea cratimei: „întro zi” (TVR |, 
13.V) — corect: într-o; „da-ți două-trei rânduri” (Prima TV, 2.V) — corect: dați, 

e lipsa cratimei la cuvinte compuse cu şef: „comisar şef”, „chestor 
şef”, „procuror şef” etc. sau la nume de localităţi: „Cluj Napoca”, „Târgu 
Mureş”, „Turnu Măgurele”, „Miercurea Ciuc”, „Piatra Neamţ”, „Târgu 
Jiu” (la majoritatea posturilor); 

o scrierea în două cuvinte a unor compuse sudate: „scurt circuit” 
(Antena 1, 21.V) — corect: scurtcircuit; „sub secretar” (Antena 1, 19.V) — 
corect: subsecretar; „nici cum” (Prima TV, 20.V) — corect: nicicum, 

e absenţa virgulei/virgulelor care separă un substantiv în vocativ: 
„Succes [,] România!” (B1 TV, 21.V); „La mulţi ani [,] Europa!” (Naţional 
TV, 9.V); „Trei [,] Doamne [,] şi toţi trei!” (OTV, 11.V) etc. sau o interjecție: 
„Poliţia [,] mă, n-auzi?” (Pro TV, 21.V); „Nu, mă [,] e Vanghelie!” (Realitatea 
TV, 2.V) etc., ca şi înaintea conjuncțiilor adversative: „o persoană a murit [,] 
iar alte trei au fost rănite” (N24, 9.V), „Viena nu este doar fotbal [,] ci 
reprezintă...” (TVR 1, 21.V) etc.; 

e virgulă între subiect şi predicat: „Euro 2008, se apropie” (TVR I, 
13.V) etc. 


Greşeli de pronunțare ! 

e accentuări greşite: „prevederile” (Antena Satelor, 8.V; OTV, 10.V) 
— corect: prevederile; „companiile private” (Radio România Actualităţi, 14.V) 
— corect: companiile; „seif? (N24, 12.V) — corect: seif; 

e x intervocalic pronunțat [cs]: „lecsact]” (Radio România 
Actualităţi, 7.V; OTV, 12.V; Antena 3, 7.V) = corect: [egzact]; 
„|eesaminare]”, „|eesecutiv]” (Naţional TV, 12.V) — corect: [egzamiare], 
[egzecutiv]. 


Forme greşite ale unor cuvinte 

e verbe (pronunțate, accentuate sau scrise greşit): „vroiam” (OTV, 
9.V; Radio România Actualităţi, 6.V; Radio Guerrilla, 9.V; B1 TV, 15.V; TVR 
Cultural, 17.V) — corect: voiam; „să aibe” (Naţional TV, 21.V; Bl TV, 2.V; 
TVR 1, 19.V) — corect: să aibă; trebuiesc” (OTV, 10.V; Radio România 
Cultural, 6.V; N24, 10.V) — corect: trebuie; „vor apare” (Europa FM, 22.V; 
OTV, 14.V) — corect: vor apărea; „spuneţi” (OTV, 6.V; TVR Cultural, 20.V) 
-= corect: spuneți; „scrieţi” (Radio România Actualităţi, 7.V şi 13.V) — corect: 
scrieți, 

e substantive la genitiv-dativ: „în domeniul medicinii nucleare” 
(Antena Satelor, 8.V) — corect: medicinei; „regele zgurei” (Radio România 
Cultural, 21.V) — corect: zgurii; „orele amiezei” (TVR 1, 5.V, 7.V şi 12.V; 
Realitatea TV, 13.V) — corect: amiezii; „centrul pieţii” (TVR Cultural, 4.V) — 
corect: pieței, „un oraş al tandreţii” (Bl TV, 4.V) — corect: (andreţei; 
„cenuşei” (Naţional TV, 9 şi 10.V) — corect: cenușii; 

e adjective şi adverbe: „dragele mele” (Naţional TV, 10.V) — corect: 
dragile; „aspectul vechei ctitorii” (TVR Cultural, 18.V) — corect: vechii; 
„aşteptarea marei finale” (Antena 1, 21.V) — corect: marii; „la maxim” (Prima 
TV, 21.V; Radio Guerrilla, 20.V; Realitatea TV, 1 şi 2.V; Europa FM, 2.V; 
N24, 3.V; Antena |, 1.V, 2.V şi 4.V; Pro TV, 9.V); „cu maxim” (Naţional TV, 
21 şi 27.V; Prima TV, 21.V; N24, 19 şi 20.V), „în maxim” (Europa FM, 2.V; 

Antena 1, 1.V) — corect: maximum. 


Greşeli de sintaxă 


136 


e omiterea lui pe înainte de care complement direct apare frecvent, 
la toate posturile: „cu pozele şi cu textele care le aveţi” (OTV, 6.V); „De ce 
“sunt acele salturi care le-am văzut?” (Naţional TV, 11.V); „Hainele care le 
avea” (Antena 1, 20.V); „lucru care, am făcut de curând comparaţia, nici măcar 
Germania nu şi-l poate permite” (N24, 18.V); „Rămân fidelă primului meu 
reportaj care l-am realizat” (B1 TV, 11.V); „E un intro. aici care l-ai făcut” 
(Radio România Actualităţi, 11.V); „„Daţi-mi voie să ofer un dar muzical celor 
care i-am amintit mai devreme” (Antena Satelor, 15.V); „înaintea turiștilor 
care-i vedeţi în zonă” (Realitatea TV, 1.V); „Care este stilul de muzică care-l 
promovezi?” (TVR 2, 13.V); „la emisiunea aceasta de pe TVR Internațional, 
care-o avem noi cu afacerile de succes” (TVR 1, 19.V) — corect: pe care (în 
toate exemplele); 

e dezacordul dintre subiect şi predicat, frecvent, la toate posturile: 
` Eu am fost primul în linia de front şi pe urmă veneau restul trupei” (OTV, 
14.V) — corect: venea; „Aţi văzut, va fi în sală o mamă şi o fiică” (Bl TV, 
14.V) — corect: vor fi; „Două mii de euro, atât au pierdut fiecare stelist în 
această seară” (TVR 1, 7.V) — corect: a pierdut; „se ia şi bani pe chestia asta” 
(Radio InfoPro, 13.V) — corect: se iau; „s-au dat drumul la tot soiul de 
aranjamente” (Europa FM, 8.V) — corect: s-a dat, „Se merg pe cu totul alte 
indicii” (Prima TV, 19.V) — corect: se merge; „Ploaia şi vântul a făcut ravagii 
ieri în Mureş” (Pro TV, 5.V) — corect: au făcut; „Unul dintre oamenii ăştia sunt 
ascultați la telefon” (B1 TV, 7.V) — corect: este ascultat; „eşti unul dintre cei 
care te-ai întors” (TVR 1, 14.V) — corect: s-au întors; „Sunt hoteluri a căror 
construcție amintesc mai degrabă de...” (Radio România Actualităţi, 11.V) — 
corect: aminteşte; „Fotografiile suvenir... face şi ele parte din program” 
(Europa FM, 6.V) — corect: fac; „Ce-s cu versurile astea?” (B1 TV, 14.V) — 
corect: ce-i; i 

o adverbul decât în contexte afirmative, în locul lui numai sau doar: 
„Mâine, decât în partea de sud-vest va mai ploua” (N24, 5.V); „Important 
decât că a dispărut” (OTV, 10.V); „Nu, imaginea nu am obținut-o, am obținut 
- decât faptul că nu vor să comenteze...” (Realitatea TV, 21.V); 

e ca şi cu sensul „în calitate de”, pentru evitarea cacofoniei, dar şi fără 
această justificare: „Eu, ca şi contribuabil, vin şi spun” (OTV, 5 V) — corect: în 
calitate de; „să transmitem ca şi mesaj” (OTV, 14.V) — corect: ca mesaj; „tot 
ce ştim noi, ca şi creştini” (TVR 1, 21.V) — corect : fiind creştini, „Agenţia de 
turism la care lucrează ca şi ghid” (Antena 1, 19.V) — corect: ca ghid; „Ca şi 
tară cu care nu avem cea mai bună relație” (Antena 3, 6.V) — corect: ca fară; 

e acordul lui cel la superlativul adverbelor: „cea mai aprig lovită 
de...” (TVR 1, 14.V); „formaţia cea mai bine clasată din România” (N24, 2.V); 
„este cea mai bine plasată” (N24, 9.V); „capitala provinciei, cea mai greu 
încercată de...” (N24, 20.V); „Asta ar fi varianta cea mai simplă, cea mai uşoară 
de vizionat de el” (OTV, 10.V); „Provincia chineză... cea mai grav afectată” 
. (Antena 3, 20.V); „Cei mai bine plătiţi români” (Europa FM, 4.V; Bl TV, 8.V) 
— corect: cel (pentru toate exemplele); 

e. stilul „telegrafic”, fără prepoziţii sau alte elemente: de legătură: 
„profesoară română” (TVR 1, 13.V) — corect: de română; „Ajutoarele din 
partea Primăriei Sector 5” (N24, 14.V) — corect: Sectorului; „şef Birou 
Investigaţii Criminale” (Pro TV, 5.V) — corect: şeful Biroului; „specialist 
protecție împotriva incendiilor” (Pro. TV, 8.V) — corect: în protecția; 
„reprezentant casă pariuri” (Prima TV, 21.V) — corect: al casei de pariuri; 
„creator modă” (Prima TV, 22.V) — corect: de modă; „purtător cuvânt Poliția 
Capitalei” (Realitatea TV, 14.V) — corect: de cuvânt al Poliției, 
„Constantinescu Luminiţa, rudă victimă” (Antena 1, 6.V) — corect: ruda 
victimei. | 


Greşeli de lexic şi de semantică 

o pleonasmul: „Pe tema subiectului nostru de astăzi” (Naţional TV, 
21.V) — corect: tema noastră/subiectul nostru; „Mai poate fi posibilă în 
România propaganda...?” (TVR 1, 8.V) — corect: este posibilă; 

e folosiri improprii ale unor cuvinte: „zăcând fără cunoştinţe în 
spatele casei” (Pro TV, 20.V) — corect: cunoştinţă; 

o utilizarea greşită a perechilor paronimice: „O serie de puteri cu 
care sunt investiţi” (B1 TV, 4.V) — corect: investiţi. 

TABEL SINOPTIC 
Posturi monitorizate, numărul greşelilor de limbă şi 
sancțiunile aplicate de C.N.A. după fiecare etapă de monitorizare 


řj 


Posturi numărul sancțiuni numărul sancțiuni numărul sancțiuni 
monitorizate total de | aplicate de total de aplicate de total de aplicate 
greşeli din C.N.A. greşeli din C.N.A. greşeli din 
perioada perioada perioada 
15.X- E = - 1- 
25. x 00 


nN 
= 
= 
fe 
i 
EI 
* 


paote 65 Somaţie 
„aten na 
saan 
aten TN 
ri a Somaţie 
aten e 
pad pi 
aten Gis 
a F 
aten pi 
a ES fi | i 
aten If 
nu s-a 
monitorizat 


TVRI 
TVR2 
TVR 
CULTURAL 
ANTENA I 
PROTV 
REAL alia 


ACASĂ TV 


və 
w 


URNI a 

=== == 

manosi 2 | semne | E Semele 

mw RC IEC NE ac a 

= g | somatie [710| Semaţe | 
menit | o monitoilizat 


ROMÂNIA 
ACTUALITĂŢI 


N 
len 


| EUROPAFM | PATER TR CEA CE O 
KISS Rona TM nu s-a pie. 
monitorizat 
RADIO 21 nu s-a 
monitorizat 


i 


PRO FM nu s-a my 
monitorizat 


RADIO nu s-a 
ROMANIA monitorizat 
CULTURAL 
RADIO nu s-a nu s-a 
GUERRILLA Erei e monitorizat 
ANTENA nu s-a nu s-a 
SATELOR monitorizat EL 
RADIO 19 
INFOPRO 


p 
© 


[SS] 
jj 


139 


-~ 


- £ "ul 

ae neten je pi pie i: 

ep iF =A F pi Wi yr 0 i 
Pae tă TI 


gw  * 
— 4 - 
Ami cp dm f 

m AF, g 


E Oe | | 
p imn AECE R N 
N RIC 20080 IDE 


ae ç 
a 


AN 
Rit, 


Li F 


BIBLIOTECA DE FILOLOGIE 


Ron $ "15400 


Consumatori frecvenți ai mass-mediei, suntem 
bombardaţi zi de zi, la televizor sau la radio, cu tot felul 
de informații. Sociale, politice, economice sau de diver- 
țisment, acestea sunt formulate, uneori, într-o limbă 
română nu tocmai corectă: greșeli gramaticale sau 
cuvinte inventate. Din nefericire, și jurnaliștii greșesc, așa 
încât nu tot ceea ce auzim la radio sau la televizor trebuie 
considerat literă de lege. Mass-media reprezintă, astăzi, 

“un veritabil formator de opinie, oferind tinerilor modele 
pe care aceștia le urmează negreșit. În acest context, este 
de datoria noastră, a celor care ne ocupăm de educaţia 
lor, să le asigurăm cele mai bune metode de învățare a 
limbii române. 

